

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 023-05/21-01/14

URBROJ: 2186/012-02/05-21-2

Ivanec, 16. prosinca 2021.

**Z A P I S N I K**

**od 16. prosinca 2021. godine**

sastavljen na 9. sjednici Gradskog vijeća Grada Ivanca održanoj u prostorijama kino dvorane Ivanec, Ulica Vladimira Nazora 1, Ivanec.

Započeto u 18,00 sati.

Zapisnik vodi: Snježana Canjuga.

Nazočni: Babić Antun, Car Matišić Martina, Cikač Ljudvek, Đuras Zdenko, Geci Smoljo Kristina, Gotal Elvis, Grđan Josip, Kozina Stjepan, Mudri Božica - videokonferencijskim putem pomoću aplikacije Teams, Patekar Dalibor, Rohtek Miroslav, Sedlar Ivan, Sedlar Nikola, Slunjski Mihael, Spasojević Goran.

Osim vijećnika nazočni su bili: Milorad Batinić – gradonačelnik, Marko Friščić – zamjenik gradonačelnika, Stanko Rožman, Maja Darabuš, Ljiljana Risek, Jelena Cuković, Stjepan Vincek – Upravni odjeli Grada Ivanca, Lana Labaš – Poslovna zona Ivanec d.o.o., Iva Benko – Sjeverni FM.

Sjednicu vodi Dalibor Patekar – predsjednik Gradskog vijeća: Pozdravljam sve nazočne. S obzirom na mjeru samoizolacije radi epidemije Covid-19, vijećnica Božica Mudri iz opravdanih razloga ne može biti nazočna u dvorani u kojoj se održava sjednica stoga je istoj omogućeno, a sve sukladno članku 77.a stavku 5. Poslovnika Gradskog vijeća Grada Ivanca da videokonferencijskim putem pomoću aplikacije Teams bude prisutna na ovoj sjednici, omogućiti će joj se sudjelovanje u raspravi uz prethodnu najavu namjere rasprave kao i glasovanje o svakoj točki dnevnog reda. Pozdravljam vijećnicu Božicu Mudri te molim da potvrdi da li nas čuje i vidi.

Vijećnica Božica Mudri odgovara predsjedniku Vijeća te pozdravlja sve nazočne na sjednici.

Predsjednik Vijeća konstatira da je u dvorani nazočno 14 vijećnika te videokonferencijskim putem pomoću aplikacije Teams 1 vijećnik, što znači da je nazočno svih 15 izabranih vijećnika te će se donositi pravovaljane odluke.

Prije samog početka sjednice predsjednik upoznaje vijećnike sa slijedećim: da je sukladno Poslovniku, Međustranačko vijeće Gradskog vijeća održalo sjednicu dana 15. prosinca 2021. godine, na kojoj su raspravljene točke dnevnog reda današnje sjednice.

Na stolu se nalaze i prijavnice za raspravu koje vijećnici mogu predati do početka rasprave – molim vijećnike da svoje prijave i raspravu usklade s Poslovnikom, što znači 1 rasprava po jednoj točki dnevnog reda u svojstvu vijećnika (5 minuta) ili predsjednika Kluba vijećnika (10 minuta).

Podsjećam da predsjednici Klubova vijećnika koji će sudjelovati u raspravi izađu za govornicu, a Gradonačelnika molim da svoje odgovore daje s govornice, dok će ostali vijećnici svoja pitanja postavljati sa mjesta, dodati će se mobilni mikrofon

Nakon što sjednica završi, a obzirom da se približavaju Božićni i novogodišnji blagdani, pozivam sve nazočne na kratki domjenak i druženje ovdje u prostorijama Učilišta u Kino Cafeu, tako da se nemojte odmah razići

Na vaše klupe primili ste četiri amandmana na Prijedlog Proračuna Grada Ivanca za 2022.godinu i projekcije za 2023. - 2024. godinu, koji se nalazi pod točkom 2. dnevnog reda. Sva četiri Amandmana podnijela je vijećnica Kristina Geci Smoljo.

Prema Poslovniku o radu Gradskog vijeća, Amandman postaje sastavnim dijelom konačnog prijedloga akta i o njemu se ne glasuje odvojeno ako:

- ga je podnio predlagatelj,

- ako se s amandmanom suglasio predlagatelj akta.

O amandmanu na prijedlog akta s kojim se predlagatelj nije suglasio glasuje se odvojeno.

Ako se prilikom glasovanja o amandmanima za njegovo prihvaćanje izjasni manje od polovice nazočnih vijećnika, predsjednik Gradskog vijeća može odmah utvrditi da amandman nije prihvaćen.

Amandman prihvaćen na sjednici Gradskog vijeća postaje sastavni dio prijedloga akta o kojem se odlučuje.

Za sjednicu je predložen dnevni red primljen uz poziv na 9. sjednicu Gradskog vijeća, te predlagatelj predlaže izmjenu Dnevnog reda n način da se točka broj **5.** **Odluka o izmjenama i dopunama Odluke o uvjetima i visini naknade za postavljanje reklamnih predmeta** izostavi iz dnevnog reda.

Prije glasovanja o prijedlogu izmjene dnevnog reda predlagatelj ima pravo prijedlog obrazložiti.

Predlagatelj se očitovao da nema potrebe za obrazloženjem.

S obzirom da predlagatelj i nazočni nemaju dodatnih prijedloga za izmjenom i dopunom, predsjednik daje tako predloženi dnevni red na glasovanje.

Svih 14 nazočnih vijećnika u dvorani kao i 1 vijećnica videokonferencijskim putem pomoću aplikacije Teams glasovali su „za“ predloženi dnevni red, te predsjednik konstatira da je jednoglasno usvojen sljedeći

**D N E V N I R E D**

**Aktualni sat**

1. **III. Izmjene i dopune Proračuna Grada Ivanca za 2021. godinu i projekcije za 2022. i 2023. godinu**
2. **III. Izmjene i dopune Programa građenja objekata i uređaja komunalne infrastrukture za 2021. godinu**
3. **III. Izmjene i dopune Programa održavanja komunalne infrastrukture za 2021. godinu**
4. **III. Izmjene Programa javnih potreba u području socijalne skrbi za Grad Ivanec u 2021. godini**
5. **III. Izmjene Programa javnih potreba u kulturi Grada Ivanca za 2021. godinu**
6. **Proračun Grada Ivanca za 2022. godinu i projekcije za 2023. - 2024. godinu**
7. **Program građenja objekata i uređaja komunalne infrastrukture za 2022. godinu**
8. **Program održavanja komunalne infrastrukture za 2022. godinu**
9. **Program korištenja naknade za zadržavanje nezakonito izgrađenih  zgrada u prostoru na području Grada Ivanca za 2022. godinu**
10. **Program utroška sredstava šumskog doprinosa u 2022. godini**
11. **Program javnih potreba u kulturi Grada Ivanca za 2022. godinu**
12. **Program javnih potreba u području socijalne skrbi za Grad Ivanec u 2022. godini**
13. **Program javnih potreba u sportu Grada Ivanca za 2022. godinu**
14. **Odluka o izvršavanju Proračuna Grada Ivanca za 2022. godinu**
15. **Odluka o donošenju Strategije upravljanja imovinom Grada Ivanca za razdoblje 2021. – 2027. godine**
16. **Odluka o raspodjeli sredstava za redovito financiranje političkih stranaka za 2022. godinu**
17. **Analiza stanja sustava civilne zaštite na području grada Ivanca za 2021. godinu**
18. **Plan razvoja sustava civilne zaštite na području grada Ivanca za 2022. godinu s trogodišnjim financijskim učincima**

**Aktualni sat**

Predsjednik Vijeća napominje da će sukladno najavi vijećničkih pitanja, redom zaprimanja prozivati vijećnike te da sukladno članku 84. Poslovnika, odgovore na usmena vijećnička pitanja u pravilu daje Gradonačelnik, odnosno osoba koju gradonačelnik odredi.

Pitanja i prijedlozi vijećnika te odgovori gradonačelnika:

1. **Mihael Slunjski:**  Koliko je Grad Ivanec do sada uložio novaca u izgradnju Regionalnog centra za gospodarenje otpadom Piškornica i kada se napokon očekuje staviti u puni pogon taj centar? Ono što me još ovdje zanima, da li je to dugoročno rješenje zbrinjavanja otpada s obzirom da su kapaciteti Jerovca dovoljni još za tri do četiri godine. I ono najvažnije, Varaždinska županija suvlasnica je centra za gospodarenje otpadom Piškornica sa 25% udjela. Taj isti centar ima tvrtku kćer Piškornica - sanacijsko odlagalište. Sukladno tome, ta ista tvrtka kćer ima aktivne kazete za odlaganje otpada pa me zanima zašto se Varaždinska županija nije uključila u rješavanje problema varaždinskog smeća i zašto se to isto smeće ne odlaže tamo gdje bi trebalo.

**Milorad Batinić:** Taj centar ima svoju povijest. Grad nema nikakav suvlasnički udio, niti ima kakvu nadležnost ili bilo kakav uplit u odlučivanje ili slično. Taj centar datira još iz 2003. godine. Tada je to bila javna ustanova za gospodarenje otpadom za područje sjeverozapadne Hrvatske, upravo svih ovih 5 županija koje su kasnije preuzele osnivačke udjele i naprosto upravljanje nad centrom. U tom periodu Grad je do 2009. godine, znači 2007. izdvojio 13.672 kune, 2008. isti iznos od 13.672 kune, te u prvom kvartalu 2009. izdvojio 1.100 kuna, iz razloga da se pokriju određeni troškovi funkcioniranja javne ustanove. Tu su bili dionici svi gradovi i općine s područja Međimurske, Varaždinske, Krapinsko – zagorske, Koprivničko - križevačke županije. U 2009. godini osnivačka prava preuzele su Županije i od tada su Županije nadležne za funkcioniranje i sve ovo dalje što bi trebao centar raditi. Svjedočimo i temeljem zakona i prethodnog Zakona o održivom gospodarenju otpadom i potpuno novog zakona, sve jedinice lokalne samouprave nakon otvaranja centra za gospodarenje otpadom Piškornica iz ovih županija u obvezi su voziti otpad, deponirati otpad u regionalni centar Piškornica. Logika je, kao što ste i sami rekli, ako je Varaždinska županija osnivač s 25%, mislim da je toliko udjela u tome, centar za gospodarenje otpadom nema, nije u funkciji u smislu prihvata otpada, ali tvrtka kćer da. Po toj logici, iako znamo da otpad u odlagalište Piškornica odlažu i neke druge županije koje nisu osnivači i iz nekih drugih lokalnih samouprava, ne vidim razloga zašto se to ne bi desilo. Ne poznajem dovoljno materiju, koji su razlozi što i kako i pitanje koje ste postavili proslijedit ćemo nadležnima, odnosno Županiji i županu.

1. **Mihael Slunjski:**  Vidimo da su u proračunu Grada za 2022. godinu osigurana sredstva za podizanje standarda zdravstvene usluge. Zanima me da li to znači da sukladno tome biti omogućena građanima veća dostupnost specijalističkih pregleda u Domu zdravlja Ivanec i zašto Grad Ivanec mora odrađivati posao Županije, kad župan donosi najveći proračun u povijesti naše županije?

**Milorad Batinić:** To je bio dogovor s bivšim županom, s bivšom županijskom vlašću da se omoguće specijalistički pregled u Domu zdravlja Ivanec i u dogovoru s Domom zdravlja Varaždinske županije. Da podsjetim, investirali smo i opremi vlastitim sredstvima Grad Ivanec punkt posebnog dežurstva, jednu ambulantu koja radi vikendom, kada nema liječnika obiteljske medice ili ukoliko hitna ne može odraditi. To je bilo mjesto gdje bi se to odvijalo. Unutar Doma zdravlja postoje i neke druge ambulante koje su dostupne. Na žalost, radi pandemije i ove situacije, pogotovo s Općom bolnicom Varaždin pa i sa svim bolnicama u regiji, naprosto to nije bilo moguće realizirati. S bivšim ravnateljem načelni dogovor je postignut, krenuli smo u finiširanje. Pandemija je odgodila realizaciju toga. Ne vidim razloga zašto bi to bio problem i s novom županijskom vlašću, i s novim ravnateljem dogovoriti. Idemo pričekati malo, svjesni smo situacije s pandemijom, neka se to na neki način smiri. Krenut ćemo odmah po novoj godini u razgovore da vidimo kada bi to realno bilo moguće. Time bi se prvenstveno pomoglo našim građanima da ne moraju putovati na određene specijalističke preglede. Tu se ograđujem jer to je u nadležnosti prije svega bolnice i Doma zdravlja. Neće morati putovati, riješile bi se liste čekanja u varaždinskoj bolnici. Mi smo za ovu i za narednu godinu izdvojili značajna sredstva koja smo projicirali temeljem prvih razgovora s ravnateljem Opće bolnice.

1. **Mihael Slunjski:**  Na koliko se natječaja za fondove Europske unije Grad Ivanec prijavio od ulaska Hrvatske u Europsku uniju pa sve do sada i koliko je ukupno sredstava ugovoreno, a koliko povučeno?

**Milorad Batinić:** Od 2013. godine od kada smo postali punopravna članica Europske unije, zaključno s 2021. Grad se javio na ukupno 117 projekata, za 57 projekata odobrena su sredstva. Vrijednost prijavljenih projekata je bila 128 milijuna kuna, nešto preko 31 milijun kuna smo ostvarili. Gradska poduzeća u tom periodu su prijavila 9 projekata, 7 je dobiveno, prijavljeno je 185 milijuna, dobiveno je oko 130 milijuna kuna. Projektni ured je radio prijave također i za udruge, tu je bilo prijavljeno 117 projekata, 50 je dobiveno, prijava je bila na 7,6 milijuna kuna, nešto oko 1,2 milijuna kuna su udruge povukle novaca. Poduzetnici, gospodarstvenici za koje je Projektni ured također radi dosta bilo je kandidirano 31 projekt, 22 projekta su dobivena, bilo je prijava 84 milijuna kuna, dobiveno je skoro 7 milijuna i bilo je 12 prijava za OPG-ove, od kojih je 6 prijava prošlo, prijava je bila u iznosu od 3,8 milijuna kuna, oko 800 tisuća kuna je dobiveno. Kad bi sumirali 2014. do 2021. godine ukupno je bilo prijavljeno 286 projekata, 142 su odobrena i praktički u isplati, osim što Grad još nije projekt gradnje reciklažnog dvorišta to je u realizaciji. Bilo je ukupno prijavljeno oko 410 dobiveno je 170 milijuna kuna, znači svi, Grad, poduzeća, udruge, obrtnici, privatni sektor, gospodarstvo, OPG. Realizacija u broju prijavljenih i dobivenih je cca 50%, realizacija je nešto manja u financijskom dijelu, mislim da u svemu skupa, s obzirom na natječaje koji su bili, i na one projekte na koje se Grad mogao kandidirati kao lokalna samouprava, tu ima niza ograničenja. Dosta smo o tome govorili kod prijave nekih projekata kad je trebala suglasnost Gradskog vijeća. Gradovi veličine Ivanca i indeksa razvijenosti, mi smo šesta skupina, dosta smo limitirani i praktički onemogućeni u samom startu što se tiče vrijednosnog dijela, to je dobivanje bodova kad se kandidiraju određeni projekti. Manje sredine, općine, brdsko planinska područja, imamo u našem području i takvih sredina, oni su praktički prioritet. Prve četiri skupine dobivaju praktički sve neovisno o indeksu razvijenosti, a mi smo šesta skupina. Kad se uzme sve to skupa u obzirom, mislim da možemo zadovoljni s time.

1. **Mihael Slunjski:** Planira li u budućnosti Grad Ivanec uvesti transparentnost proračun kroz određenu aplikaciju za građane, na način da cijela rashodovna strana proračuna bude dostupna javnosti na uvid, na način da građani mogu vidjeti kuda ide svaka lipa iz proračuna?

**Milorad Batinić:** Naš proračun je i sada transparentan. Unatrag pet godina od Instituta za financije koji ocjenjuje, valorizira transparentnost proračuna, nije to neki portal ili nešto slično, to je struka, mi uvijek dobivamo najvišu ocjenu, pet. Veća transparentnost rashodovne strane, jučer je donijet, izglasan novi zakon o proračunu, ministar temeljem toga zakona treba donijeti naputak upravo na tragu ovog vašeg pitanja što i kako su jedinice lokalne samouprave u obvezi kako i na koji način proračun učiniti transparentnim. Rezervirali smo, predvidjeli smo određena sredstva, ako neće biti dostatno, osigurat ćemo još, iako smo početkom godine to je tada bila jedna navala predizborna, niz tvrtki prvenstveno informatičkih, nudili su razna informatička rješenja. Nekakvi okvirni, cjenovni rang koliko bi koštala jedna takva transparentnost, ne prevelika, ne preširoka, kretao se oko 450 tisuća kuna s PDV-om, plus na godišnjoj razini oko 90 tisuća kuna održavanje. Svakako, to nam je cilj, to nam je interes, iako i sada u svakom trenutku, svatko od vas može direktnim upitom dobiti svaku stavku rashodovne strane, ne samo na sjednicama, nego i za vrijeme radnog tjedna, uvid u rashodovnu stranu možete dobiti uvid što god vas zanima. Što se tiče JPR postoje razna tumačenja što smo osjetili i kod odgovora na određena pitanja putem prava na pristup informacijama. Nova ljevica tražila je, imali smo tada ne tehničkih problema, više smo imali problema s tumačenjem osobe nadležne, povjerenik za informiranje, gdje znamo što je zaštita osobnih podataka, koji su to podaci, međutim tu je bila jedna velika dilema, iako se on očitovao da bi naprosto morali kad je u pitanju javni novac davati sve podatke. S druge strane kad čitate europsku povelju, onda to odudara. Nadam se da će ministar ovim naputkom detaljnije precizirati što je obveza lokalne samouprave i svakako ćemo postupiti po tome i već sada pripremamo određene aplikacije.

1. **Elvis Gotal:** Svjesni smo da u gradu Ivancu postoji sve veći problem sigurnosti prometa socijalne isključenosti koja je povezana s mobilnošću, visoki stupanj motorizacije stanovništva, problem parkirnih mjesta i slično. Postavlja se pitanje sigurnosti pješaka, biciklista, djece i starijih ljudi. Plan održive urbane mobilnosti je inovativni način planiranja gradskog prometa, a ciljevi takvog planiranja prometa su pristupačnost odredišta i usluge, povećanje sigurnosti u prometu, smanjenje emisija stakleničkih plinova, potrošnja fosilnih goriva, privlačnost gradskih prostora, povećanje kvalitete života, zdravi okoliš, smanjeni štetni utjecaj na zdravlje građana. Planira li Grad Ivanec u skoroj budućnosti pristupiti izradi i primjeni ovog strateškog dokumenta.

**Milorad Batinić:** Održiva urbana mobilnost, to svakako jeste problem. Kod nas u Ivancu ne bih rekao da je problem, iako postoji određeni vremenski timing kada nastanu gužve na određenim lokacijama. Činjenica je da je cilj smanjiti zagađenje, smanjiti emisiju stakleničkih plinova, to svakako. Cilj je i ono što se godinama govorilo pa ni jedna županijska vlast do sada, na žalost, nije uspjela provesti projekt koji je bio postavljen negdje 2009. godine, integrirani prijevoz. Znači, povezivanje više vrsta javnog prijevoza. Znam kad su bile rasprave, kombinacija autobusnog, željezničkog prometa, na relaciji upravo zapadni dio, ono što smo mi tu zagovarali, Ivanec, Varaždin, Bednja, Lepoglava, jednako tako i u susjednim sredinama, naprosto nije jednostavno, vjerojatno iz tog razloga. Što se tiče Grada Ivanca, kad se pogleda u obuhvat sam centar, on je urbani centar. Tu postoje možda određeni problemi, nastojimo i kroz nova parkirna mjesta, nastojimo jednako tako koliko god mi propagirali čisti prijevoz, međutim isto tako svjedočimo, što nekada nije bilo slučaj, da me se krivo ne bi shvatilo, sugerirao bih svim roditeljima danas da od djece, na žalost, ne rade invalide, nego da ih puste od svojega doma da pješače do škole, ne bi se stvarale gužve u tome dijelu. Smanjili bismo zagađenje i emisiju stakleničkih plinova i ne bi imali problema i možda s nekim drugim i sa usporivačima možda konkretno u Gajevoj, što ćemo svakako morati realizirati. Da li će se realizirati projekt integriranog prijevoza, ja bih želio da. Preferiram i bicikl, iako ga ne vozim, nisam nikad imao priliku, ali nastojat ćemo jer bojim se da je Ivanec premala sredina da bi se moglo nešto takvo postaviti. Ključna riječ u vašem pitanju i sami ste dali odgovor koliko što može biti održivo, tu nema sreće s održivošću, ima održivost da, uz obilato sufinanciranje lokalne samouprave i države, bez toga nema ništa.

1. **Elvis Gotal:** Odnosi s javnošću, informiranje i promidžba grada Ivanca. Grad Ivanec, slažem se, ima dobru razinu transparentnosti, no evo i mi smo u HDZ-u primijetili da neki način postoji mogućnost nadgradnje te same transparentnosti. Vidjeli smo u prijedlogu proračuna da postoji stavka radi informiranja šireg kruga javnosti te će se zaključiti ugovori s pojedinim lokalnim i regionalnim elektroničkim i tiskanim medijima u iznosu od 248.500 kuna. Da li bi se možda ti novci mogli na neki način ili iznaći i ići u gradnju transparentnosti samog proračuna gdje bi na taj način pristup i pretraživanje podataka bilo vrlo bitno olakšano zahvaljujući takvoj aplikaciji.

**Milorad Batinić**: Da, to nam je svakako cilj povećati transparentnost, upravo prije svega, bit ću prije svega pragmatičan, jer nas nema, ima nas premalo da bi mogla biti ta dostupnost da ne moraju službe, pogotovo financije, na razne upite, razne ankete tražiti, jednostavno ih uputimo na web stranicu i tu su dostupni svi podaci. Svakako, u tom smjeru se ide.

1. **Goran Spasojević:** Postoji li mogućnost postavljanja ležećih policajaca u Ulici Ljudevita Gaja, dakle prije i nakon samog raskrižja sa Šabanovom ulicom. Osim povećanog intenziteta prometa koji je produkt spajanja Gajeve ulice s Ulicom akademika Mirka Maleza i novouređenog odvojka kroz Preradovićevu, dodatnu opasanost predstavlja i to što je riječ o ravnoj dionici ceste na kojoj se može pritisnuti papučica gasa. S obzirom na izuzetnu blizinu osnovne škole, dječjeg vrtića, ali i dječjeg igrališta u Šabanovoj ulici, može li i na koji način Grad reagirati na to da se ležeći policajci postave prije nego se desi neka nesreća.

**Milorad Batinić:** Grad uređuje promet na svojem području, međutim moramo dobiti načelnu suglasnost od policije za postavljanje usporivača. Znači po završetku radova na aglomeraciji Ivanec, ide produžetak od mosta u Bistrici prema Stepinčevoj, prema Malezovoj, kad će biti ti radovi završeni, a mi ćemo već i prije krenuti s prometnim rješenjem odnosno nekom vrstom studije, izrade prometnog rješenja, gdje ćemo tražiti suglasnost od MUP-a, naravno prometna struka morat će izraditi, tu su dva kritična križanja, to je Šabanova i Gajeva, a i dobro ste primijetili križanje Preradovićeve, kada radovi završe, pretpostavka je da će se tu isto intenzivirati promet i u tom smjeru se razmišlja i krenut će se.

1. **Goran Spasojević**: Mjesni odbor Lančić Knapić i njihov društveni dom, na upit mještana, zanima ih kada će se dotrajali stolovi i stolice zamijeniti novima kako je najavljeno.

**Milorad Batinić:** To je naše opredjeljenje. Svjedočite i da smo unatrag nekoliko godina, kako su se društveni domovi izgradili i oni koji su imali staru opremu, nastojimo zanoviti, opremiti da bude primjerena i trenutku i vremenu, to nisu baš ni tako mali financijski zahvati. Koliko se sjećam u društvenom domu u Lančiću isto temeljem zahtjeva u suradnji s mjesnim odborom nabavili smo kompletno novo posuđe, uredili kuhinju potpuno novu, dom energetski obnovili i sada je na redu zanavljanje i opremanje sa stolicama i stolovima. Jednako tako, nastojat ćemo i druge domove koji nisu dovršeni do kraja jednako tako opremiti. Vjerujem da će biti prilike u narednoj godini, ukoliko ne, malo će se strpjeti, ali 2023. sigurno, ukoliko ne bi bila iduća godina podobna za to.

1. **Goran Spasojević:** Moje treće pitanje vezano je uz zimsku službu i radove koji nam predstoje na cestama u vidu soljenja i šudranja istih. Pojedini mještani Vuglovca i Gečkovca iskazali su nezadovoljstvovezano uz rizlu odnosno šuder koji se baca na županijskim cestama kroz ta naselja, a isto se kasnije ne pokupi s ceste nakon čega se štopaju slivnici i kanalice. Vjerujem da sličnih problema ima i u ostalim mjesnim odborima. Može li Grad i na koji način reagirati prema ŽUC-u da se barem jednom do dvaput počiste ceste nakon topljenja snijega. Mještani koliko mogu čiste i sami, ali uveliko bi im olakšalo da isto obavi i ŽUC.

**Milorad Batinić:** Na županijskim cestama da, na žalost, trebalo bi tu rizlu, odnosno taj šljunak koji se kombinira zajedno sa soljenjem prometnica, prvenstveno sa županijskih, mi nastojimo s naših nerazvrstanih cesta odstraniti koliko je god to moguće, ne možemo svaki kamenčić. Činjenica je da je veliki problem na županijskim cestama, tim više što ste primijetili da se u odvodnim kanalima i šahtovima nakupi toga materijala, to je jedan dio gdje bi ŽUC trebao to pokupiti iza sebe, nakon zimske službe, kada kalendarski zima završava. Nastojat ćemo uputiti prema njima zahtjeve da tu budu malo agilniji, iako oborinska odvodnja, jedan dio te oborinske odvodnje je funkciji sanitarne kanalizacije, znači mješoviti sustav. Na mješoviti sustav je prespojena i oborinska odvodnja, tako da će biti puno kvalitetnije rješenje nakon završetka projekta aglomeracije, nakon rekonstrukcije određene mreže i vjerujem da ćemo tada uspjeti i mi, morat ćemo jedan dio i o svom trošku odraditi čišćenje tih kanala, na zadovoljstvo mještana.

1. **Ljudvek Cikač:** Svi znamo da danas ljudi koriste Facebook stranicu kad se upoznaju s nekim mjestima. Na našoj Facebook stranici Grada Ivanca je poprilično to dobro napisano, jedino fale imena hrvatskih branitelja, po nama. Mi smatramo da su oni znamenite ličnosti Grada Ivanca, znamo da je hrvatska država nastala jedino i isključivo u Domovinskom ratu i da su je stvorili hrvatski branitelji pa mislim da bi bilo to dobro dodati. Samim time, mi tu imamo, na žalost, i 6 poginulih branitelja, jako puno, navodno preko 500 ranjenih i 4200 ljudi je bilo u Domovinskom ratu. Čisto tehničko pitanje. Danas svi otvaraju Facebook kad se žele upoznati s nekim mjestom. Velika većina, pogotovo mladih ljudi čita to. To više možda čak više jedna sugestija, ne pitanje.

**Milorad Batinić:** Ne mogu se složiti da hrvatski branitelji na području grada Ivanca nisu u dovoljnoj mjeri, ukoliko možemo govoriti o nekakvoj valorizaciji dovoljne zastupljenosti, malo koji grad je izgradio spomenik svojim braniteljima u samom centru Ivanca, niz obilježavanja pogibije branitelja. Nisam dobro shvatio, na koji način. Kad sam dobio vaše pitanje, pogledao sam na Facebook gdje ste bili u posjetu Slavoniji, opet izvješće o braniteljima. Ne znam, nekako nisam sklon vagati zasluge branitelja s bilo čim drugim. Mislim da to nije primjereno. To ne bih htio, da ne bi ispalo da nekog stavljam u prvi plan. Mislim da branitelji na području grada Ivanca imaju jednu visoku razinu pijeteta, zahvalnosti prema svom doprinosu koji su dali u Domovinskom ratu. Iz vašeg pisanog pitanja, spominjete neke druge ratove, ne razumijem o čemu se radi. Malo sam prosurfao po Facebooku, nisam vidio niti jedan članak gdje se govori o nekim drugim ratovima ili nešto slično. Pogledat ću o čemu se radi, međutim smatram da osim ako mislite na impresum koji je kod nas vrlo izdašan, prvenstveno on je rađen 2015. godine gdje se navode znameniti Ivančani, znači Ivančani koji datiraju iz prošlog stoljeća, pa i pretprošlog stoljeća, znači ljudi koji su poznati ne samo u Republici Hrvatskoj, u bivšim državama u kojima su živjeli, nego na europskoj razini. Da li tu treba staviti imena i branitelja, u redu. Informirat ćemo se. Međutim, isti tako pogledao sam određene impresume i nekih drugih sredina u Hrvatskoj, nekih drugih gradova i općina, nisam primijetio, išao sam baš direktno gledati za grad Vukovar, za grad koji je najviše propatio, njegovi stanovnici, koji je najviše stradao u Domovinskom ratu, mislim da u impresumu piše okrenuti smo budućnosti, a ne živimo u prošlosti ili nešto slično tome.

1. **Zdenko Đuras:** Mjesta koja nisu obuhvaćena aglomeracijom, zanima me, bilo je nekih rješenja nuđenih od strane Ivkom-a, da li to znači da će ta rješenja biti rješavana tek nakon završetka aglomeracije ili možemo očekivati da se to pitanje bude rješavalo i sad, puno prije.

**Milorad Batinić:** Nakon aglomeracije u drugim sredinama o kojima smo govorili da imamo od strane Ivkom-a izrađena određena rješenja, radi se o sanitarnoj kanalizaciji, prioritet je aglomeracija, znači jedan ogroman, veliki, europski projekt, gdje će biti na neki način angažirane sve snage. To ne znači da se neće krenuti i u razmatranje realizacije nekih projekta u određenim naseljima gdje je kritično. Ima ih dosta, činjenica da ćemo nastojati iznaći sredstva, isto tako vidjeti ćemo da li će država, odnosno Vlada raspisati ili ministarstvo neke natječe na koje se možemo javiti. Nećemo zanemariti, nismo zaboravili.

1. **Zdenko Đuras.** Sigurnost prometa, ponovno moram istaknuti sigurnost djece u prometu, znači suradnja sa ŽUC-om. Imamo područje između Seljanca, Margečana i groblja, djeca idu u školu, da li postoji kakva naznaka rješenja da se bude radilo neko proširenje ceste, neka varijanta nogostupa ili tako nešto i usporivači prometa u tim mjestima jer na žalost sve više vozila prolazi tim mjestima i promet je sve gušći, a brzine su sve veće.

**Milorad Batinić:** Sigurnost u prometu na relaciji Seljanec-Margečan-groblje. Na relaciji od groblja Margečan u Osečkoj, kroz Margečan i Seljanec do Belskog dola tamo je zabranjen teretni promet, to vjerojatno znate, upravo iz razloga radi škole, radi naselja. Alternativa je kroz Pece - Belski dol, no to ne znači da nema neodgovornih vozača u osobnim vozilima, manje tonaže kombija koji se brzo voze pa mislim da je i kod škole u Margečanu svjetlosna signalizacija od strane ŽUC-a, što smo i inzistirali na tome. Razgovarat ćemo sa ŽUC-om i vidjet ćemo što kažu, to je županijska cesta, nemamo nadležnost za to. Prenijet ćemo vašu brigu prema njima pa vjerujem da ćemo naći neka rješenja i za to.

1. **Kristina Geci Smoljo:** Da li Grad Ivanec planira postaviti antistres podloge na dječjem igralištu u malom parku, s obzirom da antistresne podloge posjeduju veliku elastičnost te daju dodatnu sigurnost i prilagodbu padovima na dječjim igralištima. Postavljanjem tih podloga uvelike bi se povećala sigurnost djece na tom dječjem igralištu.

**Milorad Batinić:** U sklopu toga projekta samim projektom nisu planirane antistresne podloge, upravo je planiran šljunak, isto kao prema tumačenju, prema iskustvu rekao bih, kvalitetnije rješenje nego beton ili trava. Naravno da je bilo razmišljanje i slušamo već prijedloge i roditelja, korisnika i djece da bi bilo dobro da se ugrade antistres podloge. Svakako o tome ćemo voditi računa i planiramo. Moramo voditi računa o tome da je to i opredjeljenje nas, naše Nezavisne liste na svim igralištima dječjim u sklopu onog prostora koji zauzima igračke da se postave antistresne podloge, iako cjenovno gledano to je izuzetno zahtjevno, to je oko 50 eura/m2 jedna antistresna podloga. Naravno, djeca su nam prioritet. Roditelje bih uputio da neka djecu puštaju i na travu i na šljunak i na zemlju i bit će puno otpornija, nego da praktički imaju na tepisonu ili parketu. Djeci se ništa neće dogoditi, naravno trebaju i oni paziti.

1. **Kristina Geci Smoljo:** Da li Grad Ivanec planira u bližem centru osigurati dodatna parkirna mjesta s obzirom da je trenutni broj raspoloživih parkirnih mjesta daleko ispod potreba za istim.

**Milorad Batinić:** Grad Ivanec kad je uži centar urbanistički rješavan prije nekih 40-50 godina, i tada je bilo negdje 0,5 parkirnih mjesta po stambenoj jedinici. Tada je bilo nekoliko, za deset puta manje vozila, manje potrebe za time. Ivanec naprosto nema gdje. Uvijek iznađemo neke mogućnosti, tako da smo evo i prošle godine, u stvari ove godine je u Šabanovoj otvoreno dvadeset i nešto parkirnih mjesta, godinu prije kod garaža u Šabanovoj. Planiramo u Gajevoj između Nazorove i Kumičićeve, isto će biti nekih dvadesetak parkirnih mjesta. Kad se trg bude zatvorio, a nastojat ćemo da svi svjedočimo tome, tada regulacijom prometa Malezova ulica bi trebala biti jednosmjerna i u sklopu Malezove maksimalno će se iskoristiti desna traka za uzdužno parkiranje. Mislim da će to biti dovoljno. Nismo odustali, iako u ovom trenutku nije prioritet, parkiralište kod groblja gdje će biti slobodno postavljanje. Isto tako, skrenuo bih pozornost svima onima koji misle da nemaju gdje parkirati u centru, kad na Caritasovom parkiralištu je možda sad gužva u vrijeme adventa u večernjim satima, tamo stalno imate gdje parkirati, na ivanečkoj tržnici jeste da je to u radijusu nekih 200 metara, ali to nije daleko. Prema analizama koje smo proveli, a prema tim analizama pristupamo kroz godišnje planove realizaciji novih parkirališta, mislim da sada ima dovoljno mjesta. Osim što smo sada svi malo komotni pa bi htjeli u dućan ući s autom. O tome se vodi računa i nastojat ćemo odgovoriti tom izazovu da se svake godine povećava broj registriranih vozila, na području ne samo grada Ivanca već i čitavog područja bivše općine. Svake godine izlazi oko 200 novih vozača, oko 300 novo registriranih vozila. Pošto je Ivanec centar bivše općine, administrativni centar i dosta ljudi gravitira ovdje. Imamo neke podatke što se tiče brojanja prometa od policije, kroz Ivanec su bila snimanja Kovačićeva ulica, zaobilaznica, negdje ide oko 10 do 11 tisuća vozila dnevno, frekvencija. To je strašno. I onda kada tražimo prema Hrvatskim cestama rotor Nazorova – Kovačićeva, vele projektira se, projektirao se prije dvije godine, još se uvijek projektira. Kada tražimo da brza cesta izlazi na Gundulićevu van i da se tamo spoj Gundulićeve izlaz brze ceste da mora biti rotor što je po našoj strategiji koju smo donijeli prije tri, četiri godine, definirali smo, radili smo što nije naša obveza upravo s ciljem da pomognemo i Hrvatskim cestama, da uštedimo novac i da ubrzamo određene procese, ništa. Na križanju Mihanovićeve – Kovačićeve, Mihanovića, državna cesta spoj prema tehničkom pregledu, isto izuzetno rizično križanja, kad tražimo rješenje, pa evo projektira se. Tri godine. Ne znam na koji način više, osim da urlam s ove govornice, da prozivam Hrvatske ceste da se končano pokrenu i nešto naprave po tom pitanju. Neću biti nezahvalan. Mogu zahvaliti Ministarstvu unutarnjih posla preko čijeg projekta smo dobili rotor Kovačićeva – Preradovića prije četiri, pet godine. Ne znam da li se netko sjeća krkljanca kad su iz Drvodjelca, Ivančice ljudi nahrupili, užas, strašno. Mislim da bi tu trebalo veće razumijevanje od strane Hrvatskih cesta i vjerujem da tada ne bi imali toliko problema, krkljanca, koliko to možda nevjerojatno zvuči, u samom centru.

1. **Kristina Geci Smoljo:** Prošle godine u listopadu smo postavili pitanje vezano uz preslabi pritisak vode u Vitešincu. Naime, već duži niz godina stanovnici naselja Vitešinec imaju probleme s vodom. Preslabi je pritisak vode, te povremeno iz tog razloga ostaju bez pitke vode. Da li se je što poduzelo ili se planira poduzeti po tom pitanju?

**Milorad Batinić:** Proslijedit ćemo pitanje Ivkom-Vodama. Predsjednik Vijeća mi je sada rekao da se radi o nekoliko klijeti kad imaju berbe, kad je veća potrošnja vode da je tada slabi pritisak.

Predsjednik Vijeća zahvaljuje gradonačelniku i vijećnicima te prelazi na točke utvrđenog dnevnog reda.

**TOČKA 1.**

**III. Izmjene i dopune Proračuna Grada Ivanca za 2021. godinu i projekcije za 2022. i 2023. godinu**

1. **III. Izmjene i dopune Programa građenja objekata i uređaja komunalne infrastrukture za 2021. godinu**
2. **III. Izmjene i dopune Programa održavanja komunalne infrastrukture za 2021. godinu**
3. **III. Izmjene Programa javnih potreba u području socijalne skrbi za Grad Ivanec u 2021. godini**
4. **III. Izmjene Programa javnih potreba u kulturi Grada Ivanca za 2021. godinu**

Uvodno obrazloženje podnio je gradonačelnik Milorad Batinić: III. Izmjene i dopune Proračuna, skraćeno Rebalans, donosi se upravo radi usklađivanja prihodovne i rashodovne strane. Proračun se smanjuje za 909.000 kuna, sad je na 58 milijuna kuna. Radi se o promjenama koje su nužne jer vrlo dobro znate da moramo uskladiti lijevu i desnu stranu, prihode i rashode. Znači, radi se da li o smanjenju ili povećanju jedne ili druge strane. Prihodi od pomoći nešto su manji s osnova određenih aktivnosti. Prihodi od proračuna Vidovca i Novog Marofa, zajednički sufinanciramo radove na grobljima, tu su prihodi s te osnove manji za 112 tisuća kuna, prihodi od Hrvatskih voda za sanaciju klizišta temeljem javnog natječaja umanjuju se za nešto manje od 50 tisuća kuna. Nismo uspjeli svu onu imovinu koju smo namijenili prodaji prodati, prihodi se smanjuju za 820 tisuća kuna. Povećanje vlastitih prihoda Dječjeg vrtića sukladno procjeni realizacije do kraja godina, a rashodi za zaposlene se povećavaju, to je bilo i ono osnovno za što sam se javio jer obično kad na materijalnim troškovima, na plaćama troškovi rastu, postavljaju se pitanja, radi se o rashodu za zaposlene za 96 tisuća kuna, financijskom planu Dječjeg vrtića, tu je trebalo osigurati dodatna sredstva zamjene radi bolovanja, zbog odlaska djelatnice u mirovinu, naknade zbog dugotrajnog korištenja bolovanja, isplate zbog smrtnih slučajeva, potrebnih sredstava za isplatu otpremnine, neka materijalna prava, to je razlog zašto se u tom dijelu rashodovna strana povećava. Znači, sve ono što se nije moglo planirati u rashodnoj strani Dječjeg vrtića. Što se tiče programskog dijela, vrlo je sadržajno prezentirano i u pisanim materijalima koje ste dobili. U programskom dijelu ako bude eventualno pitanja, odgovorit ću na njih.

Predsjednik konstatira da je prijavu za raspravu pod ovom točkom dnevnog reda podnijela vijećnica Kristina Geci Smoljo.

Kristina Geci Smoljo: Vezano za smanjenje rashoda koje je gradonačelnik napomenuo, s obzirom da je u Rebalansu proračuna, odnosno u II. Izmjenama i dopunama proračuna Grada Ivanca od 8. srpnja 2021. godine projekcija odnosno plan je bilo obećanje rashoda u iznosu od 675.219 kuna. Ovim rebalansom je došlo do smanjenja rashoda u iznosu od 909.827 kuna. S obzirom da je gradonačelnik već i na dio pitanja odgovorio, no međutim htjela bih samo doći do informacije s obzirom da su najveće smanjenje rashoda došlo i to u iznosu od 754.900 kuna zbog odustajanja, odnosno promjene planiranih aktivnosti i planiranih aktivnosti, planiranih sredstava za isplatu sredstava za sanaciju objekata nakon potresa zbog slabog interesa građana za navedenu mjeru. Iznos rashoda za dodatna ulaganja u nefinancijskoj imovini, smanjenje od 380.500 kuna, znači rezultat tih promjena su vjerojatno promjene na planiranim projektima u programu izgradnje komunalne infrastrukture. Interesira me o kakvim je to zapravo planiranim promjenama riječ.

Milorad Batinić: Smanjenjem u stavci koju ste spomenuli radi se o poziciji koju smo osigurali za naknadu kućanstvima, građanima na području grada radi potresa. Unatoč produljenju roka za javni poziv nismo imali mogućnosti utrošiti. Očito, građani nam se nisu javili, nisu procijenili da je potrebna ta vrsta sanacije, iako smo napravili procjenu po ovlaštenim vještacima. Ukoliko je došlo do korekcije unutar programskog dijela realizacije određenih programa, molio bih samo da mi velite konkretno na što se odnosi da vam mogu odgovoriti.

Kristina Geci Smoljo: Htjela sam vas to pitati, s obzirom da su tu navedeni, znači predlažu se unutar program gradnje objekata i uređaja komunalne infrastrukture zbog promjene planiranih aktivnosti. Dosta veliki je to iznos.

Milorad Batinić: Kad pogledate samo Program gradnje, Izmjene i dopune programa gradnje komunalne infrastrukture, to je ono na što sam uputio, točno se vidi gdje su plusevi i minusi u tablicama i točno se vidi koji su projekti i temeljem postupaka javne nabave ili jeftiniji ili neki bili skuplji od projicirane vrijednosti. Povećanje, najznačajnije promjene, iako je program smanjen za 980.000 kuna, uređenja groblja, modernizacija nerazvrstanih cesta, vrijednost izvedenih radova, po natječaju su postignute niže cijene, nije se odustalo ni od jedne dionice, reciklažno dvorište građevinskog materijala nismo realizirali ta sredstva. Bili ste informirani na prethodnih sjednicama, Ivkom je kandidirao, mogao je kandidirati jer ima pravo građenja, međutim projekt nije prošao. Oborinska odvodnja odrađeno je tehnički sve, međutim isto za nižu projiciranu vrijednost koja je bila. Znači, odustalo se od nekih projekata, a na nekim se povećala stavka. Radi se o javnoj rasvjeti igrališta na trgu u Margečanu koju smo ugovorili s Ivkomom, na žalost temeljem nabavke materijala koja će uslijediti tek u veljači tada ćemo realizirati, ali pošto je sklopljen ugovor moramo imati osigurana sredstava. Javna rasvjeta u Ivanečkom Vrhovcu koja je krenula s realizacijom, radi se o javnoj rasvjeti unutar samostana tu je povećanje, a na ovoj strani je smanjenje. Izmjene unutar stavki, to je upravo ovo što je sad u postupku izgradnje, na županijskoj cesti, uređenje odvodnje, uređenje parkirališta kod groblja Margečan, tom projektu smo pristupili upravo iz razloga jer u planu je u narednoj godini rekonstrukcija ograde i procjena struke je bila, prvenstveno statičara, pošto se radi o ogradi koja je uz odvodni kanal da bi bilo dobro stabilizirati tu površinu na kojoj bi se mogla ograda, parapet ili stupovi koji bi se gradili da se nastavi. Prišli smo gradnji toga u dogovoru sa ŽUC-om, tu je bilo izmjene unutar stavki, isto također unutar komunala. U ovoj tablici izmjena i dopuna Programa gradnje točno se vidi gdje je koji plus, gdje je koji minus.

Predsjednik konstatira da više nije bilo prijavljenih za raspravu, zaključuje raspravu te se prelazi na glasanje.

Predsjednik Vijeća napominje da se o točki 1. III. Izmjene i dopune Proračuna Grada Ivanca za 2021. godinu i projekcije za 2022. i 2023. godinu glasuje zajedno sa pripadajućim Izmjenama, te Izmjenama i dopunama Programa koji su sastavni dio navedene točke.

Nakon provedenog glasanja predsjednik konstatira da je svih 15 vijećnika glasalo „za“ (14 nazočnih vijećnika u dvorani kao i 1 vijećnica videokonferencijskim putem pomoću aplikacije Teams), te su jednoglasno donijeti:

* **III. Izmjene i dopune Proračuna Grada Ivanca za 2021. godinu i projekcije za 2022. i 2023. godinu**, KLASA: 400-06/21-01/09, URBROJ: 2186/12-04/16-21-5, koje su u prilogu ovog Zapisnika i njegov su sastavni dio.

1. **III. Izmjene i dopune Programa građenja objekata i uređaja komunalne infrastrukture za 2021. godinu**

Ovim Izmjenama i dopunama Programa građenja objekata i uređaja komunalne infrastrukture za 2021. godinu mijenja se Program građenja objekata i uređaja komunalne infrastrukture za 2021. godinu (''Službeni vjesnik Varaždinske županije“ br. 91/20, 21/21, 60/21) na način da glasi:

**UVODNE ODREDBE**

Ovim se Programom građenja objekata i uređaja komunalne infrastrukture na području Grada Ivanca za 2021. godinu, u skladu s predvidivim sredstvima i izvorima financiranja te izvješćem o stanju u prostoru, određuje građenje objekata i uređaja komunalne infrastrukture:

* javnih površina,
* prometnica i prometnih površina,
* javne rasvjete,
* groblja,
* gospodarenja komunalnim otpadom,
* oborinska odvodnja.

Građenje komunalne infrastrukture u smislu Zakona o komunalnom gospodarstvu (Narodne novine“ br. 68/18, 110/18, 32/20) obuhvaća sljedeće radnje i radove:

* rješavanje imovinskopravnih odnosa na zemljištu za građenje komunalne infrastrukture
* uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta
* pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture
* građenje komunalne infrastrukture u smislu zakona kojim se uređuje gradnja građevina.

Ovim se Programom određuje opis poslova s procjenom troškova za građenje pojedinih objekata i uređaja komunalne infrastrukture, te iskaz financijskih sredstava potrebnih za ostvarivanje programa s naznakom izvora financiranja po djelatnostima.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja objekata i uređaja komunalne infrastrukture za 2021. osigurat će se iz komunalnog doprinosa, komunalne naknade, naknade za zadržavanje nezakonito izgrađenih zgrada, ostalih prihoda proračuna Grada Ivanca, te drugih izvora utvrđenih posebnim propisom, kako slijedi:

|  |  |  |  |
| --- | --- | --- | --- |
| **Vrsta prihoda** | **Plan za 2021.** | **+/-** | **Novi plan za 2021.** |
| -  Opći porezni prihodi | 2.125.255,20 kn | 0,00 | 2.125.255,20 kn |
| -  Prihod od komunalne naknade | 570.000,00 kn | 0,00 | 570.000,00 kn |
| -  Prihod od komunalnog doprinosa | 900.000,00 kn | 0,00 | 900.000,00 kn |
| -  Prihod od sufinanciranja građana | 5.000,00 kn | 0,00 | 5.000,00 kn |
| -  Prihod od vodnog doprinosa | 25.000,00 kn | 0,00 | 25.000,00 kn |
| -  Prihod od naknade za zadržavanje nezakonito izgrađenih zgrada | 30.000,00 kn | 0,00 | 30.000,00 kn |
| -  Prihod od naknade za dodjelu grobnih mjesta | 298.009,80 kn | 0,00 | 298.009,80 kn |
| -  Prihod od kapitalnih potpora drugih JLS | 112.000,00 kn | -112.000,00 | 0,00 kn |
| -  Prihodi od kapitalnih potpora Ministarstava | 377.000,00 kn | -48.344,80 | 328.655,20 kn |
| -  Prihodi od pomoći (Fond za zaštitu okoliša i energetsku učinkovitost) | 3.900,00 | +600,00 | 4.500,00 kn |
| - Prihodi od pomoći – fiskalno izravnanje | 4.498.835,00 kn | 0,00 | 4.498.835,00 kn |
| - Prihodi od prodaje imovine | 900.000,00 kn | -820.255,20 | 79.744,80 kn |
| - Primici od zaduživanja | 4.155.000,00 kn | 0,00 | 4.155.000,00 kn |

Sredstva za financiranje Programa građenja objekata i uređaja komunalne infrastrukture za 2021. rasporediti će se za financiranje građenja objekata i uređaja po djelatnostima:

* javne površine
* prometnice i prometne površine
* javna rasvjeta
* groblja,
* gospodarenja komunalnim otpadom
* oborinska odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za gradnju pojedinih objekata i uređaja komunalne infrastrukture.

Troškovi građenja objekata i uređaja komunalne infrastrukture procijenjeni su temeljem važećih cijena građenja tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE OBJEKATA I UREĐAJA KOMUNALNE INFRASTRUKTURE**
2. **JAVNE POVRŠINE** 
   1. U smislu ovog Programa, pod građenjem javnih površina podrazumijeva se građenje i uređenje **javnih prometnih površina** (trgovi, pločnici, javni prolazi, šetališta i sl.), **javnih zelenih površina** (dječja igrališta s pripadajućom opremom, parkovi, javni športski i rekreacijski prostori i sl.), te **javnih objekata i uređaja** (oglasni stupovi, javni satovi, groblje, tržnica i drugi slični objekti i uređaji), a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2021.** | **+/-** | **Novi plan za 2021.** |
| **JAVNE POVRŠINE** | | **3.563.000,00** | **-316.000,00** | **3.247.000,00** |
| **1. GRADNJA I UREĐENJE DJEČJIH IGRALIŠTA** | | **113.000,00** | **-20.000,00** | **93.000,00** |
| toč. 1. | 1. Uređenje dječjih igrališta na području Grada Ivanca | **113.000,00** | **-20.000,00** | **93.000,00** |
| 1.1. Gradnja | 20.000,00 | -20.000,00 | 0,00 |
| 1.2. Oprema | 93.000,00 | 0,00 | 93.000,00 |
| **2. GRADNJA I UREĐENJE TRGOVA I PARKOVA** | | **2.595.000,00** | **-3.000,00** | **2.592.000,00** |
| toč. 2. | 2.1. Glavni gradski park | **505.000,00** | **0,00** | **505.000,00** |
| 2.1.1. Uređenje | 485.000,00 | 0,00 | 485.000,00 |
| 2.1.2. Očuvanje genoma ivanečke lipe - kloniranje | 20.000,00 | 0,00 | 20.000,00 |
| toč. 2. | 2.2. Glavni gradski trg | **955.000,00** | **0,00** | **955.000,00** |
| 2.2.1. Otkup zemljišta | 750.000,00 | 0,00 | 750.000,00 |
| 2.2.2. Projektna dokumentacija i pripremni radovi | 205.000,00 | 0,00 | 205.000,00 |
| toč. 2. | 2.3. Biciklistički poligon u Ivancu | **60.000,00** | **-28.000,00** | **32.000,00** |
| 2.3.1. Uređenje | 0,00 | 0,00 | 0,00 |
| 2.3.2. Projektna dokumentacija – glavni projekt | 60.000,00 | -28.000,00 | 32.000,00 |
| toč. 2. | 2.4. Trg u Margečanu | **1.075.000,00** | **+25.000,00** | **1.100.000,00** |
| 2.4.1. Gradnja | 1.050.000,00 | +25.000,00 | 1.075.000,00 |
| 2.4.2. Nadzor | 25.000,00 | 0,00 | 25.000,00 |
| **3. GRADNJA I UREĐENJE GROBLJA** | | **825.000,00** | **-293.000,00** | **532.000,00** |
| toč. 1. | 3.1. Gradnja i uređenje groblja – Ivanec | **520.000,00** | **-43.000,00** | **477.000,00** |
| 3.1.1. Gradnja i projekti | 360.000,00 | -183.000,00 | 177.000,00 |
| 3.1.2. Otkup zemljišta | 160.000,00 | +140.000,00 | 300.000,00 |
| toč. 1. | 3.2. Gradnja i uređenje groblja – Radovan, Margečan | **250.000,00** | **-250.000,00** | **0,00** |
| 3.2.1. Gradnja | 250.000,00 | -250.000,00 | 0,00 |
| toč. 1. | 3.3. Gradnja groblja – grobnice i okviri | **55.000,00** | **0,00** | **55.000,00** |
| 3.3.1. Gradnja | 55.000,00 | 0,00 | 55.000,00 |
| **4. GRADNJA I UREĐENJE TRŽNICE** | | **30.000,00** | **0,00** | **30.000,00** |
| toč. 2. | 4.1. Gradnja i uređenje tržnice – projektna dokumentacija | 30.000,00 | 0,00 | 30.000,00 |
| ***Izvori financiranja:***   1. *Točka 1. komunalni doprinos 50.000,00 kn, naknada za zadržavanje nezakonito izgrađenih zgrada 30.000,00 kn, 13.000,00 kn iz općih poreznih prihoda Proračuna* 2. *Točka 2.2.1 prihodi od prodaje imovine 79.744,80 kn, 400.000,00 kn iz prihodi od pomoći – fiskalno izravnanje, 270.255,20 kn iz općih poreznih prihoda Proračuna* 3. *Točka 2.4. primici od zaduživanja 1.075.000,00 kn, 25.000,00 kn iz prihodi od pomoći – fiskalno izravnanje* 4. *Točka 3.1. 243.009,80 kn naknada za dodjelu grobnog mjesta, 233.990,20 kn iz prihoda od pomoći – fiskalno izravnanje* 5. *Točka 3.3.1. 55.000,00 kn naknada za dodjelu grobnog mjesta* 6. *Ostale točke programa – opći porezni prihodi Proračuna 772.000,00 kn* | | | | |

1. **PROMETNICE I PROMETNE POVRŠINE**
   1. Pod prometnicama i prometnim površinama podrazumijevaju se radovi na izgradnji odnosno rekonstrukciji prometnica i prometnih površina, izgradnja i uređenje nogostupa, autobusnih stajališta, mostova, te modernizacija-asfaltiranje nerazvrstanih cesta, a u nastavku se daje opis poslova s procjenom troškova gradnje prometnica i prometnih površina sa iskazanim izvorom financiranja za djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2021.** | **+/-** | **Novi plan za 2021.** |
| **PROMETNICE I PROMETNE POVRŠINE** | | **8.554.000,00** | **-352.000,00** | **8.202.000,00** |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | | **6.407.000,00** | **-287.000,00** | **6.120.000,00** |
| toč. 2. | 1.1. Uređenje lokalnih cesta | **500.000,00** | **0,00** | **500.000,00** |
| 1.1.1. Kapitalna donacija ŽUC-u | 500.000,00 | -377.500,00 | 122.500,00 |
| 1.1.2. Gradnja – (odvodnja i parkiralište uz ŽC 2105 - groblje Margečan) | 0,00 | +361.000,00 | 361.000,00 |
| 1.1.3. Projektna dokumentacija | 0,00 | +12.250,00 | 12.250,00 |
| 1.1.4. Nadzor | 0,00 | +4.250,00 | 4.250,00 |
| toč. 2. | 1.2. Sanacija klizišta uz nerazvrstane ceste | **600.000,00** | **-42.000,00** | **558.000,00** |
| 1.2.1. Projektna dokumentacija | 60.000,00 | -17.000,00 | 43.000,00 |
| 1.2.2. Gradnja (Knapić/Skradnjak) | 520.000,00 | -25.000,00 | 495.000,00 |
| 1.2.3. Nadzor | 20.000,00 | 0,00 | 20.000,00 |
| toč. 4. | 1.3. Proširenje ul. A. Cesarca u Ivancu | **235.000,00** | **0,00** | **235.000,00** |
| 1.3.1. Projektna dokumentacija | 35.000,00 | 0,00 | 35.000,00 |
| 1.3.2. Otkup zemljišta | 200.000,00 | 0,00 | 200.000,00 |
| toč. 4. | 1.4. Uređenje ul. L. Šabana – parkiralište | **133.000,00** | **0,00** | **133.000,00** |
| 1.4.1. Gradnja | 121.000,00 | 0,00 | 121.000,00 |
| 1.4.2. Projektna dokumentacija | 9.000,00 | 0,00 | 9.000,00 |
| 1.4.3. Nadzor | 3.000,00 | 0,00 | 3.000,00 |
| toč. 4. | 1.5. Uređenje ul. A. Georgijevića | **140.000,00** | **-4.000,00** | **136.000,00** |
| 1.5.1 Rekonstrukcija (proširenje prometnice) | 140.000,00 | -4.000,00 | 136.000,00 |
| toč. 2. | 1.6. Produžetak ulice M. Hrga u Ivancu | **120.000,00** | **0,00** | **120.000,00** |
| 1.6.1.Otkup zemljišta | 120.000,00 | 0,00 | 120.000,00 |
| toč. 1. | 1.7. Nova prometnica u zoni u Ivanečkom Naselju | **60.000,00** | **-60.000,00** | **0,00** |
| 1.7.1.Projektna dokumentacija | 60.000,00 | -60.000,00 | 0,00 |
| toč. 1. | 1.8. Prometnice u Industrijskoj zoni Ivanec | **80.000,00** | **-24.000,00** | **56.000,00** |
| 1.8.1.Projektna dokumentacija | 80.000,00 | -24.000,00 | 56.000,00 |
| toč. 6. | 1.9. Strategija modernizacije nerazvrstanih cesta | **0,00** | **0,00** | **0,00** |
| 1.9.1. Projektna dokumentacija | 0,00 | 0,00 | 0,00 |
| toč. 2. | 1.10. Uređenje prijelaza na potoku Željeznica | **45.000,00** | **-2.000,00** | **43.000,00** |
| 1.10.1. Projektna dokumentacija | 45.000,00 | -2.000,00 | 43.000,00 |
| 1.10.2. Gradnja – kapitalna donacija | 0,00 | 0,00 | 0,00 |
| toč. 2. | 1.11. Rekonstrukcija raskrižja DC-35 – ul. A. Mihanovića | **40.000,00** | **-40.000,00** | **0,00** |
| 1.11.1. Projektna dokumentacija | 40.000,00 | -40.000,00 | 0,00 |
| toč. 6. | 1.12. Evidentiranje nerazvrstanih cesta | **70.000,00** | **0,00** | **70.000,00** |
| 1.12.1. Geodetski elaborat | 70.000,00 | 0,00 | 70.000,00 |
| toč. 4. | 1.13. Rekonstrukcija ulice E. Kumičića 440 m' | **1.431.000,00** | **0,00** | **1.431.000,00** |
| 1.13.1. Gradnja | 1.420.000,00 | 0,00 | 1.420.000,00 |
| 1.13.2. Nadzor | 11.000,00 | 0,00 | 11.000,00 |
| toč. 2. | 1.14. Proširenje LC 25115 u Ivanečkom Vrhovcu | **20.000,00** | **0,00** | **20.000,00** |
| 1.14.1. Otkup zemljišta | 20.000,00 | 0,00 | 20.000,00 |
| toč. 1. | 1.15. Kolodvorska ulica u Ivancu | **11.000,00** | 0,00 | **11.000,00** |
| 1.15.1. Projektna dokumentacija - dopuna | 11.000,00 | 0,00 | 11.000,00 |
| toč. 2. | 1.16. Uređenje prometa i prometne regulacije u zoni Osnovne škole I.G. Sakcinski u Ivancu | **82.000,00** | **0,00** | **82.000,00** |
| 1.16.1. Gradnja | 82.000,00 | 0,00 | 82.000,00 |
| toč. 2. | 1.17. Uređenje ul. P. Preradovića u Ivancu | **2.650.000,00** | **0,00** | **2.650.000,00** |
| 1.17.1. Gradnja | 2.600.000,00 | 0,00 | 2.600.000,00 |
| 1.17.2. Nadzor | 40.000,00 | 0,00 | 40.000,00 |
| 1.17.3. Troškovnici | 10.000,00 | 0,00 | 10.000,00 |
| toč. 1. | 1.18. Prometna infrastruktura zone Gmajna u Ivancu | **190.000,00** | **-140.000,00** | **50.000,00** |
| 1.18.1. Projektna dokumentacija – idejni projekt (cca 3 km) | 120.000,00 | -70.000,00 | 50.000,00 |
| 1.18.2. Geodetski elaborati–parcelacijski elaborat I.faza 1 km | 70.000,00 | -70.000,00 | 0,00 |
| toč. 2. | 1.19. Odvojak III. ul. P. Preradovića u Ivancu | **0,00** | **+25.000,00** | **25.000,00** |
| 1.19.1 Projektna dokumentacija | 0,00 | +25.000,00 | 25.000,00 |
| **2. MODERNIZACIJA NERAZVRSTANIH CESTA** | | **2.147.000,00** | **-65.000,00** | **2.082.000,00** |
| toč. 2. | **2.1. Modernizacija nerazvrstanih cesta iz Programa modernizacije** | **1.635.000,00** | **-85.000,00** | **1.550.000,00** |
| 2.1.1. MO Gačice | 90.000,00 | 28.000,00 | 118.000,00 |
| 2.1.2. MO Lukavec | 140.000,00 | -9.000,00 | 131.000,00 |
| 2.1.3. MO Stažnjevec | 415.000,00 | +28.000,00 | 443.000,00 |
| 2.1.4. MO Punikve | 160.000,00 | -35.000,00 | 125.000,00 |
| 2.1.5. MO Iv. Željeznica | 378.000,00 | -19.000,00 | 359.000,00 |
| 2.1.6. MO Kaniža | 140.000,00 | -32.000,00 | 108.000,00 |
| 2.1.7. MO Osečka | 175.000,00 | -18.000,00 | 157.000,00 |
| 2.1.8. MO Radovan | 48.000,00 | -15.000,00 | 33.000,00 |
| 2.1.9. MO Škriljevec | 60.000,00 | -15.000,00 | 45.000,00 |
| 2.1.10. Nadzor | 22.000,00 | +2.000,00 | 24.000,00 |
| 2.1.11. Troškovnici | 7.000,00 | 0,00 | 7.000,00 |
| toč. 2. | **2.2. Asfaltiranje strmih dionica nerazvrstanih cesta** | **512.000,00** | **+20.000,00** | **532.000,00** |
| 2.2.1. Gradnja (*Radovan, Bedenec, Iv. Željeznica, Salinovec*) | 505.000,00 | +22.200,00 | 527.200,00 |
| 2.2.2. Nadzor | 7.000,00 | -2.200,00 | 4.800,00 |
| ***Izvori financiranja:***   1. *Točka 1.1. 500.000,00 kn prihodi od pomoći – fiskalno izravnanje* 2. *Točka 1.2. kapitalne potpore 328.655,20 kn, prihodi od pomoći – fiskalno izravnanje 229.344,80 kn* 3. Točka 1.13. *prihodi od pomoći – fiskalno izravnanje 1.431.000,00 kn* 4. Točka 1.14 *prihodi od pomoći – fiskalno izravnanje 20.000,00 kn* 5. *Točka 1.15 prihodi od pomoći – fiskalno izravnanje 11.000,00 kn* 6. *Točka 1.16. komunalni doprinos 50.000,00 kn, 32.000,00 kn iz općih poreznih prihoda Proračuna* 7. *Točka 1.17. primici od zaduživanja 2.650.000,00 kn* 8. *Točka 2.1. komunalni doprinos 350.000,00 kn, komunalna naknada 570.000,00 kn, sufinanciranje građana 5.000,00 kn, vodni doprinos 25.000,00 kn, 600.000,00 kn iz prihoda od pomoći – fiskalno izravnanje* 9. Točka 2.2. komunalni doprinos 402.000,00 kn, 130*.000,00 kn iz općih poreznih prihoda Proračuna* 10. *Ostale točke programa: opći porezni prihodi Proračuna 868.000,00 kn* | | | | |

1. **JAVNA RASVJETA**
   1. Pod javnom rasvjetom podrazumijevaju se objekti i uređaji za rasvjetljavanje javnih površina, te javnih i nerazvrstanih cesta, kao i stvaranje preduvjeta za njihovo funkcioniranje, a u nastavku se daje opis poslova s procjenom troškova građenja pojedinih objekata i uređaja javne rasvjete, sa iskazanim izvorom financiranja za komunalnu djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2021.** | **+/-** | **Novi plan za 2021.** |
| **JAVNA RASVJETA** | | **1.008.000,00** | **+233.000,00** | **1.241.000,00** |
| toč. 2. | 1. Elaborat javne rasvjete | **88.000,00** | **0,00** | **88.000,00** |
| 1.1. Projektna dokumentacija | 88.000,00 | 0,00 | 88.000,00 |
| toč. 2. | 2. Dopuna javne rasvjete na području Grada Ivanca | **212.000,00** | **-10.000,00** | **202.000,00** |
| 2.1. Dopuna | 200.000,00 | -10.000,00 | 190.000,00 |
| 2.2. Projektna dokumentacija | 12.000,00 | 0,00 | 12.000,00 |
| toč. 2. | 3. Javna rasvjeta u E. Kumičića | **278.000,00** | **0,00** | **278.000,00** |
| 3.1. Gradnja | 270.000,00 | 0,00 | 270.000,00 |
| 3.2. Nadzor | 8.000,00 | 0,00 | 8.000,00 |
| toč. 2. | 4. Javna rasvjeta u P. Preradovića | **430.000,00** | **0,00** | **430.000,00** |
| 4.1. Gradnja | 420.000,00 | 0,00 | 420.000,00 |
| 4.2. Nadzor | 10.000,00 | 0,00 | 10.000,00 |
| toč. 2. | 5. Javna rasvjeta trga u Margečanu | **0,00** | **+115.000,00** | **115.000,00** |
| 5.1. Gradnja | 0,00 | +110.000,00 | 110.000,00 |
| 5.2. Nadzor | 0,00 | +5.000,00 | 5.000,00 |
|  | 6. Javna rasvjeta u Ivanečkom Vrhovcu | **0,00** | **+128.000,00** | **128.000,00** |
| 6.1. Gradnja | 0,00 | +122.000,00 | 122.000,00 |
| 6.2. Projektna dokumentacija i nadzor | 0,00 | +6.000,00 | 6.000,00 |
| ***Izvori financiranja:***   1. *Točka 2.1. komunalni doprinos 48.000,00 kn, a 40.000,00 kn iz općih poreznih prihoda Proračuna* 2. *Točka 4. primici od zaduživanja 430.000,00 kn* 3. *Ostale točke programa: iz prihoda od pomoći – fiskalno izravnanje 723.000,00 kn* | | | | |

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**
   1. Programom gradnje građevina za gospodarenje komunalnim otpadom predviđeno je građenje objekata i nabava opreme za gospodarenje komunalnim otpadom, te radovi na sanaciji i zatvaranju odlagališta komunalnog otpada, a u nastavku daje se opis poslova s procjenom troškova gradnje pojedinih građevina za gospodarenje komunalnim otpadom i nabave opreme, sa iskazanim izvorom financiranja za komunalnu djelatnost:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2021.** | **+/-** | **Novi plan za 2021.** |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | | **475.000,00** | **-345.000,00** | **130.000,00** |
| toč. 1. | 1. Odlagalište komunalnog otpada «Jerovec» | **75.000,00** | **+35.000,00** | **110.000,00** |
| 1.1.Sanacija i nadzor | 75.000,00 | +35.000,00 | 110.000,00 |
| toč. 1. | 2. Objekti za gospodarenje otpadom – reciklažno dvorište građevinskog otpada | **300.000,00** | **-300.000,00** | **0,00** |
| 2.1. Gradnja – kapitalna donacija | 300.000,00 | -300.000,00 | 0,00 |
| toč. 1. | 3. Reciklažno dvorište Ivanec | **100.000,00** | **-80.000,00** | **20.000,00** |
| 3.1. Gradnja | 100.000,00 | -100.000,00 | 0,00 |
| 3.2. Projektna dokumentacija | 0,00 | +20.000,00 | 20.000,00 |
| ***Izvori financiranja:***   1. *Točka 1. 4.500,00 kn Fond za zaštitu okoliša i energetsku učinkovitost , a 105.500,00 kn iz prihoda od pomoći – fiskalno izravnanje* 2. *Prihodi od pomoći – fiskalno izravnanje 20.000,00 kn* | | | | |

1. **OBORINSKA ODVODNJA**
   1. Pod oborinskom odvodnjom podrazumijeva se građenje i uređenje objekata i sustava urbane oborinske odvodnje u građevinskim područjima naselja, kao i odvodnja kontaktnih površina s kojih se oborinske vode ulijevaju u sustav urbane oborinske odvodnje. U nastavku se daje opis poslova s procjenom troškova gradnje sustava oborinske odvodnje, sa iskazanim izvorom financiranja:

|  |  |  |  |  |
| --- | --- | --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2021.** | **+/-** | **Novi plan za 2021.** |
| **OBORINSKA ODVODNJA** | | **400.000,00** | **-200.000,00** | **200.000,00** |
| toč. 1. | 1. Oborinska odvodnja | **400.000,00** | **-200.000,00** | **200.000,00** |
| 1.1. Gradnja | 400.000,00 | -200.000,00 | 200.000,00 |
| ***Izvori financiranja:***   1. *Prihodi od pomoći – fiskalno izravnanje 200.000,00 kn* | | | | |

Ovim Programom određene su aktivnosti prema namjenama utvrđene člankom 68. st. 2. Zakona o komunalnom gospodarstvu („Narodne novine“ br. 68/18, 110/18, 32/20), i iznose:

|  |  |  |  |  |
| --- | --- | --- | --- | --- |
| namjena iz čl. 68. st. 2. | **Opis namjene** | **Iznos**  **Plan za 2021.** | **+/-** | **Iznos**  **Novi plan za 2021.** |
| toč. 1. | građevine komunalne infrastrukture koje će se graditi radi uređenja neuređenih dijelova građevinskog područja | 2.154.000,00 | -1.082.000,00 | 1.072.000,00 |
| toč.2. | građevine komunalne infrastrukture koje će se graditi u uređenim dijelovima građevinskog područja | 9.837.000,00 | -108.000,00 | 9.945.000,00 |
| toč. 3. | građevine komunalne infrastrukture koje će se graditi izvan građevinskog područja | 0,00 | 0,00 | 0,00 |
| toč. 4. | postojeće građevine komunalne infrastrukture koje će se rekonstruirati i način rekonstrukcije | 1.939.000,00 | -4.000,00 | 1.935.000,00 |
| toč. 5. | građevine komunalne infrastrukture koje će se uklanjati | 0,00 | 0,00 | 0,00 |
| toč. 6. | ostale aktivnosti | 70.000,00 | 0,00 | 70.000,00 |
| **SVEUKUPNO PROGRAM:** | | **14.000.000,00** | **-980.000,00** | **13.020.000,00** |

1. **ZAVRŠNE ODREDBE**
   1. U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda i izdataka u cilju efikasnijeg i racionalnijeg ostvarivanja Programa i poboljšanja stanja u djelatnostima, a uz odobrenja gradonačelnika.
   2. Ove Izmjene i dopune Programa građenja objekata i uređaja komunalne infrastrukture za 2021. godinu objavit će se u Službenom vjesniku Varaždinske županije.
2. **III. Izmjene i dopune Programa održavanja komunalne infrastrukture za 2021. godinu**

**I.** Ovim III. Izmjenama i dopunama Programa održavanja komunalne infrastrukture za 2021. godinu mijenja se Program održavanja komunalne infrastrukture za 2021. godinu (''Službeni vjesnik Varaždinske županije'' br. 91/20, 21/21, 60/21) na način da glasi:

**1. UVODNE ODREDBE**

**1.1.** Ovim se Programom održavanja komunalne infrastrukture na području Grada Ivanca za 2021. godinu, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti na održavanja nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje igrališta, igrališta za djecu i opreme, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete, prigodno uređenje Grada, održavanje cesta i javnih površina u gospodarskim zonama i čišćenje potoka i kanala.

**2. SREDSTVA ZA OSTVARIVANJE PROGRAMA**

**2.1.** Sredstva za ostvarivanje Programa održavanja komunalne infrastrukture u 2021. godini planirana su u iznosu od **4.710.237,50 kuna,** a osigurat će se iz sljedećih izvora:

|  |  |
| --- | --- |
| - komunalna naknada  - šumski doprinos  - sanacija štete na javnim površinama (prihodi od nefinancijske imovine)  - prihodi od poreza  - prihodi od pomoći-fiskalno izravnanje | **3.524.562,38 kuna**  **38.956,11 kuna**  **35.000,00 kuna**  **730.481,51 kuna**  **381.237,50 kuna** |
|  |  |
|  |  |

**3. ODRŽAVANJE KOMUNALNE INFRASTRUKTURE**

**3.1.** Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju objekata i uređaja komunalne infrastrukture u 2021. godini po vrsti komunalne djelatnosti, s procjenom pojedinih troškova, te iskazom financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima, kako slijedi:

|  |  |  |  |  |
| --- | --- | --- | --- | --- |
| **Redni broj** | **Opis poslova** | **Plan za 2021.** | **Promjena** | **Novi plan za 2021.** |
| 1. **ODRŽAVANJE NERAZVRSTANIH CESTA** | | | | |
| 1.1. | Šljunčanje nerazvrstanih cesta, strojno planiranje | 180.000,00 | + 110.000,00 | 290.000,00 |
| 1.2. | Čišćenje odvodnih jaraka, iskop zemljanog materijala sa izradom pokosa | 200.000,00 | - 25.000,00 | 175.000,00 |
| 1.3. | Sanacija oštećenog asfalta sa zamjenom tampona, krpanje udarnih rupa nerazvrstanih cesta, izrada muldi | 140.000,00 | - 40.000,00 | 100.000,00 |
| 1.4. | Čišćenje nerazvrstanih cesta od nanosa otpada i mulja poslije većih kiša | 90.000,00 | - 40.000,00 | 50.000,00 |
| 1.5. | Popravak ograda i rubnjaka uz nerazvrstane ceste | 50.000,00 | - 15.000,00 | 35.000,00 |
| 1.6. | Košnja bankina i uklanjanje raslinja uz nerazvrstane ceste u naseljima | 100.000,00 | - 25.000,00 | 75.000,00 |
| 1.7. | Popravak vertikalne i horizontalne signalizacije | 100.000,00 | + 10.000,00 | 110.000,00 |
| 1.8. | Sanacija manjih klizišta | 40.000,00 | + 30.000,00 | 70.000,00 |
| 1.9. | Zimska služba | 476.375,00 | 0,00 | 476.375,00 |
| **U K U P N O:** | | **1.376.375,00** | **+ 5.000,00** | **1.381.375,00** |
| *Izvori financiranja:*   1. Komunalna naknada: 1.276.043,89 kn 2. Šumski doprinos: 38.956,11 kn 3. Prihodi od pomoći-fiskalno izravnanje: 66.375,00 | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA** | | | | |
| 2.1. | Održavanje i uređenje nogostupa i sličnih javno-prometnih površina | 80.750,00 | - 20.000,00 | 60.750,00 |
| **U K U P N O:** | | **80.750,00** | **- 20.000,00** | **60.750,00** |
| *Izvori financiranja:*   1. Prihodi od poreza: 30.000,00 kn 2. Prihodi od pomoći-fiskalno izravnanje: 30.750,00 | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | | | | |
| 3.1. | Održavanje i čišćenje slivnika, kanalskih rešetki, cijevi, propusta, otvorenih i zatvorenih kanala, šahtova, rigola, kanalica | 300.000,00 | - 155.000,00 | 145.000,00 |
| **U K U P N O:** | | **300.000,00** | **- 155.000,00** | **145.000,00** |
| *Izvori financiranja:*  1. Komunalna naknada: 145.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE JAVNIH ZELENIH POVRŠINA** | | | | |
| 4.1. | Čišćenje i održavanje travnatih površina | 354.000,00 | 0,00 | 354.000,00 |
| 4.2. | Održavanje ukrasnog i ostalog grmlja | 28.000,00 | 0,00 | 28.000,00 |
| 4.3. | Održavanje živih ograda | 27.000,00 | 0,00 | 27.000,00 |
| 4.4. | Uređivanje drveća | 45.000,00 | + 130.218,75 | 175.218,75 |
| 4.5. | Održavanje cvjetnih gredica i visećih žardinjera | 105.000,00 | + 35.000,00 | 140.000,00 |
| 4.6. | Održavanje staza i parkovnih elemenata | 28.000,00 | -19.250,00 | 8.750,00 |
| 4.7. | Sadnja trajnog raslinja | 51.000,00 | - 11.125,00 | 39.875,00 |
| 4.8. | Održavanje javnih zelenih površina malčiranjem | 200.000,00 | - 37.000,00 | 163.000,00 |
| 4.9. | Održavanje zelenih površina dječjih igrališta na području Grada Ivanca | 200.000,00 | 0,00 | 200.000,00 |
| **U K U P N O:** | | **1.038.000,00** | **+ 97.843,75** | **1.135.843,75** |
| *Izvori financiranja:*   1. Komunalna naknada: 776.518,49 kn 2. Prihodi od poreza: 120.481,51 kn 3. Sanacija štete na javnim površinama (prihodi od nefinancijske imovine): 5.000,00 kn 4. Prihodi od pomoći-fiskalno izravnanje: 233.843,75 | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE IGRALIŠTA, IGRALIŠTA ZA DJECU I OPREME** | | | | |
| 5.1. | Održavanje igrališta, igrališta za djecu i opreme | 100.000,00 | 0,00 | 100.000,00 |
| **U K U P N O:** | | **100.000,00** | **0,00** | **100.000,00** |
| *Izvori financiranja:*  1. Prihodi od poreza: 100.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE GRAĐEVINA, UREĐAJA I PREDMETA JAVNE NAMJENE** | | | | |
| 6.1. | Održavanje i čišćenje spomenika i spomen-obilježja | 35.000,00 | -10.000,00 | 25.000,00 |
| 6.2. | Održavanje i čišćenje autobusnih nadstrešnica, pozdravnih tabli na ulazima u grad, oglasnih ploča, panoa sadržaja turističke namjene, ograda i drugih građevina, uređaja i predmeta javne namjene | 50.000,00 | - 20.000,00 | 30.000,00 |
| **U K U P N O:** | | **85.000,00** | **- 30.000,00** | **55.000,00** |
| *Izvori financiranja:*  1. Prihodi od poreza: 55.000,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE GROBLJA I KREMATORIJA UNUTAR GROBLJA** | | | | |
| 7.1. | Groblja u Ivancu, Prigorcu, Margečanu i Radovanu | 10.000,00 | - 4.375,00 | 5.625,00 |
| **U K U P N O:** | | **10.000,00** | **- 4.375,00** | **5.625,00** |
| *Izvori financiranja:*  1. Komunalna naknada: 5.625,00 kn | | | | |

|  |  |  |  |  |
| --- | --- | --- | --- | --- |
| 1. **ODRŽAVANJE ČISTOĆE JAVNIH POVRŠINA** | | | | |
| 8.1. | Čišćenje javno-prometnih površina I. gradske zone | 9.000,00 | 0,00 | 9.000,00 |
| 8.2. | Čišćenje javno-prometnih površina II. gradske zone | 23.000,00 | 0,00 | 23.000,00 |
| 8.3. | Čišćenje javno-prometnih površina III. gradske zone | 9.000,00 | 0,00 | 9.000,00 |
| 8.4. | Čišćenje javno-prometnih površina u vanjskim naseljima | 25.000,00 | 0,00 | 25.000,00 |
| 8.5. | Pražnjenje i čišćenje košarica za smeće | 31.000,00 | 0,00 | 31.000,00 |
| **U K U P N O:** | | **97.000,00** | **0,00** | **97.000,00** |
| *Izvori financiranja:*  1. Komunalna naknada: 97.000,00 kn | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 1. **ODRŽAVANJE JAVNE RASVJETE** | | | | | | | |
| 9.1. | | Održavanje javne rasvjete | | 260.000,00 | 0,00 | 260.000,00 | |
| 9.2. | | Potrošnja električne energije za javnu rasvjetu | | 1.100.000,00 | 0,00 | 1.100.000,00 | |
| **U K U P N O:** | | | | **1.360.000,00** | **0,00** | **1.360.000,00** | |
| *Izvori financiranja:*  1. Komunalna naknada: 1.200,000,00 kn  2. Prihodi od poreza: 130.000,00 kn  3. Sanacija štete na javnim površinama: 30.000,00 kn | | | | | | | |
|  | | | | |  |  |
| 1. **PRIGODNO UREĐENJE GRADA** | | | | | | |
| 10.1. | Božićno i novogodišnje uređenje Grada | | | 88.112,50 | + 129.625,00 | 217.737,50 |
| **U K U P N O:** | | | | **88.112,50** | **+ 129.625,00** | **217.737,50** |
| *Izvori financiranja:*  1. Prihodi od poreza: 217.737,50 kuna | | | | | | |
|  | | | | | | |
| 1. **ODRŽAVANJE CESTA I JAVNIH POVRŠINA U GOSPODARSKIM ZONAMA** | | | | | | |
| 11.1. | | | Održavanje cesta i javnih površina u gospodarskim zonama | 65.000,00 | - 15.000,00 | 50.000,00 |
| **U K U P N O:** | | | | **65.000,00** | **- 15.000,00** | **50.000,00** |
| *Izvori financiranja:*   1. Prihodi od poreza: 47.981,25 kn 2. Prihodi od pomoći-fiskalno izravnanje: 2.018,75 | | | | | | |
|  | | | | |  |  |
| 1. **ČIŠĆENJE POTOKA I KANALA** | | | | | | |
| 12.1 | | | Čišćenje potoka i kanala | 110.000,00 | - 8.093,75 | 101.906,25 |
| **U K U P N O:** | | | | **110.000,00** | **- 8.093,75** | **101.906,25** |
| *Izvori financiranja:*  1. Komunalna naknada: 24.375,00 kn  2. Prihodi od poreza: 72.531,25 kn  3. Prihodi od pomoći-fiskalno izravnanje: 5.000,00 kn | | | | | | |
|  | | | | | | |
| **S V E U K U P N O:** | | | | **4.710.237,50** | **0,00** | **4.710.237,50** |

**4. ZAVRŠNE ODREDBE**

**4.1.** Plan zimske službe za razdoblje 2020./2021. godine, Troškovnik redovitog čišćenja i održavanja javnih zelenih i prometnih površina grada Ivanca za 2021. godinu i Cjenik za radove na održavanju nerazvrstanih cesta i odvodnje grada Ivanca za 2021. godinu sastavni su dijelovi ovog Programa.

**4.2.** Radi efikasnije i racionalnije realizacije Programa, gradonačelnik može izvršiti preraspodjelu sredstava između pojedinih rashoda i izdataka utvrđenih ovim Programom.

**4.3.**  Količine, lokacije i vremensko razdoblje izvršenja radova iz ovog Programa može se utvrditi Terminskim planom radova na održavanju nerazvrstanih cesta, kojeg na prijedlog Upravnog odjela za urbanizam, komunalne poslove i zaštitu okoliša može donijeti Gradonačelnik. Interventni radovi, radovi van Terminskog plana izvodit će se na temelju prijavljenih i od Upravnog odjela za urbanizam, komunalne poslove i zaštitu okoliša odobrenih ukazanih potreba, a na teret sredstava neraspoređenih terminskim planom.

**II.** Ove III. Izmjene i dopune Programa održavanja komunalne infrastrukture za 2021. godinu objavit će se u Službenom vjesniku Varaždinske županije.

1. **III. Izmjene Programa javnih potreba u području socijalne skrbi za Grad Ivanec u 2021. godini**

U Programu javnih potreba u području socijalne skrbi za Grad Ivanec u 2021. godini („Službeni vjesnik Varaždinske županije“ br. 91/20, 21/21, 60/21) točka II. mijenja se i glasi:

„U Proračunu Grada Ivanca za 2021. godinu – Programska djelatnost – Program socijalne skrbi i novčanih pomoći, u iznosu od 849.475,00 kn izvršavat će se sukladno zakonskim propisima, općim i posebnim aktima Grada Ivanca, tijekom 2021. godine prema sljedećem:“

|  |  |  |
| --- | --- | --- |
| MJERE I OPSEG SOCIJALNE SKRBI | Izvori financiranja | Visina sredstava / HRK |
| 1. Podmirenje dijela troškova stanovanja sukladno Zakonu o socijalnoj skrbi | Grad Ivanec | 45.000,00 |
| 2. Pravo na potporu za novorođeno dijete | Grad Ivanec | 185.000,00 |
| 3. Udruge umirovljenika i udruge osoba s invaliditetom | Grad Ivanec | 105.750,00 |
| 4. Potpora osobama starije životne dobi | Grad Ivanec | 200.000,00 |
| 5. Sufinanciranje nabave ogrjeva | Varaždinska županija | 40.000,00 |
| 6. Sufinanciranje maturalnih i đačkih putovanja | Grad Ivanec | 5.000,00 |
| 7. Pravo na podmirenje troškova usluge pomoći u kući | Grad Ivanec | 13.725,00 |
| 8. Jednokratne novčane pomoći – pomoć po pojedinačnim zahtjevima | Grad Ivanec | 75.000,00 |
| 9. Pomoć u naravi po pojedinačnim zahtjevima | Grad Ivanec | 45.000,00 |
| 10. Izravna dodjela sredstava udrugama | Grad Ivanec | 10.000,00 |
| 11. Pomoć građanima i kućanstvima za odvoz otpada | Grad Ivanec | 45.000,00 |
| 12. Tekuće donacije Zakladi | Grad Ivanec | 80.000,00 |
| UKUPNO: 849.475,00 | | |

II.

Ove III. Izmjene Programa objavit će se u Službenom vjesniku Varaždinske županije.

1. **III. Izmjene Programa javnih potreba u kulturi Grada Ivanca za 2021. godinu**

U Programu javnih potreba u kulturi Grada Ivanca za 2021. godinu („Službeni vjesnik Varaždinske županije“ br. 91/20, 21/21, 60/21) točka III. mijenja se i glasi:

„Ovim Programom donosi se plan izvršavanja i raspored sredstava Proračuna Grada Ivanca za 2021. godinu u dijelu javnih potreba u kulturi koji se odnosi na financiranje djelatnosti iz točke I. ovog Programa.

U Proračunu Grada Ivanca za 2021. godinu u razdjelu - Programska djelatnost: Javne potrebe u kulturi, izvršavat će se i raspoređivati tijekom 2021. godine prema slijedećem:“

|  |  |  |  |  |
| --- | --- | --- | --- | --- |
|  |  | SREDSTVA  ( kn) |  | |
| 1. | DJELATNOST USTANOVA U KULTURI |  | Izvori financiranja | |
|  | Gradska knjižnica i čitaonica „Gustav Krklec“ Ivanec | 681.617,78 | Grad Ivanec | 550.400,00 |
| Ostali izvori | 141.217,78 |
|  | Tekuće i kapitalne donacije – Pučko otvoreno učilište „Đuro Arnold“ Ivanec  - audio-vizualna i kulturna djelatnost-tekuća donacija  - rekonstrukcija kino dvorane-kapitalna donacija | 380.000,00  585.000,00 | Izvori financiranja | |
| Grad Ivanec  Grad Ivanec | 380.000,00  585.000,00 |
| 2. | KULTURNO-UMJETNIČKI AMATERIZAM  Javni poziv za dodjelu sredstava za programe udruga u kulturi  Izravna dodjela | 165.000,00  10.000,00 | Izvori financiranja | |
| Grad Ivanec  Grad Ivanec | 165.000,00  10.000,00 |
| 3. | KNJIŽEVNE I KULTURNE MANIFESTACIJE |  |  |  |
|  | Obilježavanje blagdana i održavanje kulturno zabavnih manifestacija   * Obilježavanje Dana Grada * Obilježavanje blagdana i održavanje kulturno zabavnih manifestacija | 180.975,00  119.025,00 | Izvori financiranja | |
| Grad Ivanec  Grad Ivanec | 180.975,00  119.025,00 |
| 4. | MUZEJ PLANINARSTVA IVANEC | 200.000,00 | Izvori financiranja | |
| Grad Ivanec | 200.000,00 |
| 5. | Otkup zbirke stalnog postava | 50.000,00 | Izvori financiranja | |
| Grad Ivanec | 50.000,00 |
| 6. | Radionice bedenske lončarije | 23.800,00 | Izvori financiranja | |
| Ministarstvo kulture  Grad Ivanec | 20.000,00  3.800,00 |
| 7. | Advent u Ivancu | 300.000,00 | Grad Ivanec | 300.000,00 |
|  | UKUPNO | 2.695.417,78 | | |

II.

Ove III. Izmjene Programa objavit će se u Službenom vjesniku Varaždinske županije.

**TOČKA 2.**

**Proračun Grada Ivanca za 2022. godinu i projekcije za 2023. - 2024. godinu**

1. **Program građenja objekata i uređaja komunalne infrastrukture za 2022. godinu**
2. **Program održavanja komunalne infrastrukture za 2022. godinu**
3. **Program korištenja naknade za zadržavanje nezakonito izgrađenih  zgrada u prostoru na području Grada Ivanca za 2022. godinu**
4. **Program utroška sredstava šumskog doprinosa u 2022. godini**
5. **Program javnih potreba u kulturi Grada Ivanca za 2022. godinu**
6. **Program javnih potreba u području socijalne skrbi za Grad Ivanec u 2022. godini**
7. **Program javnih potreba u sportu Grada Ivanca za 2022. godinu**

Uvodno obrazloženje podnio je gradonačelnik Milorad Batinić: Prije svega, Proračun za 2022. godinu je dosta velik, želio bih pojasniti samo strukturu o čemu se radi. Kad se uzmu prihodi planirani 63.386.000 kuna, želio bih reči u samoj strukturi radi se o prihodu fiskalnog izravnanja za uravnoteženje proračuna na razini Republike Hrvatske, pomoć od države 9,2 milijuna kuna, pomoći koje smo planirali iz vanjskih izvora, prvenstveno europski i domicilni proračun 17 milijuna kuna, planirana je prodaja imovine ono što nismo prodali i nešto drugo što je u planu s 2,3 milijuna kuna. Kad se pogleda koliki je prihod s osnova poreza, porez na dohodak, prirez i gradski porezi bez dijela fiskalnog, pomoći i prodaji imovine tada govorimo o realnom proračunu od 34,6 milijuna kuna. Rashodi za redovnu djelatnost Grada, ono što moramo izvršavati, tu su gradske službe, program održavanja, sve one aktivnosti i iznad standarda što moramo ispoštovati, što smo se obvezali kroz programe unatrag nekoliko godina i što temeljem zakona, radi se negdje oko 28,5 milijuna kuna. Razlika od 28,7 milijuna kuna radi se o investicijskom dijelu. Praktički pola proračuna ide u investicije, a pola proračuna je neki „hladni pogon“, programi, projekti koji su dugogodišnji, koje temeljem zakona moramo ispoštovati. Planirani su porezi i prirez 23 milijuna kuna, fiskalno izravnanje 9,3 milijuna kuna, to je pomoć koja se projicira svake godine na temelju državnog prosjeka. To je pomoć koja praktički, moje načelo je to uglavnom može ići na investicije, za unapređenje, da li komunalna, društvena, bilo koja druga infrastruktura, pomoći iz proračuna temeljem naših projekcija razvoja i jednako tako onoga što smatramo, što već imamo ugovoreno, ono što je najavljeno od strane resornih ministarstava i ono što je u očekivanju, što je najavljeno, što možemo očekivati u narednoj godini. Moramo planirati sredstva, da li ćemo uspjeti uspješno kandidirati i ostvariti te prihode, to ćemo morati čekati, iako u ovoj fazi Europa još uvijek nije odobrila programe, odnosno nije donijet taj programski dio proračuna, tako da je teško očekivati u ovom trenutku pa čak i do kraja godine da Vlada i resorna ministarstva mogu preciznije, realnije raspisati natječaj, krenuti u raspis natječaj što se tiče kandidiranja naspram europskog novca. Nadam se da će prvi kvartal biti taj gdje ćemo dobiti jednu kvalitetniju sliku, bolju i za kandidiranje tih projekata. Komunalna naknada, nju nismo dugi niz godina povećavali, planirana je s 3,9 milijuna kuna, na razini je realizacije, komunalni doprinos također, ono što očekuješ. Ove neke druge stavke, pošto je ovo konsolidirani proračun, vrtić je projicirao svoje prihode temeljem iskustva, plana, a isto tako projiciran je i temeljem novih kriterija koje smo donijeli na prošloj sjednici Vijeća. Tu su također otplate glavnice kredita. Programski dio po upravnim odjelima je vidljivo i dalje ovaj dio što se tiče vatrogastva dogovor je, sutra je sastanak s Vatrogasnom zajednicom, nastavit ćemo sa onim sufinanciranjem od 100 tisuća kuna na godišnjoj razini što je četverogodišnji plan istekao, dodatnih sredstava za investiranje, dodatno opremanje u vatrogasnu zajednicu. Imamo i na dnevnom redu program civilne zaštite gdje ćete vidjeti da ono što stalno govorim već nekoliko godina, a i iskustvo nam govori da su vatrogasci jedina organizirana snaga i tu moramo svakako uskočiti, s time da sredstva ove godine za vatrogastvo temeljem izračuna, temeljem zakonske stope trebala su biti nešto manja, odlučio sam da se ne smanjuju, nego da vatrogasna zajednica ima konstante prihode i da mogu dugoročno planirati jer pred njima je zanavljanje, obnova opreme, ekipiranje i naravno motivacija mlađih naraštaja da se prihvate toga hvale vrijednog volonterstva. Kultura, sport nismo zanemarili, iako su u narednoj godini planirani investicijski programi u sportu, tu je Lančić Knapić za koji još uvijek nemamo naznaku da li je to konačno ili ne, očekujemo u prvom kvartalu naredne godine. Također imamo investiciju u sportu, to je rekonstrukcija svlačionica objekta NK Ivančice. Ovih dana bi trebala početi montaža montažnih modularnih objekata za školu nogometa u Salinovcu. Zatim, investiranje u energetsku obnovu, to je ono što smo kandidirali jedan dio, što očekujemo kandidirati objekte. Program komunalne infrastrukture je 13,5 milijuna kuna. Vodoopskrba, odvodnja, aglomeracija projicirano s preko 3 milijuna kuna na rashodovanoj strani i ove neke sitne stavke zaštita okoliša, tu je ono sporno što je i bilo upita sortirnica u Varaždinu, ako se sjećate bilo je i na Gradskom vijeću prošle godine. Zajedno sa ne znam točno koliko lokalnih samouprava Grad Varaždin je kandidirao taj projekt i prošao je, potpisan je ugovor s Gradom Varaždinom od strane resornog ministarstva, mislim da je napravljen odabir izvođača napravljen i kreće se u gradnju sortirnice s ciljem da se reciklabilni otpad, radi se o njemu, da se dodatno obrađuje da bi mogao postići neku komercijalnu cijenu. Budimo iskreni, i mi kao građani nismo savršeni u dijelu sortiranju otpada. Upravo na taj način jer kad se pogleda u današnje vrijeme tona plastike za zbrinjavanje košta 1000 kuna, ne znam da li se papir nešto može kapitalizirati, staklo danas ne, sutra da. Cilj je stvoriti nešto poput burze otpada, imaš, sortiraš, skladištiš i kada je cijena povoljna plasiraš na tržite. To smo u obvezi i prema EU direktivi i prema našoj regulativi. Programski dio je sadržajan.

Otvorena je rasprava.

Predsjednik konstatira da su prijave za raspravu za ovu točku dnevnog reda podnijeli vijećnici Zdenko Đuras, Nikola Sedlar, Ljudvek Cikač, Kristina Geci Smoljo, Mihael Slunjski.

Zdenko Đuras: Kao i svake godine proračun nam nekako sve brže dolazi i to je vrijeme u kojem moramo donijeti odluku u kojem smjeru će naš grad krenuti. Razgovarali smo s gradonačelnikom i uvidjeli smo da nekoliko naših točaka, tj. ciljeva, planova i programa nalazi se u proračunu Grada Ivanca za 2022. godinu te ćemo mi kao vijećnici Hrvatske demokratske zajednice podržati taj proračun. Ono što je najvažnije iz kojeg razloga, na nama vijećnicima je velika odgovornost. Što znači podržati proračun, što znači ne podržati proračun. Ne podržati proračun znači stopirati Grad Ivanec, investicije u prvom dijelu godine, što svakako ne želimo. Od najbitnijih ciljeva koji su se našli u proračunu je dogradnja dječjeg vrtića, što smo se apsolutno zalagali, što smo svi najavljivali u predizbornim programima, tako da mislim da nema osobe koja si na neki način može uzeti za pravo da to ne podrži. Nitko neće biti sretniji od svih nas kad napokon tog proširenog dječjeg vrtića vrata novouređenog budu otvorena. To je osnovno čime smo se vodili kod naše odluke. Naravno, vodimo se i po pitanju vatrogastva za kojeg vidimo i u Planu razvoja sustava civilne zašite Grada Ivanca gdje se vatrogastvo nalazi na prvom mjestu, gdje je to stvarno jedina trenutno organizirana, operativna snaga koja u svakom trenutku, bilo to u danu, bilo to u noći, može izaći na teren u spašavanje građana i grada Ivanca. Ima nekoliko tema za koje smatramo da su se isto trebale naći u proračunu, možda se sada nije, jer godina pred nama očito bude vrlo izazovna, iz tog razloga vjerujemo da će se u nekoj budućnosti i kroz godinu možemo razgovarati po pitanju sporta. Pozdravljamo definitivno ulaganje u NK Ivančicu, očekujemo to naravno i u NK Mladost Margečan gdje skoro 50 djece trenira svaki dan s trenerima koji volonterski rade svoj posao, hitno su im potrebni reflektori kako bi to bilo i u večernjim satima. Neki drugi sportovi, pogotovo dvoranski sportovi, susreli smo se u nekoliko sad situacija, i u situaciji epidemiološkim mjerama, da sportaši nemaju dovoljno kapaciteta dvorana. Nadam se da će se iznaći kroz neke fondove državne ili europske fondove da se u nekoj budućnosti bude razmatralo i o gradnji sportske dvorane u gradu Ivancu, a ne školske dvorane. Moramo razumjeti da školske dvorane su prije svega za našu djecu i iz tog razloga razumijemo osobe koje su zadužene za rad dvorana da ne dopuštaju treniranje u tim dvoranama jer epidemiološke mjere koje su trenutno na snazi su vrlo zahtjevne. U budućnosti vjerujemo da će se početi i u tom smjeru nekako razmišljati. Hrvatska demokratska zajednica podržat će taj proračun iz razloga jer očekujemo da će naši mališani uskoro biti u svojem vrtiću.

Nikola Sedlar: Sve manje-više je rečeno. Podružnica Ivanec Hrvatske narodne stranke također će podržati proračun Grada Ivanca iz jednog jedinog razloga jer Grad kao jedinica lokalne samouprave mora funkcionirati. Samim donošenjem proračuna se to i ostvaruje. Veliki plus je taj vrtić, nadamo se da će to biti realizirano u narednoj godini. Moram se osvrnuti na neke situacije koje su nedavno iza nas, prije nepunih pola godine je bila kampanja za gradonačelnika, za novi saziv Gradskog vijeća, puno se obećavalo, neke stvari su se prezentirale kao da su već gotove, vidimo da ih u proračunu nema, niti u ovom, niti u dugoročnim nekakvim simulacijama proračuna. Osobno, kao sportaša me užasno žalosti to da Grad Ivanec mislim da bi trebao izdvajati puno više za sport. Pohvalno je ovo za NK Ivančicu, ali moramo znati da na području Grada Ivanca nije samo nogomet sport, iako je nogomet najvažnija sporedna stvar na svijetu, ali nije jedini sport i dalje smo mišljenja da bi trebalo što prije uvrstiti u proračun Grada Ivanca izgradnju sportskog rekreacijskog centra. Ovo u Lančiću je za rekreaciju odlično, nadamo se da bude to prošlo, iako ni sam gradonačelnik još nije siguran da li to bude išlo u realizaciju, makar je bilo prezentirano kao gotova stvar. Grad Ivanec treba jedan ozbiljan sportski centar s atletskom stazom i svim popratnim sadržajima za atletiku, za sve ostale sportove na otvorenom i trebali bi se također pobrinuti za sportsku dvoranu. Puno sportova se odvija u dvoranama, ima tu jako puno mogućnosti, iz osobnog iskustva mogu reči da je sve više popularniji mali nogomet, futsal bi rado došao u Ivanec, ali mislim da nemamo za to adekvatnu infrastrukturu, makar imamo na državnoj i međunarodnoj listi poznate suce iz Ivanca. Također, zdravstvena skrb za koju ste rekli da trenutno zbog covid pandemije neće biti omogućeno, to je u kampanji bilo jako najavljivano da dolaze specijalisti u Ivanec. Kao zdravstveni djelatnik moram vam reči, gradonačelniče, da to nije tako kako ste si vi zamislili, ne znam tko vam je bio savjetnik po pitanju toga. Znate i sami da do sada su dolazili neki specijalisti u Ivanec vezano za neke ultrazvuke, onda kad se nešto obavilo u Ivancu, nije se moglo više obaviti u klinici ili Općoj bolnici zato jer se nalaz nije podudarao s nečim drugim. To je jedna tema o kojoj bi trebalo puno više i puno dublje raspravljati. Također ste s bivšim županom Čačićem u kampanji puno toga dogovarali, obilazili ste čak i dom zdravlja u Ivancu, u Radovanu, gdje ste najavljivali velike rekonstrukcije. Toga ničega u proračunu nema. razumijem vas da toga nema jer kao Grad mi to ne možemo, to nisu naši objekti. Govorim to iz razloga zato jer ljudi pitaju zašto toga nema u proračunu i zašto je to bilo obećavano, a sad vidimo da od puno tih stvari ne bude ništa. Također još jedna stvar vrlo bitna, trg u Ivancu, koju ste vi i vaš zamjenik prezentirali kao gotovu stvar, već gledamo petu 3D simulaciju kako bi taj trg trebao izgledati, vidim da ga nema u skorom proračunu, da bi uopće participirali nekim dijelom da se taj trg prijavi na neko ministarstvo ili na europski fond. Mi ćemo proračun podržati i nadamo se da će se sve te stvari koje smo sad svi mi nabrojali u naredne četiri godine realizirati.

Ljudvek Cikač: Da ne izađe da se gradonačelnik i ja u svemu ne slažemo ili slažemo. Stvari s kojima se apsolutno slažemo, ali ih treba dodatno istaknuti, iako su neke kolege prije mene su prije toga već rekli, kolega Sedlar i Đuras, a nismo se dogovarali, svaki od nas ima svoje stavove. Pričat ću o sportu, kulturi i o trgu. Kad je u pitanju sport, zaboravili smo neke stvari, naš Nikola Sedlar je upravo postao međunarodni sudac pa koristim priliku kao sportaš da mu čestitam, naš vijećnik Goran Spasojević je nedavno osvojio jesenski naslov s Nogometnim klubom iz Klenovnika. S obzirom da znam mladića da igra iz gušta, nema tu nikakve zarade, tu bi trebali te stvari spomenuti, da imamo i takve ljude u našoj sredini, među vijećnicima, mislim da bi svi trebali biti jednaki, ali poštivati neke stvari. Što se tiče sporta, kolegi su već tu spomenuli, vidim da se stvarno u sport jako puno ulaže, moram priznati da čak u dijelu javnosti se prezentira samo 750 tisuća kuna koje se izdvajaju za Zajednicu sportskih udruga. Međutim, vidim da tu ima dosta, dosta drugih stvari koje ne računamo, za iduću godinu rekreacijskih centar, to je jedan poprilično značaj iznos novaca, ide i prema 2 milijuna kuna sportašima, vi ste gradonačelniče znali reči sportašima nikad dosta novaca. U svakom slučaju to pozdravljam i ako bude nekakva mogućnost da se sportašima da, treba im se dati iz jednostavnog razloga što svi skupa pozdravlja i velika većina zna da imamo u sportskim klubovima sve više i više djece, prednjače nogometni klub, rukometni, odbojkaški, srednjoškolski ženski rukometni klub. Malo sam gledao materijale sa Zajednice sportskih udruga grada Ivanca siguran sam da je u koheziji taj program rađen, sukladno njihovim prijedlozima. Po meni, moram reči, poprilično kvalitetno napravljen. Htio sam pitati, makar je gradonačelnik odgovorio na to pitanje, rekreacijski centar Lančić Knapić, idemo iduće godine, ako ne prođemo ove godine, na natječaj. Drago mi je da se puno ulaže u mlade, u djecu, jer je to na kraju krajeva i nama svima najbitnije. Što se tiče trga, kolega Nikola je sve rekao, godinama imam vaše promotivne materijale iz 2009. godine kad ste najavljivali da ćete polako zatvarati centar grada i pretvarati u pješačku zonu. Vidimo da u projekcijama za iduću godinu nema toga, puno se najavljivalo, igrom slučaju nedavno sam bio u Pakracu i oni su uspjeli za godinu dana napraviti, srediti, samo jedna cesta vodi središtem grada, lijepo mi se to vidjelo i bilo bi to zanimljivo da tako izgleda i kod nas. Možda da gradonačelnik veli kakva je tu situacija, znamo da puno košta, da je veliki projekt, veliki zahtjev financijski, kad bude jednom to napravljeno. Trebali bi možda razmisliti, gradonačelnik je puno puta rekao da su udruge srce grada, vidimo da masa udruga organizira advent u Ivancu, ljeto u Ivancu, udruge uz pomoć Grada i Poslovne zone. Malo mi se premalo čini novaca u tom dijelu za neku budućnosti da se vidi, očito potrebe jesu veće, znamo da Grad jako puno novaca izdvaja, malo mi se taj iznos čini premali, najbolje znate kad koordinirate s tim udrugama, tu je u pitanje nešto malo manje od 200 tisuća kuna. Gradonačelniče, ja ću vrlo rado poslije pojasniti svoje pitanje jer se očito mi nismo razumjeli. Mi smo inače za budućnost, branitelji su involuirani u sve pore društva, to jako dobro znate. Znamo da se Ivanec brine, ima još prostora, imamo dvanaest stvari koje drugi gradovi imaju, a Grad Ivanec nema, to ću vam uskoro vrlo rado predstaviti, vezano je uz udruge, radimo treći veliki projekt, nakon filma i predavanja, koji će biti za turizam Grada Ivanca, negdje u trećem, četvrtom mjesecu ćemo sjesti, ne mogu sad reči detalje, još pregovaramo, ali budite spremni.

Kristina Geci Smoljo: Moram konstatirati da detaljnog prikazanog proračun je pretpostavljam do sad najveći i unutar tog proračuna i raspored rashodnih sredstava ima jako dobrih projekata uvrštenih. Kolege prije mene su se dotakle već dosta toga, znači počevši od sportsko rekreacijskog centra, od trga i od nekih drugih stvari koje na neki način našim sugrađanima omogućuju kvalitetan život. Opet, smatram s obzirom da sam i uložila nekoliko amandmana koje nisam vidjela u ovom proračunu, odnosno vidjet ćemo kako će to sve skupa na kraju biti i izglasano, smatram da uvijek moramo težiti tome da budemo bolji, da budemo u dogovoru i da na neki način uspijemo postići još više nego do sada.

Mihael Slunjski: Nakon niza razgovora i dogovora s gradonačelnikom uspjeli smo se usuglasiti oko ključnih projekata i programa te će SDP Grada Ivanca podržati proračun za narednu godinu. Ono što bih htio istaknuti su neki ključni projekti za koje smo se zalagali, a to je izgradnja novog vrtića u Radovanu, jednako kao i dogradnja vrtića u Ivancu. Mislim da je to prioritet svih prioriteta. Očekujemo da će se krenuti s realizacijom sljedeće godine. Tu je i izgradnja sportsko rekreacijskog centra Lančić Knapić, vidjet ćemo da li ćemo uspjeti povući novce, nadam se da će to biti izvedivo i da će s time isto moći krenuti. Ono za što se mi zalagali da se osigura 100 tisuća kuna za Vatrogasnu zajednicu grada Ivanca, prvenstveno s ciljem omogućavanja besplatnog dopunskog zdravstvenog osiguranja za vatrogasce, mislimo da je s obzirom na trud i požrtvovnost koju pružaju, pogotovo za vrijeme ove pandemije, a i općenito kroz razdoblje svih ovih godina, da je to najbolji način da ih nagradimo s obzirom da oni rade kao volonteri i ne možemo drugačije, a s obzirom na posao koji obavljaju mislimo da je to primjereno. Predsjednik Vatrogasne zajednice gosp. Đuras je istaknuo kako je dobro ovo povećanje, nadamo se da će onda i podržati našu ideju da se vatrogascima omogući besplatno dopunsko zdravstveno osiguranje. Nadalje, uz biciklistički park dogovorili s gradonačelnikom s obzirom da su planirali da uz to ne ide skate park, dogovorili smo da ipak ide i skate park uz to. Dogovorili smo da se u sklopu biciklističkog parka postave sprave za vježbanje kako bi naši sugrađani imali mjesto gdje se mogu rekreirati na otvorenom. Potrebna je izgradnja nadstrešnica za autobusna stajališta u naseljima Jerovec, Horvatsko, Škriljevec. Nadamo se, a i gradonačelnik još i na prošloj sjednici potvrdio da će to biti tokom slijedeće godine izgrađeno. Ono što bih htio napomenuti gdje postoje mogućnosti poboljšanja, da se ne ponavljam za kolegama prije. To je za SDP prvenstveno pitanje socijale, smatramo da je tu potrebno provesti veća ulaganja, jedna od mjera koju smo mi predložili, međutim trenutno nije zaživjela, nadam se da ćemo se uspjeti usuglasiti oko toga tokom sljedeće godine, a to je da se svi građani kojima prihod po domaćinstvu iznosi manje od 2000 kuna oslobode komunalne naknade. To je jedna poticajna mjera, jer dosta naših sugrađana se nalazi u dosta lošem socioekonomskom stanju i mislimo da im na taj način možemo najbolje pomoći. Nadalje, ono što sam napomenuo još tokom prošle sjednice, to je ulaganje u turizam, vidimo da imamo određeno povećanje, međutim ako mislimo ozbiljnije krenuti u ovo, potrebna su još puno, puno veća povećanja u tome.

Milorad Batinić: Hvala na primjedbama. Uvijek, što se i potvrdilo i početkom ovog novog saziva, bila je praksa i do sada, neovisno o međustranačkim sastancima, da je interes svih da Ivanec bude bolji, ljepši, tako i ovaj put. Pokušat ću integrirati rasprave svih vas i dati određene odgovore. Da, vrtić prioritet svih prioriteta. Načelno što je bilo rečeno da je najava natječaja do kraja godine, ako baš ne bude do kraja godine neka bude u prvom kvartalu, Grad Ivanec je spreman, imamo građevinsku dozvolu, sve pretpostavke, čim natječaj krene, mi ćemo se kandidirati. Što se tiče vrtića u Radovan, na jednoj od prethodnih sjednica mi smo po pitanju vrtića u Radovanu, ide se na pravo građenja, investitor je molio jednu vrstu timeouta, naime kad je krenuo sa svojim poslovnim i investicijskim planom da se ide na komercijalnu banku, tada je došlo do cjenovnog poremećaja na građevinskom tržištu. Morao je krenuti s novim investicijskim i poslovnim planom, što se tiče gradnje objekta u fazi je komunikacije, dogovora s komercijalnim bankama. Čuli smo se prošli tjedan, ide se na ishođenje kredita, u tom smislu vjerujem da će se taj projekt realizirati, ukoliko ne, tražit ćemo dalje. Ukoliko neće biti mogućnosti na taj način, tada ćemo nastojati pratiti natječaje i vidjeti da se krene u realizaciju u sklopu Grada. Drugo nam ne preostaje jer onaj prostor u osnovnoj školi u Radovanu, svjesni smo da nije dostatan. Grad Ivanec financira oko 150 djece u vanjskim i privatnim vrtićima. Napravili smo iskorak s ujednačavanjem participacije roditelja. Vjerujem da će to djelomično rasteretiti i navalu na gradski vrtić, u konačnici uz dužno poštovanje, kvaliteta je na strani gradskog vrtića, ali roditelji prvenstveno gledaju gdje će proći povoljnije i jeftinije. Što se tiče sporta, manje-više svi ste u tom smjeru raspravljali. Činjenica da je covid ostavio traga ne samo na sportu, i na sportu i na kulturi, mislim na aktivnosti, i na svim društveno kulturnim porama života. Ova ograničenja koja su za našu sportsku dvoranu u sklopu Srednje škole, našu pod motom jer plaćamo svim sportovima dvoranskim najam te dvorane, preko 200 tisuća kuna na godišnjoj razini, isto plaćamo dvoranu i u osnovnoj školi, u osnovnoj školi Salinovec, u osnovnoj školi Radovan, kad se svi ti kvadrati zbroje, kad se to podijeli na organizirane klubove, da nije covid situacije, do sada, mislim da se može ispoštovati režim, koordinacija među klubovima i da ima dosta prostora za sportaše. Ova ograničenja uslijed covid situacije napravila su određeni poremećaj u korištenju, nemogućnost korištenja, ali nadam se da će ta covid situacija biti u drugoj polovici iduće godine iza nas. Sportski centar apsolutno da, naravno svjesni smo da to nije investicija od jedan, dva ili pet milijuna kuna, radi se o desetinama milijuna kuna. Ono što je bilo zamišljeno i prezentirano unatrag nekoliko godina, Grad ima u vlasništvu zemljište na kojem je trenutno nogometni stadion, jedna vrlo atraktivna lokacija i intencija je bila i određena razmišljanja čak i nekakvi početni dogovori, mislim da je bilo negdje to 2010., 2011. godine s određenim investitorima, kompenzaciju, njima zemljište, mi ćemo naći zemljište, ti nama izgradi infrastrukturu. Iz godine u godinu to zemljište postaje sve atraktivnije, svjedočimo da se Ivanec širi, moramo stvarati nove pretpostavke. Zemljište u centru dobiva sve više na vrijednosti tako da neovisno o tome što sada idemo u rekonstrukciju objekta iduće godine, ostavimo to malo vremena da se stvore i neke druge pretpostavke. Trg u Ivancu, lokacijska dozvola je konačno pravomoćna, završen je upravni spor koji je bio pokrenut od određenog vlasnika nekretnine, da li ćemo otkupiti ili ćemo morati krenuti na izvlaštenje. Građevinska dozvola je predana na odobrenje, idemo riješiti imovinskopravne odnose, da li ćemo ići na otkup ili ćemo morati izvlastiti, nadam se da ćemo do kraja prvog mjeseca to usuglasiti. Kao što je bilo najavljeno i rečeno i prije, čekamo da se oko trga radovi na rekonstrukciji aglomeracije, na aglomeraciji dovrše da ne bi došlo do nekakvih nepredviđenih situacija pa da moramo već započete radove na trgu obustaviti ili napravljene raskopati. U planu je i napravit će se. Pitanje socijale, radimo, iako dosta otežano radi nedostatka određenih ljudi koji su odsutni, ali brzo će se vratiti, jednu novu socijalnu kartu Grada Ivanca, vjerujem da će i prijedlog o kojem smo razgovarali i s kolegom Slunjskim, odnosno sa SDP-om, da ćemo uspjeti zadovoljiti, iako Grad Ivanec i sada izdvaja značajna sredstva. Staračka domaćinstva, samačka starija od 70 godina, umanjenu komunalnu naknadu 50%, isto tako što se tiče cijene otpada tu je 50% za staračka domaćinstva, tako da vidjet ćemo u fazi smo definiranja cenzusa, skupiti te sve podatke, kolike su prosječne mirovine, kolika je prosječna plaća, koliko članova domaćinstva imate, nije jednostavno. Te neke baze podatke dobiti je izuzetno zahtjevno, dosta teško, ali na tragu smo, nadamo se da ćemo uspjeti, vjerujem da će iduće godine doći jedan novi socijalni program pred vas vijećnike. Naravno, morat ćemo ga izbalansirati i s našom prihodovnom stranom, jer kad gledamo proračun nemojmo gledati ukupnu masu konsolidiranog proračuna, gledajmo onih 34 milijuna koji su realni prihodi za sad. Nemojmo zaboraviti i one sredine, fiskalno izravnanje je, idemo ga koristiti kad je, može se desiti da sutra više neće biti. Kad dodjeljuješ neka prava, i sutra moraš uzeti radi toga, to onda daleko više boli od toga kad nemaš neku razinu benefita ili prava kojeg dobivaš. Zdravstvena skrb, da, nije jednostavno. Prijedlog je išao nakon dogovora i razgovora, nisam s bivšim županom o tome razgovarao, rekao je da načelno podržava, razgovaralo se s ljudima u Domu zdravlja, s bivšim ravnateljem Kurelićem, da, ta mogućnost postoji. Naravno, vidite da smo planirali određena sredstva, to treba platiti. Smatram da time radimo doprinos i našim građanima, a jednako tako da radimo i doprinos Općoj bolnici Varaždin. Smanjujemo po jednom strani liste čekanja, što je interes i svi bi se trebali zalagati za tu vrstu potpore, svjesni smo napora kojeg u ovom trenutku svi zdravstveni djelatnici, ne samo Opće bolnice kojeg ulažu u sprečavanju ove krize. Idemo se još malo strpjeti. Mislim da novi ravnatelj neće imati ništa protiv, dapače, vjerujem da će biti suglasan s time. To nije topla voda koju treba izmišljati. Tu može i gosp. Kozina potvrditi koji je bio u tom sustavu i koji vrlo dobro poznaje da praktički svi specijalistički pregledi ili jako, jako puno su se radili upravo u Domu zdravlja Ivanec. Na neke izvanredne se išlo. Opremili smo punkt posebnog dežurstva, opremiti neke ambulante s nekim uređajem, to nam ne bi trebao biti problem. Naravno, očekujem i potporu i bolnice i države i nas, ovisno o kojem uređaju je riječ, međutim ako treba izdvojiti i 500 tisuća kuna za neki uređaj. Kupili smo respirator, nikome od vas to nije bilo sporno, konkretno prošli saziv Vijeća je bio, ali vjerujem da mogu govoriti i u vaše ime da jednako tako bi digli ruke kao i onaj saziv. Ako treba kupiti nekakvi uređaj koji će biti na dobrobit i korist našim građanima pa dapače. Udruge, covid nije samo među nama osobno, nego i na neki način spriječio je fizički, a jednako tako i onaj negativan kontekst nema ništa gore kada, sjećamo se svi one početne faze covida, jedna velika nepoznanica, jedna velika enigma što je što i naprosto nije čudno da smo se svi na neki način distancirali. Tako i udruge u svojim aktivnostima, u svojem radu. Nismo ni ove godine, niti ćemo tražiti udruge da vrate ona sredstva koja nisu utrošili, a nisu utrošili jer nije bilo mogućnosti realizacije njihovih programa koje su zacrtali. Ukupno se za udruge na godišnjoj razini, kultura, sport, sve udruge izdvaja se oko 1,2 milijuna kuna plus onaj investicijski dio što ide, pogotovo u sportu. Rekreacijski centar Lančić zadnji put smo govorili o tome, dosta je nisko kategoriziran, to nije konačna lista. Da li će se povećati alokacija, odnosno približiti nisam siguran. Međutim, to ne znači da smo odustali od projekta. Čekat ćemo natječaje dalje, da li će biti neki srodni, neki slični, ako ne nastavit ćemo vlastitim sredstvima kao i uvijek do sada. Vidjeli ste u onom očitovanju na vijećničko pitanje, netko može reči Grad Ivanec je u periodu od ulaska u Europsku uniju bio uspješan, manje uspješan, više uspješan, međutim činjenica je ta da su u puno povoljnijem položaju bile manje sredine do 10 tisuća stanovnika, urbani centri kao što je Ivanec ispod 5 tisuća stanovnika. Ta cifra od 5300 stanovnika nas koči, da smo imali 4999 stanovnika već bi bio vrtić, sportske dvorane, već bi bila i tržnica, ali moramo se nositi s tim. Ako nema sad, bit će sutra. Drage volje bi pomogli i pomažemo, u prijedlogu je prema Županiji za lokalne ceste, jedan dio smo realizirali, jedan dio je u realizaciji, činjenica je da je ova godina bila zahtjevna, sad konačno se nastavljaju radovi na gradnji jednog potpornog zida na lokalnoj cesti u Osečkoj, dva mjeseca nije bilo nikoga na gradilištu. Ne možeš si naprosto pomoći. ŽUC provodi nabavu, izvođač je dobio poslove na više lokacija i nekakvom dinamikom ide, krenulo je. Očekuje me sastanak i sa županom, načelno sam najavio teme za koje smatram da moramo aktualizirati što prije, nadam se u siječnju da će se taj sastanak konačno održati. To su naši prioriteti, modernizacija lokalnih cesta prvenstveno. To bi trebalo rezultirati kvalitetnijim i sigurnijim prometom na njima, poboljšanje zdravstvenih usluga u smislu specijalističkih pregleda i naravno dogradnja osnovne škole u Ivancu, što je i župan kazao da će ići. Naravno, moramo biti svjesni jednako kao što mi moramo čekati otvaranje nekih natječaja, tako mora i Županija. Da li će biti iduće godine ili 2023. godine, to je tako.

Više nije bilo prijavljenih za raspravu, predsjednik zaključuje raspravu i prelazi na amandmane.

Dalibor Patekar: Pod ovom točkom dnevnog reda zaprimljena su četiri amandmana vijećnice Kristine Geci Smoljo:

**„1. AMANDMAN**

Na temelju članka 85. Poslovnika o radu Gradskog vijeća Grada Ivanca (Službeni vjesnik Varaždinske županije br. 20/2018), kao vijećnica Narodne stranke Reformisti podnosim:

**Amandman**

**na Prijedlog Proračuna Grada Ivanca**

**za 2022. godinu i projekcija za 2023. i 2024. godinu**

U Prijedlogu Proračuna Grada Ivancaza 2022. godinu i projekcija za 2023. i 2024. godinu predlaže se slijedeće:

* U Razdjelu 002 - Upravni odjel za poslove gradonačelnika, Glava 00201 - Upravni odjel za poslove gradonačelnika, Program 1003 - Financiranje osnovnih aktivnosti, Aktivnost A100007 Odnosi s javnošću, informiranje i promidžba smanjuje se za iznos od 100.000,00 kuna, tako da novi iznos glasi 216.626,00 kuna
* U računu prihoda i rashoda broj konta 6 Prihodi poslovanja, 61 Prihodi od poreza, 614 Porezi na robu i usluge, smanjuje se za iznos od 100.000,00 kuna te novi iznos iznosi 205.000,00 kuna

**O b r a z l o ž e n j e**

Dio sredstava namijenjenih za informiranje i promidžbu Grada Ivanca u iznosu od 100.000,00 kuna umanjuje se u korist ukidanja Poreza na potrošnju kojim grad godišnje uprihodi cca 100.000 kuna. Smatramo da bi trajnim ukidanjem Poreza na potrošnju pomogli ugostiteljima koji su najviše osjetili teret pandemije koronavirusa i zavrijedili su takvu vrstu susretljivosti od strane Grada Ivanca.

Vijećnica Gradskog vijeća Grada Ivanca

Kristina Geci Smoljo“

Dalibor Patekar: Sukladno članku 85. Poslovnika, pozivam gradonačelnika da se izjasni o podnijetom amandmanu.

Milorad Batinić: Amandman se ne prihvaća iz jednog tehničkog razloga, kasnije ću objasniti i programski dio. Zakonom o lokalnim porezima i nastavno Odlukom o porezima Grada Ivanca gdje je propisan rok 15. prosinca tekuće godine za donošenje odluke o visini ili ukidanju poreza na potrošnju, predloženi amandman nije u skladu sa Zakonom i ne može se prihvatiti.

Predsjednik Vijeća Zahvaljujem gradonačelniku te obzirom na očitovanje gradonačelnika, pita vijećnicu Geci Smoljo želi li se očitovati.

Kristina Geci Smoljo: Govorimo o 15. prosinca, sjednica je danas 16.12, a amandman je podnijet 14.12., tako da je sada bila prilika, prije nije bilo prilike. Vjerojatno će još biti prilike.

Milorad Batinić: Odluku o porezima Grada Ivanca donosi Gradsko vijeće. Točka dnevnog reda biti odluka o ukidanju poreza na potrošnju ili umanjenju i tada onda može i u sklopu toga biti amandman na proračun ili ga ne bi bilo kad bi ukinuli taj porez. Htio bih radi javnosti, radi svih vas pojasniti. Ne mogu se složiti tu, nije mi jasno, smanjuje se iznos, inače prihod od poreza na potrošnju, prije covida iznosio je oko300 tisuća kuna, tako da tu nije jasno da li ste mislili na umanjenje ili na potpuno ukidanje. U jednom dijelu iz brojki se vidi umanjenje, a u drugom dijelu govorite o ukidanju.

Kristina Geci Smoljo: Tih 305 tisuća kuna koje su napomenuto to nije uključen samo porez na potrošnju, uključeni su i ostali porezi, porezi na imovinu itd.

Milorad Batinić: Porez na potrošnju vam je projiciran 300 tisuća kuna i porez na tvrtku 5000 kuna. Pozicija s koje skidate, odnosi s javnošću, informiranje i promidžba smanjuje se za 100 tisuća kuna u jednom sljedećem amandmanu također, tako da ću taj dio odgovoriti u sljedećem amandmanu.

Predsjednik konstatira da se za repliku javio vijećnik Zdenko Đuras.

Zdenko Đuras: Napominjem pošto su neki od tih amandmana bili i isto naše inicijative iz prošlog Vijeća, na amandmane ćemo ostati suzdržani i ne ulazimo u tehničku ispravnost amandmana

Kristina Geci Smoljo: Ovaj naš prijedlog, pošto je kolega Đuras napomenuo da se nadovezuje na njihov prijedlog, mi kao Narodna stranka - Reformisti 2019. godine također postavili smo pitanje vezano za taj porez na potrošnju. Išlo je priopćenje i dobili smo odgovor kakav smo dobili, bio je komentiran, tako da ga imamo.

Dalibor Petekar: Sukladno članku 85. Poslovnika vijećnici koji nisu predlagatelji amandmana nemaju pravo na repliku.

Dalibor Patekar: S obzirom da amandman nije u skladu sa Zakonom o proračunu, o istom se ne glasa.

Dalibor Patekar: Prelazimo na 2. Amandman vijećnice Kristine Geci Smoljo:

**„2. AMANDMAN**

Na temelju članka 85. Poslovnika o radu Gradskog vijeća Grada Ivanca (Službeni vjesnik Varaždinske županije br. 20/2018), kao vijećnica Narodne stranke Reformisti podnosim:

**Amandman**

**na Prijedlog Proračuna Grada Ivanca**

**za 2022. godinu i projekcija za 2023. i 2024. godinu**

U Prijedlogu Proračuna Grada Ivancaza 2022. godinu i projekcija za 2023. i 2024. godinu predlaže se slijedeće:

* U Razdjelu 001 – Predstavnička i izvršna tijela grada i mjesna samouprava, Glava 00101 - Gradsko vijeće, Gradonačelnik, Program 1000 - Rad predstavničkih i izvršnih tijela, Aktivnost A100001 – Gradsko vijeće i Gradonačelnik, Konto 329 – Ostali nespomenuti rashodi poslovanja smanjuje se za iznos od 150.000,00 kuna, tako da novi iznos glasi 345.000,00 kuna.
* U Razdjelu 003 - Glava 00306 Socijalna skrb, Program 1010 Program socijalne skrbi i novčanih pomoći, Aktivnost A100031, broj konta 372 - Ostale naknade građanima i kućanstvima iznos se povećava za 150.000,00 kuna te novi iznos glasi 535.000,00 kuna

**O b r a z l o ž e n j e**

Dio sredstava namijenjenih za ostale nespomenute troškove poslovanja u iznosu od 150.000,00 kuna preusmjeravaju se za povećanje iznosa za božićnice za umirovljenike tako da bi bio obuhvaćen veći broj umirovljenika s područja Grada Ivanca jer smatramo da i ostali umirovljenici posebno oni s najmanjim mirovinama zavrjeđuju tu vrstu pomoći.

Vijećnica Gradskog vijeća Grada Ivanca

Kristina Geci Smoljo“

Predsjednik Vijeća sukladno članku 85. Poslovnika, poziva gradonačelnika da se izjasni o podnijetom amandmanu.

Milorad Batinić: Amandman 2. se ne prihvaća jer planirani rashodi unutar ove aktivnosti Gradsko vijeće i gradonačelnik u ukupnom iznosu od 490.500 kuna planirani su temeljem Odluke o izmjenama i dopunama odluke o naknadama dužnosnika, članova Gradskog vijeća, radnih tijela, mjesnih odbora prema kojoj je potrebno osigurati sredstva u visini od 380.000 kuna, zatim su planirani rashodi reprezentacije od 70 tisuća kuna, članarine 38.500 kuna i te sukladno pravilima protokolima određeno obilježavanje obljetnica 7000 kuna. Vi tu navodite da bi se s te pozicije skinulo 150 tisuća kuna, nije razvidno što bi se umanjilo jer sve ove odluke su pravovaljane i donijete po Gradskom vijeću. Ako idemo na ukidanje reprezentacije, članarina gdje smo u obvezi kao udruga gradova i protokol, praktički ne znam od koje pozicije. Nadalje, što se tiče namjene 150 tisuća kuna u program socijale, prethodno sam rekao i u raspravi u odgovoru na pitanje u sklopu proračunu, radimo novu socijalnu kartu, novi socijalni program gdje ćemo nastojati na jedan kvalitetniji, dugoročniji i održiviji način pomoći onim građanima grada Ivanca, neovisno da li su starije životne dobi ili se nađu u nekim nepredviđenim, nepovoljnijim situacijama da im se može pomoći što kvalitetnije. Ove godine smo također za naše sugrađane starije životne dobi koji su napunili 76 godina, ne samo umirovljenike, imate dosta ljudi koji nemaju mirovinu, za sve osigurali poklon bon od 200 kuna. Grad ujedno podmiruje dio troškova odvoza otpada za samačka domaćinstva 50%, komunalne naknade za 50%, Udruzi umirovljenika negdje oko 29 tisuća kuna. Prema statističkim podacima, koje naravno moramo provjeriti jer to su podaci kad smo krenuli u analizu upravo izrade ove socijalne karte na području Ivanca imamo negdje oko 3800 umirovljenika, plus umirovljenici tu nisu pribrojani umirovljenici hrvatske vojske, djelatne vojne osobe i branitelji, znači da ima preko 4000 umirovljenika i još prema statističkim pokazateljima, to je neka aproksimacija 650 do 750 stanovnika koji nisu u evidenciji mirovinskog sustava. Govorimo o velikom broju ljudi. Naravno, iz tog razloga prije bilo kakvog određivanja moramo definirati prag, socijalni prag ispod kojega tko može, tko ne može. Ovaj prijedlog koji smo u dogovoru s kolegama SDP-a, bili su još neki prijedlozi, što znači 2000 kuna po članu domaćinstva prihoda u današnje vrijeme. Ako se sjećate, mi smo kad smo donosili program sufinanciranja vrtića odredili 2300 kuna cenzus za socijalni dodatak za rangiranje i cjenovno rangiranje vrtića za sufinanciranje. Negdje imamo 1500 kuna, u novom Zakonu o socijalnoj skrbi koji čekamo da vidimo, to su podaci koje ćemo nastojati na neki način objediniti, vidjeti i iznaći pravo rješenje. Možda da ste išli s amandmanom, razlog odbijanja amandmana prije svega jer sve ove aktivnosti koje bi morali maknuti nije naprosto izvedivo, negirate postojeće donijete i važeće odluke, mora se ići na izmjene odluke da bi se sredstva osigurala za to. Imat ćemo prilike svi zajedno u narednoj godini raspravljati i davati svoje primjedbe na novi socijalni program koji ćemo donijeti.

Dalibor Patekar: Zahvaljujem gradonačelniku te obzirom na očitovanje gradonačelnika, gospođo Geci Smoljo želite li se očitovati?

Kristina Geci Smoljo: Nadovezala bih se na vašu posljednju rečenicu da postoji želja da se s nekih drugih točaka unutar proračuna iznađu sredstva kojima bi se zadovoljile, odnosno u kojima bi na neki način pomogli našim umirovljenicima i naročito bih željela napomenuti što je tu i navedeno da se odredit cenzus, znači isto na koji način se odredio za vrtiće da se i po tom dijelu isto odredi cenzus koji umirovljenici ulaze u isplatu božićnice.

Milorad Batinić: Imamo isti slučaj i imat ćemo za Uskrs. Mnoge sredine imaju uskrsnice, mi jednokratno dajemo 200 kuna na godišnjoj razini. Strpimo se, u drugoj polovici godine bi program trebao biti dovršen, biti donijet i tada ćemo imat priliku o tome. Bilo je pitanje zašto mnoge sredine mogu, a Ivanec ne može. Ponovit ću, kad sam uvodno govorio o proračunu, mi raspolažemo dugoročno s 34 milijuna kuna. Skoro 29 milijuna kuna moramo imati za funkcioniranje već preuzetih obveza koje je donijelo ovo Gradsko vijeće, raspolažemo sa 6 milijuna kuna, od čega već 3 milijuna kuna imamo rezervirano za aglomeraciju. Idemo malo biti objektivni, realni, naime upućujem negdje moramo maknuti, neke benefite, neke pogodnosti, koje smo van standarda, van obveze donijeli da bi mogli nešto drugo isplaćivati.

Dalibor Patekar: Sukladno Poslovniku o amandmanu na prijedlog akta s kojim se predlagatelj nije suglasio glasuje se odvojeno te dajem Amandman na glasovanje.

Nakon provedenog glasanja, predsjednik konstatira da je je 1 vijećnik glasao „za“ amandman, 8 vijećnika glasalo je „protiv“ (7 nazočnih vijećnika u dvorani te 1 vijećnica videokonferencijskim putem pomoću aplikacije Teams), 6 vijećnika bilo je „suzdržano“.

Dalibor Patekar: Konstatiram da s obzirom da se prilikom glasovanja o amandmanu za njegovo prihvaćanje izjasnilo manje od polovice nazočnih, utvrđujem da amandman nije prihvaćen.

Dalibor Patekar: Prelazimo na 3. Amandman vijećnice Kristine Geci Smoljo:

**„3. AMANDMAN**

Na temelju članka 85. Poslovnika o radu Gradskog vijeća Grada Ivanca (Službeni vjesnik Varaždinske županije br. 20/2018), kao vijećnica Narodne stranke Reformisti podnosim:

**Amandman**

**na Prijedlog Proračuna Grada Ivanca**

**za 2022. godinu i projekcija za 2023. i 2024. godinu**

U Prijedlogu Proračuna Grada Ivancaza 2022. godinu i projekcija za 2023. i 2024. godinu predlaže se slijedeće:

* U Razdjelu 002 - Upravni odjel za poslove gradonačelnika, Glava 00201 – Upravni odjel za poslove gradonačelnika, Program 1003 – Financiranje osnovnih aktivosti, Aktivnost A100091 Ivanečke novine, smanjuje se za iznos od 170.000,00 kuna, tako da novi iznos glasi 101.400,00 kune.
* Glava 00306 Socijalna skrb, Program 1010 Program socijalne skrbi i novčanih pomoći, Aktivnost A100031, broj konta 372 - Ostale naknade građanima i kućanstvima iz proračuna povećava se za 170.000,00 kuna tako da je na toj stavci ukupno 555.000,00 kuna

**O b r a z l o ž e n j e**

Dio sredstava namijenjenih za Ivanečke novine namijenilo bi se za božićnice za djecu do primjerice 10. godine starosti kako bi i naša ivanečka djeca dobivala božićnice po uzoru na djecu iz drugih gradova za kojima po tome i sličnim pitanjima uvijek zaostajemo.

Vijećnica Gradskog vijeća Grada Ivanca

Kristina Geci Smoljo“

Dalibor Patekar: Sukladno članku 85. Poslovnika, pozivam gradonačelnika da se izjasni o podnijetom amandmanu.

Milorad Batinić: Amandman se ne prihvaća. Postavit ću protupitanje zašto samo do deset godina? Zašto ne čitavu osnovnu školu? Idemo i srednjoškolce i studente, idemo božićnice i za sve umirovljenike, neovisno o svemu tome skupa, idemo onda ljudima i u gradskim tvrtkama jer oni nisu dobili božićnice ni ove godine ni prethodnih godina i doći ćemo do cca 10 tisuća ljudi da budemo pravedni. Što se tiče ulaganja Grada Ivanca za potporu za djecu od rođenja pa do studentskih dana, jednokratna naknada za rođenje djeteta na godišnjoj razini je 185 tisuća kuna, za polazak djece u školu jednokratna naknada u iznosu od 700 kuna za prvašiće, to je 80 tisuća kuna, sufinanciranje radnih bilježnica i mapa za osnovnoškolce od drugog do osmog razreda 250 tisuća kuna, prijevoz za osnovnu i srednju školu onaj dio koji ne pokriva Županija 120 tisuća kuna. Idemo tome pribrojati i 4,3 milijuna kuna za vrtić, to su naša djeca, za vanjske vrtiće još 1,5 milijun kuna. 100 kuna božićnice nemojmo mazat oči nekome, mislim da nam je interes prvenstveno izgradit vrtić jer taj vrtić nije samo izgraditi ili taj Radovan, to košta i nakon toga. Opet se vraćam na onaj dio, strukturu proračuna, fiskalno izravnanje, to jeste prihod, ali nije stalni. Europski novac je namjenski i ne možeš trošiti za neku nadogradnju. Prodaja imovine, ako prodaš imovinu, druge godine nemaš više što prodavat. Idemo se fokusirat i biti odgovorni naspram ovog dijela proračuna. S koje stavke, vi skidate iz informiranja iz transparentnosti, po drugoj strani se zalažemo za bolju transparentnost. Ivanečke novine izlaze od 2008. godine. One se štampaju u 11 izdanja u godini u 4800 primjeraka. Planirano je za narednu godinu 100 primjeraka više jer distributeri vele da nedostaje u nekim naseljima, ljudi traže, nemaju više što podijeliti. Godišnje je to 52800 primjeraka, sa tiskom, s tiskom, distribucijom, s ugovorima, fotografija, onaj tko uređuje grafiku na novinama, to ukupno košta 271.400 kuna. Podijelite to. Susjedne sredine neke imaju četiri izdanja u godini, samo 8 tisuća primjeraka u ta četiri izdanja, ukupni iznos je 100 tisuća kuna bez troškova distribucije jer novine se ostavljaju pred dućanima. Ivanečke novine su pet puta jeftinije ako idemo uspoređivati brojke. Time ukidate Ivanečke novine jer one gube smisao, gube funkciju i gube onu osnovnu ulogu, želite s time građane grada Ivanca učiniti neinformiranima. Nemaju svi te vještine da idu na web stranice, Facebook, Internet, pa čak i oni koji imaju tu mogućnost vole pročitati, slažu, ima veliki broj naših sugrađana koji si stvaraju od 2008. godine čuvaju novine, ukoričuju ih i sad pitam pa čemu, vele to je povijest Ivanca. Ako nekome smeta politika, Gradsko vijeće je legitimno izabrano tijelo, ako nekome smeta mene vidjeti na slikama, budite uvjereni da list o kojem sam govorio u susjednim sredinama u ta četiri izdanja ima ga deset puta više na slikama nego što ima mene u jedanaest izdanja, deset puta više. Udruge dugi niz godina već, unatrag četiri pet godina, vele niste objavili ovo, sport veli dajte ovo objavite, osnovna škola, vrtić, dajte ovo objavite. Razmatrali smo, to se intenziviralo prije ove covid situacije, to je sad sve skupa splasnulo pošto nema aktivnosti. Razmatrali smo tu mogućnost da se za 50% poveća, znači morate zaposliti novinara, sve ove pripadajuće troškove, ne za 50%, za 75% povećati po kalkulaciji. U ovom trenutku, s obzirom na prihode, na realnost, ne možemo si dozvoliti. Smisao Ivanečkih novina je informiranje građana, to je gradsko glasilo koje nije u obvezi objavljivati sve jer i fizičke ne možemo, nego ono manje-više što se prati realizacija proračuna. Nemam ništa protiv da se još nađe način kako, što pomoći djeci, međutim mislim da ovaj dio stvaranje pretpostavki, preduvjeta za njihov sigurniji, zdraviji razvoj da je puno bolje ulaganje nego u 100 kuna slatkiša i praktički će zaboraviti kroz par dana da su to dobili. Idemo im ostaviti nešto trajnije, idemo uštedjeti novac pa nešto kvalitetnije utrošiti, a ne na božićnicu. Uvažavajući sve to skupa, izdvajanja koja imamo, ipak je vrijeme kad predlažemo neke takve stvari, neke takve momente neovisno što druge sredine rade. Ljudi, populizam će nas ubiti, populizam će ubiti Hrvatsku od nacionalne razine do lokalne. Budimo odgovorni ne samo radi covida, nego i radi proračuna, i lokalnog i državnog.

Dalibor Patekar: Zahvaljujem gradonačelniku te obzirom na očitovanje gradonačelnika, gospođo Geci Smoljo želite li se očitovati?

Geci Smoljo: Hvala, ne treba.

Dalibor Patekar: Sukladno Poslovniku o amandmanu na prijedlog akta s kojim se predlagatelj nije suglasio glasuje se odvojeno te dajem Amandman na glasovanje.

Nakon provedenog glasanja, predsjednik konstatira da je je 1 vijećnik glasao „za“ amandman, 8 vijećnika glasalo je „protiv“ (7 nazočnih vijećnika u dvorani te 1 vijećnica videokonferencijskim putem pomoću aplikacije Teams), 6 vijećnika bilo je „suzdržano“.

Dalibor Patekar: Konstatiram da s obzirom da se prilikom glasovanja o amandmanu za njegovo prihvaćanje izjasnilo manje od polovice nazočnih, utvrđujem da amandman nije prihvaćen.

Dalibor Patekar: Prelazimo na 4. Amandman vijećnice Kristine Geci Smoljo:

**„4. AMANDMAN**

Na temelju članka 85. Poslovnika o radu Gradskog vijeća Grada Ivanca (Službeni vjesnik Varaždinske županije br. 20/2018), kao vijećnica Narodne stranke Reformisti podnosim:

**Amandman**

**na Prijedlog Proračuna Grada Ivanca**

**za 2022. godinu i projekcija za 2023. i 2024. godinu**

U Prijedlogu Proračuna Grada Ivancaza 2022. godinu i projekcija za 2023. i 2024. godinu predlaže se slijedeće:

* Razdjelu 005 Upravni odjel za proračun, financije i gospodarstvu, Glava 00502 Gospodarstvo, Program 1022 Programi potpora poduzetništvu, Aktivnost 100074 Projektni ured Grada Ivanca konto 329 – ostali nespomenuti rashodi poslovanja, smanjuje se za iznos za 100.000,00 kuna te je novi iznos 830.000,00 kuna.
* Razdjelu 005 Upravni odjel za proračun, financije i gospodarstvu, Glava 00502 Gospodarstvo, Program 1024 Poljoprivreda, Aktivnost 100076 sufinanciranje programa i projekata u poljoprivredi konto 352 – Subvencije trgovačkim društvima, poljoprivrednicima i obrtnicima izvan javnog sektora povećao bi se za 100.000,00 kuna te bi iznos na tom kontu bio 170.000,00 kuna.

**O b r a z l o ž e n j e**

Dio sredstava namijenjenih za Projektni ured grada Ivanca namijenio bi se za sufinanciranje programa i projekata u poljoprivredi jer smatramo da poljoprivrednici iz našeg kraja zaslužuju takvu vrstu pomoći.

Vijećnica Gradskog vijeća Grada Ivanca

Kristina Geci Smoljo“

Dalibor Patekar: Sukladno članku 85. Poslovnika, pozivam gradonačelnika da se izjasni o podnijetom amandmanu

Milorad Batinić: Amandman se ne prihvaća iz razloga jer prihvaćanjem amandmana umanjila bi se sredstva za rad Projektnog ureda koji je usklađen s realnim troškovima, izvođenja svih onih niza programa koji su definirani u poslovnom planu Projektnog ureda. Ono što Projektni ured radi, manje-više je bilo i odgovoreno i kroz ovaj dio odgovora kolegi Slunjskom, od 2015. godine kada je i osnovan. Upravo radi najviši dio posla za gospodarstvo, za poduzetnike, za OPG-ove, za poljoprivrednike vrlo malo jer praktički kad se pogleda niz baza koje je upravo stvorio Projektni ured, imamo u bazi negdje oko 639 obrtnika, poduzetnika, ni jedan nema poljoprivredu ili poljoprivrednu djelatnost registriranu kao osnovnu djelatnost. To je žalosna statistika, naprosto, ali je činjenica. Nisam sretan s time koliko god se trudili u prethodnim godinama i mandatima ukazati na nedostatke nadležnima, prvenstveno državi, međutim ono što je nepovratno otišlo u propast nisam siguran i uz niz mjera da li se može revitalizirati. Niz problema je u tome. Ima registrirano 12 OPG-ova. Registrirane su aktivnosti proizvodnja meda, mednih proizvoda, likera i rakija, borovnica, džemova, mesa, mesnih prerađevina, bučina ulja, ekološke jagode, domaći sirevi, aronija, brašno, krastavci, vino, radi se o OPG-ovima kojima to nije osnovni egzistencijalni izvor prihoda, radi se o dopunskoj djelatnosti. Cilj nam je podupirati. Ono što je bilo za iskoristiti i Projektni ured je radio projekte za neke OPG-ove, u ovoj dosadašnjoj perspektivi 2014.-2020. bilo je 35 različitih poziva za poljoprivrednike, za OPG-ove. Ne možemo se pohvaliti. Ne Projektni ured nego ljudi, nema interesa. Preko LAG-a također, neki su uspjeli kapitalizirati, neki ne. Razumijem potrebu i želju, neću reči da sam odustao, ali možda neki od vas nisu pratili, ali vrlo rado bih vas podsjetio na jedan projekt koji je još 2007. godine pokrenut s Varaždinskom županijom, za prvog mandata, zamjenikom župana Miljenkom Ernoićem, mini mljekara. Tada je bilo evidentirano oko 150 grla muznih krava ljudi koji su bili spremni ući. Država nula bodova, zato jer je jedan veliki magnat rekao da mu je to konkurencija. Ma možete misliti. Izrađeno s nekadašnjim šefom katastra, radio je kao volonter, napravljena je karta gromada buduće komasacije, predlagali smo i tada u Ministarstvu, bednjanskog ivanečkog polja, 500 hektara. Bilo je interesa tada, tih ljudi za 150 hektara odmah, u sekundi, država nula. Nakon toga, krave su se prodale, jedan veći dio je nažalost završio kod mesara, ne znam da li ima danas netko tko se bavi. Kad smo radili na tržnici poseban punkt za mliječne proizvode s rashladnom komorom da je bilo nekih ljudi iz Radovana, uglavnom su dolazili iz susjednih sredina, neka, i njima treba dati potporu, ali je nestalo. Ako ima poljoprivrednih proizvođača koji se bave, dapače. Vrlo jasno, hobi, javni novac nije da se potiče nečiji hobi, to neka si sam uzme i neka plaća. Da, sutra neka se jave, potporu ćemo dati, maksimalnu potporu u tom dijelu. Ako skinemo Projektnom uredu 100 tisuća kuna, nastavno onemogućili ste funkcioniranje, ispunjavanje svega onoga preuzetoga temeljem plana aktivnosti kojeg Poslovna zona odnosno Projektni ured radi i direktno ste praktički s tim amandmanom na neki alocirali, uzeli ste financiranje Projektnog ureda i dali ste potpore. Projekti ured radi niz aktivnosti za mala, srednja poduzeća, za kompletnu poslovnu zajednicu. Zadnje smo krenuli i imali smo relativno dobar odaziv i OPG-a koji imaju djelatnost i turizma i brendiranje u tom smjeru ćemo ići i dalje. Ukupno provodi oko 65 različitih aktivnosti. Da se vratim na ona sredstva povućena, to su ipak respektabilna sredstva, uvažavajući sve okolnosti i kriterije, uvjete pod kojima možemo. Volio bih ako imate neki konkretan sadržaj, iako amandman ne možemo prihvatiti, bit će prilike dođite s nekim konkretnim, pomozite nam napraviti, izraditi neki program za razvoj poljoprivrede, ali kad govorimo o poljoprivredi, a hobije neka svatko svojeg sam financira.

Dalibor Patekar: Zahvaljujem gradonačelniku te obzirom na očitovanje gradonačelnika, gospođo Geci Smoljo želite li se očitovati?

Kristina Geci Smoljo: U svakom slučaju predložit ću konkretan prijedlog za ovaj amandman i vjerujem da će Grad naći način, odnosno da će prihvatiti to jer to je jedna problematika s kojom ste i vi upoznati. Radi se zapravo o problemu naši vinogradara, odnosno zlatnoj žutici vinove loze, o propadanju trsove uzrokovano uzročnikom, prijenosnikom cvrčkom. Bili smo zajedno prisutni na jednoj skupštini, mislim da je to bilo u ljeti podjela priznanja, ono što mi je zapravo ostalo u vrlo dobrom sjećanju da ste izjavili da ćete u svakom slučaju tu problematiku aktualizirati odnosno da ćete izaći u susret vinogradarima po tom pitanju, s obzirom da na području Grada Ivanca imamo dvije udruge vinogradara koje broje impozantan broj članova, a opet s druge strane nailaze na probleme koji na neki način dovode i do odustajanja od proizvodnje vina. S obzirom da smo krenuli i često se na posljednjim sjednicama proteže pitanje turističke ponude, smatram da u tom segmentu ponude vina kao isto jednog brenda našeg kraja moramo razmišljati da uskočimo našim vinogradarima.

Milorad Batinić: Nisam zaboravio, ali isto tako očekujem, kao što sam i rekao tada, od predstavnika udruga, dođite i idemo razgovarati. Ono što Grad može napraviti u sklopu svojih djelatnosti, aktivnosti, idemo vidjeti što možemo još.

Dalibor Patekar: Sukladno Poslovniku o amandmanu na prijedlog akta s kojim se predlagatelj nije suglasio glasuje se odvojeno te dajem Amandman na glasovanje.

Nakon provedenog glasanja, predsjednik konstatira da je je 1 vijećnik glasao „za“ amandman, 8 vijećnika glasalo je „protiv“ (7 nazočnih vijećnika u dvorani te 1 vijećnica videokonferencijskim putem pomoću aplikacije Teams), 6 vijećnika bilo je „suzdržano“.

Dalibor Patekar: Konstatiram da s obzirom da se prilikom glasovanja o amandmanu za njegovo prihvaćanje izjasnilo manje od polovice nazočnih, utvrđujem da amandman nije prihvaćen.

Predsjednik konstatira da više nije bilo prijavljenih za raspravu, zaključuje raspravu te se prelazi na glasanje.

Predsjednik Vijeća napominje da se o točki 2. Proračun Grada Ivanca za 2022. godinu i projekcije za 2023. i 2024. godinu glasuje zajedno sa pripadajućim Programima koji su sastavni dio navedene točke.

Nakon provedenog glasanja predsjednik konstatira da je od 15 vijećnika 14 vijećnika glasalo „za“ (13 nazočnih vijećnika u dvorani kao i 1 vijećnica videokonferencijskim putem pomoću aplikacije Teams), 1 vijećnik bio je suzdržan, te su s 14 glasova donijeti:

* **Proračun Grada Ivanca za 2022. godinu i projekcije za 2023. - 2024. godinu,** KLASA: 400-06/21-01/06, URBROJ: 2186/12-04/16-21-11, koji je u prilogu ovog Zapisnika i njegov su sastavni dio.

1. **Program građenja objekata i uređaja komunalne infrastrukture za 2022. godinu**

Ovim se Programom građenja objekata i uređaja komunalne infrastrukture na području Grada Ivanca za 2022. godinu, u skladu s predvidivim sredstvima i izvorima financiranja te izvješćem o stanju u prostoru, određuje građenje objekata i uređaja komunalne infrastrukture:

* javnih površina,
* prometnica i prometnih površina,
* javne rasvjete,
* groblja,
* gospodarenja komunalnim otpadom,
* oborinska odvodnja.

Građenje komunalne infrastrukture u smislu Zakona o komunalnom gospodarstvu (Narodne novine“ br. 68/18, 110/18, 32/20) obuhvaća sljedeće radnje i radove:

* rješavanje imovinskopravnih odnosa na zemljištu za građenje komunalne infrastrukture
* uklanjanje i/ili izmještanje postojećih građevina na zemljištu za građenje komunalne infrastrukture i radove na sanaciji tog zemljišta
* pribavljanje projekata i druge dokumentacije potrebne za izdavanje dozvola i drugih akata za građenje i uporabu komunalne infrastrukture
* građenje komunalne infrastrukture u smislu zakona kojim se uređuje gradnja građevina.

Ovim se Programom određuje opis poslova s procjenom troškova za građenje pojedinih objekata i uređaja komunalne infrastrukture, te iskaz financijskih sredstava potrebnih za ostvarivanje programa s naznakom izvora financiranja po djelatnostima.

1. **SREDSTVA ZA OSTVARIVANJE PROGRAMA S NAZNAKOM IZVORA FINANCIRANJA**

Sredstva potrebna za ostvarivanje Programa građenja objekata i uređaja komunalne infrastrukture za 2022. osigurat će se iz komunalnog doprinosa, komunalne naknade, naknade za zadržavanje nezakonito izgrađenih zgrada, ostalih prihoda proračuna Grada Ivanca, te drugih izvora utvrđenih posebnim propisom, kako slijedi:

|  |  |
| --- | --- |
| **Vrsta prihoda** | **Plan za 2022.** |
| -  Prihod od komunalne naknade | 585.000,00 kn |
| -  Prihod od komunalnog doprinosa | 2.555.000,00 kn |
| -  Prihod od vodnog doprinosa | 25.000,00 kn |
| -  Prihod od naknade za zadržavanje nezakonito izgrađenih zgrada | 20.000,00 kn |
| -  Prihod od naknade za dodjelu grobnih mjesta | 235.000,00 kn |
| - Prihodi od kapitalnih potpora Ministarstava | 1.375.000,00 kn |
| - Prihodi od pomoći (Fond za zaštitu okoliša i energetsku učinkovitost) | 4.500,00 kn |
| - Prihodi od pomoći EU projekti | 3.184.371,58 kn |
| - Prihodi od pomoći – fiskalno izravnanje | 4.476.128,42 kn |
| - Prihodi od prodaje imovine | 1.100.000,00 kn |

Sredstva za financiranje Programa građenja objekata i uređaja komunalne infrastrukture za 2022. rasporediti će se za financiranje građenja objekata i uređaja po djelatnostima:

* javne površine
* prometnice i prometne površine
* javna rasvjeta
* groblja,
* gospodarenja komunalnim otpadom
* oborinska odvodnja.

Iskaz financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima sadržan je u dijelu Programa u kojem se određuje opis poslova s procjenom troškova za gradnju pojedinih objekata i uređaja komunalne infrastrukture.

Troškovi građenja objekata i uređaja komunalne infrastrukture procijenjeni su temeljem važećih cijena građenja tih ili sličnih objekata u vrijeme izrade ovog programa, te će se točan opseg i vrijednost radova utvrditi nakon ishođenja tehničke dokumentacije i provedenog postupka nabave.

1. **GRAĐENJE OBJEKATA I UREĐAJA KOMUNALNE INFRASTRUKTURE**
2. **JAVNE POVRŠINE** 
   1. U smislu ovog Programa, pod građenjem javnih površina podrazumijeva se građenje i uređenje **javnih prometnih površina** (trgovi, pločnici, javni prolazi, šetališta i sl.), **javnih zelenih površina** (dječja igrališta s pripadajućom opremom, parkovi, javni športski i rekreacijski prostori i sl.), te **javnih objekata i uređaja** (oglasni stupovi, javni satovi, groblje, tržnica i drugi slični objekti i uređaji), a u nastavku se daje opis poslova s procjenom troškova građenja pojedinih objekata i uređaja javnih površina, sa iskazanim izvorom financiranja za djelatnost:

|  |  |  |
| --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** |
| **JAVNE POVRŠINE** | | **2.620.000,00** |
| **1. GRADNJA I UREĐENJE DJEČJIH IGRALIŠTA** | | **75.000,00** |
| toč. 1. | 1. Uređenje dječjih igrališta na području Grada Ivanca | **75.000,00** |
| 1.1. Oprema - Ivanec | 17.000,00 |
| 1.2. Oprema – Punikve | 20.000,00 |
| 1.3. Oprema – Stažnjevec | 23.000,00 |
| 1.4. Oprema - Gačice | 15.000,00 |
| **2. GRADNJA I UREĐENJE TRGOVA I PARKOVA** | | **1.770.000,00** |
| toč. 2. | 2.1. Glavni gradski trg | **750.000,00** |
| 2.1.1. Imovinsko pravni odnosi (zemljište) | 750.000,00 |
| toč. 2. | 2.2. Biciklistički poligon u Ivancu | **1.020.000,00** |
| 2.2.1. Uređenje | 1.000.000,00 |
| 2.2.2. Nadzor | 20.000,00 |
| **3. GRADNJA I UREĐENJE GROBLJA** | | **775.000,00** |
| toč. 1. | 3.1. Gradnja i uređenje groblja – Ivanec | **400.000,00** |
| 3.1.1. Gradnja | 200.000,00 |
| 3.1.2. Otkup zemljišta | 200.000,00 |
| toč. 1. | 3.2. Gradnja i uređenje groblja – Radovan, Margečan | **320.000,00** |
| 3.2.1. Gradnja | 320.000,00 |
| toč. 1. | 3.3. Gradnja groblja – grobnice i okviri | **55.000,00** |
| 3.3.1. Gradnja | 55.000,00 |
| ***Izvori financiranja:***   1. *Točka 1. komunalni doprinos 45.000,00 kn, naknada za zadržavanje nezakonito izgrađenih zgrada 20.000,00 kn, 10.000,00 kn iz prihoda od pomoći – fiskalno izravnanje* 2. *Točka 2.1. prihodi od prodaje imovine 550.000,00 kn,200.000,00 kn iz prihodi od pomoći – fiskalno izravnanje* 3. *Točka 3.1. 140.000,00 kn naknada za dodjelu grobnog mjesta, 260.000,00 kn iz prihoda od pomoći – fiskalno izravnanje* 4. *Točka 3.2. 40.000,00 kn naknada za dodjelu grobnog mjesta, 280.000,00 kn kapitalne pomoći* 5. *Točka 3.3. 55.000,00 kn naknada za dodjelu grobnog mjesta* 6. *Ostale točke programa – prihodi od pomoći – fiskalno izravnanje 1.020.000,00 kn* | | |

1. **PROMETNICE I PROMETNE POVRŠINE**
   1. Pod prometnicama i prometnim površinama podrazumijevaju se radovi na izgradnji odnosno rekonstrukciji prometnica i prometnih površina, izgradnja i uređenje nogostupa, autobusnih stajališta, mostova, te modernizacija-asfaltiranje nerazvrstanih cesta, a u nastavku se daje opis poslova s procjenom troškova gradnje prometnica i prometnih površina sa iskazanim izvorom financiranja za djelatnost:

|  |  |  |
| --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** |
| **PROMETNICE I PROMETNE POVRŠINE** | | **6.430.000,00** |
| **1. IZGRADNJA I REKONSTRUKCIJA PROMETNICA, PROMETNIH POVRŠINA I NOGOSTUPA** | | **5.430.000,00** |
| toč. 2. | 1.1. Uređenje lokalnih cesta | **550.000,00** |
| 1.1.1. Gradnja - kapitalna donacija ŽUC-u | 500.000,00 |
| 1.1.2. Projektna dokumentacija – kapitalna donacija ŽUC-u | 50.000,00 |
| toč. 2. | 1.2. Sanacija klizišta uz nerazvrstane ceste | **780.000,00** |
| 1.2.1. Projektna dokumentacija | 125.000,00 |
| 1.2.2. Gradnja | 600.000,00 |
| 1.2.3. Nadzor | 30.000,00 |
| 1.2.4. Revizija projektne dokumentacije | 25.000,00 |
| toč. 4. | 1.3. Proširenje ul. A. Cesarca u Ivancu | **1.080.000,00** |
| 1.3.1. Gradnja | 1.000.000,00 |
| 1.3.2. Nadzor | 30.000,00 |
| 1.3.3. Otkup zemljišta | 50.000,00 |
| toč. 4. | 1.4. Uređenje ul. Lj. Gaja | **290.000,00** |
| 1.4.1. Otkup zemljišta (odvojak u C-3 – 1.000 m2) | 200.000,00 |
| 1.4.2. Geodetski projekt – parcelacijski elaborat | 15.000,00 |
| 1.4.3. Pripremni radovi – odvojak u C-3 140 m' | 75.000,00 |
| toč. 4. | 1.5. Uređenje ul. I. Gundulića u Ivancu | **25.000,00** |
| 1.5.2. Projektna dokumentacija | 25.000,00 |
| toč. 4. | 1.6. Autobusna stajališta | **100.000,00** |
| 1.6.1. Imovinsko-pravni odnosi (otkup zemljišta) | 100.000,00 |
| toč. 4. | 1.7. Produžetak ulice M. Hrga | **300.000,00** |
| 1.7.1. Otkup zemljišta | 100.000,00 |
| 1.7.2. Pripremni radovi 270 m' | 200.000,00 |
| toč. 2. | 1.8. Proširenje odvojka ul. M. Maleza - prema Ribičkom domu | **50.000,00** |
| 1.8.1. Projektna dokumentacija | 50.000,00 |
| toč. 6. | 1.9. Evidentiranje nerazvrstanih cesta | **70.000,00** |
| 1.9.1. Geodetski elaborat | 70.000,00 |
| toč. 2. | 1.10. Uređenje odvojka III. ul. P. Preradovića | **1.425.000,00** |
| 1.10.1. Gradnja | 1.400.000,00 |
| 1.10.2. Nadzor | 20.000,00 |
| toč. 1. | 1.11. Prometna infrastruktura zone Gmajna u Ivancu | **150.000,00** |
| 1.11.1. Projektna dokumentacija | 150.000,00 |
| toč. 1. | 1.12. Izgradnja priključka nerazvrstane ceste u Ivanečkom Naselju | **610.000,00** |
| 1.12.1. Gradnja | 500.000,00 |
| 1.12.2. Nadzor | 10.000,00 |
| 1.12.3. Imovinsko-pravni odnosi (zemljište) | 100.000,00 |
| **2. MODERNIZACIJA NERAZVRSTANIH CESTA** | | **1.000.000,00** |
| toč. 2. | **2.1. Modernizacija nerazvrstanih cesta iz Programa modernizacije** | **590.000,00** |
| 2.1.1. MO Ivanec | 330.000,00 |
| 2.1.2. MO Salinovec | 50.000,00 |
| 2.1.3. MO Ivanečka Željeznica | 175.000,00 |
| 2.1.4. Nadzor | 25.000,00 |
| 2.1.5. Troškovnici | 10.000,00 |
| toč. 2. | **2.2. Asfaltiranje strmih dionica nerazvrstanih cesta** | **410.000,00** |
| 2.2.1. Gradnja (*Iv. Željeznica, Prigorec, Ivanec, Salinovec)* | 400.000,00 |
| 2.2.2. Nadzor | 10.000,00 |
| ***Izvori financiranja:***   1. *Točka 1.1. komunalni doprinos 475.000,00 kn, prihodi od pomoći – fiskalno izravnanje 75.000,00 kn* 2. *Točka 1.2. kapitalne potpore 490.000,00 kn, komunalni doprinos 50.000,00 kn, prihodi od pomoći – fiskalno izravnanje 240.000,00 kn* 3. *Točka 1.3. komunalni doprinos 1.000.000,00 kn, prihodi od pomoći – fiskalno izravnanje 80.000,00* 4. *Točka 1.10. kapitalne potpore 700.000,00 kn, 525.000,00 kn prihodi od pomoći – fiskalno izravnanje, 200.000,00 kn prihodi od prodaje imovine* 5. *Točka 1.12.komunalni doprinos 510.000,00 kn, 100.000,00 kn prihodi od prodaje imovine* 6. *Točka 2.1. komunalna naknada 585.000,00 kn, prihodi od pomoći – fiskalno izravnanje 5.000,00 kn,* 7. *Točka 2.2. komunalni doprinos 200.000,00 kn, vodni doprinos 25.000,00 kn, 185.000,00 kn kapitalne pomoći* 8. *Ostale točke programa: prihodi od pomoći – fiskalno izravnanje 985.000,00 kn* | | |

1. **JAVNA RASVJETA**
   1. Pod javnom rasvjetom podrazumijevaju se objekti i uređaji za rasvjetljavanje javnih površina, te javnih i nerazvrstanih cesta, kao i stvaranje preduvjeta za njihovo funkcioniranje, a u nastavku se daje opis poslova s procjenom troškova građenja pojedinih objekata i uređaja javne rasvjete, sa iskazanim izvorom financiranja za komunalnu djelatnost:

|  |  |  |
| --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** |
| **JAVNA RASVJETA** | | **60.000,00** |
| toč. 2. | 1. Dopuna javne rasvjete na području Grada Ivanca | **60.000,00** |
| 1.1. Dopuna | 50.000,00 |
| 1.2. Projektna dokumentacija | 10.000,00 |
| ***Izvori financiranja:***   1. *Točka 2.1. komunalni doprinos 50.000,00 kn, a 10.000,00 kn prihodi od pomoći – fiskalno izravnanje* | | |

1. **PROGRAM GRADNJE GRAĐEVINA ZA GOSPODARENJE KOMUNALNIM OTPADOM**
   1. Programom gradnje građevina za gospodarenje komunalnim otpadom predviđeno je građenje objekata i nabava opreme za gospodarenje komunalnim otpadom, te radovi na sanaciji i zatvaranju odlagališta komunalnog otpada, a u nastavku daje se opis poslova s procjenom troškova gradnje pojedinih građevina za gospodarenje komunalnim otpadom i nabave opreme, sa iskazanim izvorom financiranja za komunalnu djelatnost:

|  |  |  |
| --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** |
| **GRADNJA GRAĐEVINA I NABAVA OPREME ZA GOSPODARENJE KOMUNALNIM OTPADOM** | | **4.225.000,00** |
| toč. 1. | 1. Odlagalište komunalnog otpada «Jerovec» | **75.000,00** |
| 1.1.Sanacija i nadzor | 75.000,00 |
| toč. 1. | 2. Objekti za gospodarenje otpadom – reciklažno dvorište građevinskog otpada | **300.000,00** |
| 2.1. Gradnja – kapitalna donacija | 300.000,00 |
| toč. 1. | 3. Reciklažno dvorište Ivanec | **3.850.000,00** |
| 3.1. Gradnja | 3.650.000,00 |
| 3.2. Nadzor | 150.000,00 |
| 3.3. Ostale aktivnosti na projektu | 50.000,00 |
| ***Izvori financiranja:***   1. *Točka 1. 4.500,00 kn Fond za zaštitu okoliša i energetsku učinkovitost, a 70.500,00 kn iz prihoda od pomoći – fiskalno izravnanje* 2. *Točka 2. 50.000,00 kn prihodi od pomoći – fiskalno izravnanje, 250.000,00 kn iz prihodi od prodaje imovine* 3. *Točka 3. kapitalne pomoći (EU+ Proračun RH 2.904.371,58 kn), a 945.628,42 kn iz prihoda od pomoći – fiskalno izravnanje* | | |

1. **OBORINSKA ODVODNJA**
   1. Pod oborinskom odvodnjom podrazumijeva se građenje i uređenje objekata i sustava urbane oborinske odvodnje u građevinskim područjima naselja, kao i odvodnja kontaktnih površina s kojih se oborinske vode ulijevaju u sustav urbane oborinske odvodnje. U nastavku se daje opis poslova s procjenom troškova gradnje sustava oborinske odvodnje, sa iskazanim izvorom financiranja:

|  |  |  |
| --- | --- | --- |
| čl. 68. st. 2. | **Naziv objekta ili uređaja / vrsta radova** | **Plan za 2022.** |
| **OBORINSKA ODVODNJA** | | **225.000,00** |
| toč. 1. | 1. Oborinska odvodnja | **225.000,00** |
| 1.1. Gradnja | 200.000,00 |
| 1.2. Projektna dokumentacija | 25.000,00 |
| ***Izvori financiranja:***   1. *Komunalni doprinos 225.000,00 kn* | | |

Ovim Programom određene su aktivnosti prema namjenama utvrđene člankom 68. st. 2. Zakona o komunalnom gospodarstvu („Narodne novine“ br. 68/18, 110/18, 32/20), i iznose:

|  |  |  |
| --- | --- | --- |
| namjena iz čl. 68. st. 2. | **Opis namjene** | **Iznos**  **Plan za 2022.** |
| toč. 1. | građevine komunalne infrastrukture koje će se graditi radi uređenja neuređenih dijelova građevinskog područja | 6.060.000,00 |
| toč.2. | građevine komunalne infrastrukture koje će se graditi u uređenim dijelovima građevinskog područja | 5.635.000,00 |
| toč. 3. | građevine komunalne infrastrukture koje će se graditi izvan građevinskog područja | 0,00 |
| toč. 4. | postojeće građevine komunalne infrastrukture koje će se rekonstruirati i način rekonstrukcije | 1.795.000,00 |
| toč. 5. | građevine komunalne infrastrukture koje će se uklanjati | 0,00 |
| toč. 6. | ostale aktivnosti | 70.000,00 |
| **SVEUKUPNO PROGRAM:** | | **13.560.000,00 kn** |

1. **ZAVRŠNE ODREDBE**
   1. U okviru sredstava za provedbu ovog Programa dopuštena je preraspodjela utvrđenih sredstava između pojedinih rashoda i izdataka u cilju efikasnijeg i racionalnijeg ostvarivanja Programa i poboljšanja stanja u djelatnostima, a uz odobrenja gradonačelnika.
   2. Ovaj Program građenja objekata i uređaja komunalne infrastrukture za 2022. godinu objavit će se u Službenom vjesniku Varaždinske županije.
2. **Program održavanja komunalne infrastrukture za 2022. godinu**

**1. UVODNE ODREDBE**

**1.1.** Ovim se Programom održavanja komunalne infrastrukture na području Grada Ivanca za 2022. godinu, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti na održavanja nerazvrstanih cesta, održavanje javnih površina na kojima nije dopušten promet motornih vozila, održavanje građevina javne odvodnje oborinskih voda, održavanje javnih zelenih površina, održavanje građevina, uređaja i predmeta javne namjene, održavanje groblja i krematorija unutar groblja, održavanje čistoće javnih površina, održavanje javne rasvjete, prigodno uređenje Grada.

**2. SREDSTVA ZA OSTVARIVANJE PROGRAMA**

**2.1.** Sredstva za ostvarivanje Programa održavanja komunalne infrastrukture u 2022. godini planirana su u iznosu od **4.351.588,75**  **kuna,** a osigurat će se iz sljedećih izvora:

|  |  |
| --- | --- |
| - komunalna naknada  - doprinos za šume  - sanacija štete na javnim površinama  - prihodi od poreza | 3.315.000,00 kuna  15.000,00 kuna  30.000,00 kuna  991.588,75 kuna |
|  |  |
|  |  |

**3. ODRŽAVANJE KOMUNALNE INFRASTRUKTURE**

* 1. Na temelju predvidivih sredstava za ostvarivanje Programa održavanja komunalne infrastrukture, u nastavku se određuju poslovi i radovi na održavanju objekata i uređaja komunalne infrastrukture u 2022. godini po vrsti komunalne djelatnosti, s procjenom pojedinih troškova, te iskazom financijskih sredstava potrebnih za ostvarivanje Programa s naznakom izvora financiranja i rasporeda sredstava po djelatnostima, kako slijedi:

|  |  |  |  |
| --- | --- | --- | --- |
| **Redni broj** | **Opis poslova** | | **Planirana vrijednost** |
| 1. **ODRŽAVANJE NERAZVRSTANIH CESTA** | | | |
| 1.1. | | Šljunčanje nerazvrstanih cesta, strojno planiranje | 200.000,00 |
| 1.2. | | Čišćenje odvodnih jaraka, iskop zemljanog materijala sa izradom pokosa | 220.000,00 |
| 1.3. | | Sanacija oštećenog asfalta sa zamjenom tampona, krpanje udarnih rupa nerazvrstanih cesta, izrada muldi | 100.000,00 |
| 1.4. | | Čišćenje nerazvrstanih cesta od nanosa otpada i mulja poslije većih kiša | 50.000,00 |
| 1.5. | | Popravak ograda i rubnjaka uz nerazvrstane ceste | 50.000,00 |
| 1.6. | | Košnja bankina i uklanjanje raslinja uz nerazvrstane ceste u naseljima | 100.000,00 |
| 1.7. | | Popravak vertikalne i horizontalne signalizacije | 30.000,00 |
| 1.8. | | Sanacija manjih klizišta | 50.000,00 |
| 1.9. | | Zimska služba | 400.000,00 |
| **U K U P N O:** | | | **1.200.000,00** |
| *Izvori financiranja:*   1. Komunalna naknada: 852.911,25 kn 2. Doprinos za šume: 15.000,00 kn 3. Prihodi od poreza: 332.088,75 kn | | | |

|  |  |  |
| --- | --- | --- |
| 1. **ODRŽAVANJE JAVNIH POVRŠINA NA KOJIMA NIJE DOPUŠTEN PROMET MOTORNIH VOZILA** | | |
| 2.1. | Održavanje i uređenje nogostupa i sličnih javno-prometnih površina | 30.000,00 |
| **U K U P N O:** | | **30.000,00** |
| *Izvori financiranja:*   1. Prihodi od poreza: 30.000,00 kn | | |

|  |  |  |
| --- | --- | --- |
| 1. **ODRŽAVANJE GRAĐEVINA JAVNE ODVODNJE OBORINSKIH VODA** | | |
| 3.1. | Održavanje i čišćenje slivnika, kanalskih rešetki, cijevi, propusta, otvorenih i zatvorenih kanala, šahtova, rigola, kanalica | 200.000,00 |
| 3.2. | Čišćenje potoka i kanala | 80.000,00 |
| **U K U P N O:** | | **280.000,00** |
| *Izvori financiranja:*  1. Komunalna naknada: 200.000,00 kn  2. Prihodi od poreza: 80.000,00 kn | | |

|  |  |  |
| --- | --- | --- |
| 1. **ODRŽAVANJE JAVNIH ZELENIH POVRŠINA** | | |
| 4.1. | Čišćenje i održavanje travnatih površina | 331.156,25 |
| 4.2. | Održavanje ukrasnog i ostalog grmlja | 28.000,00 |
| 4.3. | Održavanje živih ograda | 27.000,00 |
| 4.4. | Uređivanje drveća | 22.000,00 |
| 4.5. | Održavanje cvjetnih gredica i visećih žardinjera | 115.620,00 |
| 4.6. | Održavanje staza i parkovnih elemenata | 20.000,00 |
| 4.7. | Sadnja trajnog raslinja | 13.000,00 |
| 4.8. | Održavanje javnih zelenih površina malčiranjem | 200.000,00 |
| 4.9. | Održavanje rekreacijskih i dječjih igrališta na području Grada Ivanca | |
| 4.9.1. | Održavanje zelenih površina | 245.312,50 |
| 4.9.2. | Održavanje opreme | 100.000,00 |
|  | **U K U P N O:** | **1.102.088,75** |
| *Izvori financiranja:*   1. Komunalna naknada: 1052.088,75 kn 2. Prihodi od poreza: 50.000,00 kn | | |

|  |  |  |
| --- | --- | --- |
| 1. **ODRŽAVANJE GRAĐEVINA, UREĐAJA I PREDMETA JAVNE NAMJENE** | | |
| 5.1. | Održavanje i čišćenje spomenika i spomen-obilježja | 35.000,00 |
| 5.2. | Održavanje i čišćenje autobusnih nadstrešnica, pozdravnih tabli na ulazima u grad, oglasnih ploča, panoa sadržaja turističke namjene, ograda i drugih građevina, uređaja i predmeta javne namjene | 50.000,00 |
| **U K U P N O:** | | **85.000,00** |
| *Izvori financiranja:*  1. Prihodi od poreza: 85.000,00 kn | | |

|  |  |  |
| --- | --- | --- |
| 1. **ODRŽAVANJE GROBLJA I KREMATORIJA UNUTAR GROBLJA** | | |
| 6.1. | Groblja u Ivancu, Prigorcu, Margečanu i Radovanu | 10.000,00 |
| **U K U P N O:** | | **10.000,00** |
| *Izvori financiranja:*  1. Komunalna naknada: 10.000,00 kn | | |

|  |  |  |
| --- | --- | --- |
| 1. **ODRŽAVANJE ČISTOĆE JAVNIH POVRŠINA** | | |
| 7.1. | Čišćenje javno-prometnih površina I. gradske zone | 11.000,00 |
| 7.2. | Čišćenje javno-prometnih površina II. gradske zone | 23.000,00 |
| 7.3. | Čišćenje javno-prometnih površina III. gradske zone | 10.000,00 |
| 7.4. | Čišćenje javno-prometnih površina u vanjskim naseljima | 25.000,00 |
| 7.5. | Pražnjenje i čišćenje košarica za smeće | 31.000,00 |
| 7.6. | Strojno čišćenje javno prometnih površina čistilicom | 47.500,00 |
| **U K U P N O:** | | **144.500,00** |
| *Izvori financiranja:*  1. Prihodi od poreza: 144.500,00 kn | | |

|  |  |  |
| --- | --- | --- |
| 1. **ODRŽAVANJE JAVNE RASVJETE** | | |
| 8.1. | Održavanje javne rasvjete | 260.000,00 |
| 8.2. | Potrošnja električne energije za javnu rasvjetu | 1.140.000,00 |
| **U K U P N O:** | | **1.400.000,00** |
| *Izvori financiranja:*  1. Komunalna naknada: 1.100,000,00 kn  2. Prihodi od poreza: 270.000,00 kn  3. Sanacija štete na javnim površinama: 30.000,00 kn | | |

|  |  |  |
| --- | --- | --- |
| 1. **PRIGODNO UREĐENJE GRADA** | | |
| 9.1. | Božićno i novogodišnje uređenje Grada | 100.000,00 |
| **U K U P N O:** | | **100.000,00** |
| *Izvori financiranja:*  1. Komunalna naknada: 100.000,00 kn | | |

|  |  |
| --- | --- |
| **S V E U K U P N O:** | **4.351.588,75** |

1. **ZAVRŠNE ODREDBE**

**4.1.** Ovim Programom jasno je utvrđena visina prikupljenih sredstava šumskog doprinosa, te su definirani projekti koji će se financirati iz navedenog doprinosa, stoga se predmetni dijelovi ovog Programa koji se odnose na sredstva šumskog doprinosa smatraju Programom u smislu članka 69. stavak 4. Zakona o šumama („Narodne novine“ br. 68/18, 115/18, 98/19, 32/20, 145/20).

**4.2.** Radi efikasnije i racionalnije realizacije Programa, gradonačelnik može izvršiti preraspodjelu sredstava između pojedinih rashoda i izdataka utvrđenih ovim Programom.

**4.3.**  Plan zimske službe za razdoblje 2021./2022. godine, Troškovnik redovitog čišćenja i održavanja javnih zelenih i prometnih površina grada Ivanca za 2022. godinu, Cjenik za radove na održavanju nerazvrstanih cesta na području grada Ivanca za 2022. godinu, te Cjenik za radove na održavanju građevina javne odvodnje oborinskih voda na području grada Ivanca za 2022. godinu, sastavni su dijelovi ovog Programa.

Količine, lokacije i vremensko razdoblje izvršenja radova iz ovog Programa može se utvrditi Terminskim planom radova na održavanju nerazvrstanih cesta, kojeg na prijedlog Upravnog odjela za urbanizam, komunalne poslove i zaštitu okoliša može donijeti Gradonačelnik. Interventni radovi, radovi van Terminskog plana izvodit će se na temelju prijavljenih i od Upravnog odjela za urbanizam, komunalne poslove i zaštitu okoliša odobrenih ukazanih potreba, a na teret sredstava neraspoređenih terminskim planom.

**II.** Ovaj Program objavit će se u Službenom vjesniku Varaždinske županije.

1. **Program korištenja naknade za zadržavanje nezakonito izgrađenih  zgrada u prostoru na području Grada Ivanca za 2022. godinu**

I.

Ovim Programom utvrđuje se korištenje sredstava ostvarenih od naknade za zadržavanje nezakonito izgrađenih zgrada u prostoru za 2022. godinu od pripadajućeg iznosa naknade (30 %) u postupku ozakonjenja nezakonito izgrađenih zgrada na području Grada Ivanca, a sve sukladno Zakonu o postupanju s nezakonito izgrađenim zgradama (Narodne novine br. 86/12, 143/13 i 65/17).

II.

Sredstva ostvarena od naknade za zadržavanje nezakonito izgrađenih zgrada u prostoru za 2022. godinu planiraju se u iznosu od 20.000,00 kn.

III.

Ostvarena sredstva iz točke II. ovog Programa koristit će se tijekom 2022. godine za financiranje opremanja dječjih igrališta u naselju Stažnjevec.

IV.

Ovaj Program objavit će se u Službenom vjesniku Varaždinske županije.

1. **Program utroška sredstava šumskog doprinosa u 2022. godini**

Članak 1.

Programom utroška sredstava šumskog doprinosa za 2022. godinu utvrđuje se namjena korištenja i kontrola utroška sredstava šumskog doprinosa koji se plaća u visini od 5% sukladno Zakonu o šumama („Narodne novine“, broj 68/18, 115/18, 98/19, 32/20).

Članak 2.

Sredstva šumskog doprinosa uplaćuju se na žiro račun Proračuna Grada Ivanca IBAN broj HR9723600001815600004 otvoren kod Zagrebačke banke d.d.

Članak 3.

U Proračunu Grada Ivanca za 2022. godinu planirani su prihodi po osnovi šumskog doprinosa u ukupnom iznosu od 15.000,00 kn. Sredstva šumskog doprinosa iz stavka 1. ovog članka koristiti će se za održavanje komunalne infrastrukture sukladno Programu održavanja komunalne infrastrukture za 2022. godinu, na točki 1. Održavanje nerazvrstanih cesta, podtočki 1.1. Šljunčanje nerazvrstanih cesta, strojno planiranje.

Članak 4.

Program utroška sredstava šumskog doprinosa za 2022. godinu objavit će se u Službenom vjesniku Varaždinske županije i stupa na snagu 1. siječnja 2022. godine.

1. **Program javnih potreba u kulturi Grada Ivanca za 2022. godinu**

I.

Javne potrebe u kulturi, za koje se sredstva osiguravaju u Proračunu Grada Ivanca, jesu kulturne djelatnosti i poslovi, akcije i manifestacije u kulturi od interesa za Grad Ivanec koje su ovim programom utvrđene kao javne potrebe, kao i one koje su utvrđene posebnim zakonom, a osobito:

* djelatnosti i poslovi ustanova kulture, posebice knjižnična i audiovizualna djelatnost, udruženja i druge organizacije u kulturi, kao i pomaganje i poticanje umjetničkog i kulturnog stvaralaštva,
* akcije i manifestacije u kulturi što pridonose razvitku i promicanju kulturnog života,
* investicijsko održavanje, adaptacije i prijeko potrebni zahvati na objektima kulture.

Programom javnih potreba u kulturi usklađuju se interesi i poduzimaju aktivnosti radi ravnomjernog kulturnog razvitka grada, utvrđuju se odnosi u financiranju kulture na području grada kao cjeline, te usklađuje razvitak i utvrđuje mreža ustanova i drugih organizacija kulture, kao i objekata kulture od važnosti za Grad Ivanec.

Ovim Programom javnih potreba u kulturi utvrđuje se raspored sredstava za ustanove i druge organizacije kulture koje su od interesa za Grad Ivanec.

II.

Ovim Programom određuju se manifestacije od značaja za Grad Ivanec:

* Dani grada Ivanca
* Advent u Ivancu
* Noć Muzeja
* Pješačenje na Sveta tri kralja
* Draga domača rieč
* Ivanečka gljivarijada/Trebitva kuruze
* Margetje u Margečanu
* Dani glume u Stažnjevcu/Noć kazališta u Ivancu
* Kretanje - zdravlje
* Seoske igre u Salinovcu
* Festival kiparenja motornom pilom u Salinovcu
* Biciklijada u Salinovcu
* Ivonjski fašink
* Dani bedijenske lončarije
* Ivanečki rudarski dani
* Xmusic festival
* Tradicionalna berba grožđa u Salinovcu

III.

Ovim Programom donosi se plan izvršavanja i raspored sredstava Proračuna Grada Ivanca za 2022. godinu u dijelu javnih potreba u kulturi koji se odnosi na financiranje djelatnosti iz točke I. ovog Programa. U Proračunu Grada Ivanca za 2022. godinu u razdjelu - Programska djelatnost: Javne potrebe u kulturi, izvršavat će se i raspoređivati tijekom 2022. godine prema slijedećem:

|  |  |  |  |  |
| --- | --- | --- | --- | --- |
|  |  | SREDSTVA (kn) |  | |
| 1. | DJELATNOST USTANOVA U KULTURI |  | Izvori financiranja | |
|  | Gradska knjižnica i čitaonica „Gustav Krklec“ Ivanec | 749.528,00 | Grad Ivanec | 601.600,00 |
| Ostali izvori | 147.928,00 |
|  | Tekuće i kapitalne donacije - Pučko otvoreno učilište „Đuro Arnold“ Ivanec  - audio-vizualna i kulturna djelatnost-tekuća donacija  - rekonstrukcija kino dvorane-kapitalna donacija | 280.000,00  560.000,00 | Izvori financiranja | |
| Grad Ivanec  Grad Ivanec | 280.000,00  560.000,00 |
| 2. | KULTURNO-UMJETNIČKI AMATERIZAM  - Javni poziv za dodjelu sredstava za programe udruga u kulturi  - Izravna dodjela | 175.000,00 | Izvori financiranja | |
| Grad Ivanec  Grad Ivanec | 165.000,00  10.000,00 |
| 3. | KNJIŽEVNE I KULTURNE MANIFESTACIJE |  |  |  |
|  | Obilježavanje blagdana i održavanje kulturno zabavnih manifestacija   * Obilježavanje Dana Grada * Obilježavanje blagdana i održavanje kulturno zabavnih manifestacija | 150.000,00  150.000,00 | Izvori financiranja | |
| Grad Ivanec  Grad Ivanec | 150.000,00  150.000,00 |
| 4. | MUZEJ PLANINARSTVA IVANEC |  |  |  |
|  |  | 555.200,00 | Izvori financiranja | |
| Grad Ivanec  Ministarstvo kulture | 177.760,00  377.440,00 |
| 5. | IZLOŽBA „ Gospodari Ivanščice“ | 50.000,00 | Izvori financiranja | |
| Ministarstvo kulture  Grad Ivanec | 30.000,00  20.000,00 |
| 6. | ADVENT U IVANCU | 250.000,00 | Grad Ivanec | 250.000,00 |
|  | **UKUPNO** | **2.919.728,00** | | |

IV.

Proračunska sredstva za djelatnost ustanova u kulturi iz točke III.1. ovog Programa – tekuće i kapitalne donacije, u iznosima utvrđenim ovim Programom doznačivat će se ustanovama u kulturi mjesečno, odnosno prema posebnom zaključku Gradonačelnika.

V.

Sredstva namijenjena za kulturno umjetnički amaterizam iz točke III.2. isplaćivat će se sukladno Pravilniku o financiraju javnih potreba Grada Ivanca („Službeni vjesnik Varaždinske županije“ br. 44/15).

VI.

Sredstva za programe iz točke III.3. za književne i kulturne manifestacije isplaćivat će se temeljem zaključka nadležnog tijela, odnosno plaćanjem pojedinačnih računa za potrebe organiziranja pojedinih manifestacija, odnosno sukladno odlukama nadležnih tijela Grada.

VII.

Sredstva iz programa osigurana u točki III.4. namijenjena za kapitalne projekte Grada Ivanca isplaćivat će se sukladno zaključenim ugovorima za izvođenje radova, nabavu roba ili usluga u skladu sa posebnim propisima odnosno ugovorima o sufinanciranju programa/projekta, te plaćanjem računa za realizaciju pojedinog programa/projekta.

VIII.

Sredstva iz programa osigurana u točki III.5. namijenjena za kulturno-umjetnički projekt isplaćivat će se sukladno zaključenom ugovoru sa Ministarstvom kulture, zaključenih ugovora unutar projekta, te plaćanjem pojedinačnih računa, sukladno odlukama nadležnih tijela Grada.

IX.

Sredstva za programe iz točke III.6. isplaćivat će se temeljem zaključka nadležnog tijela, odnosno plaćanjem pojedinačnih računa za potrebe organiziranja manifestacije, odnosno sukladno odlukama nadležnih tijela Grada.

X.

Ovaj Program objavit će se u Službenom vjesniku Varaždinske županije, a primjenjuje se od 01.01.2022. godine.

1. **Program javnih potreba u području socijalne skrbi za Grad Ivanec u 2022. godini**

I.

Ovim Programom donosi se plan rasporeda sredstava proračuna Grada Ivanca za 2022.g. u dijelu socijalne skrbi koji se odnosi na financiranje javnih potreba u području socijalne skrbi u Gradu Ivancu.

Oblici i mjere socijalne skrbi koje ovim Programom ustanovljava Grad Ivanec, sukladno Odluci o socijalnoj skrbi, obuhvaćaju, osim prava na naknadu za troškove stanovanja i prava na troškove ogrijeva koje ostvaruju temeljem Zakona, i slijedeća prava:

* pravo na podmirenje dijela troškova stanovanja sukladno Zakonu o socijalnoj skrbi,
* pravo na jednokratnu novčanu pomoć,
* pomoć u naravi po pojedinačnim zahtjevima,
* pravo na potporu za novorođeno dijete,
* pravo na sufinanciranje maturalnih i đačkih putovanja,
* pravo na podmirenje troškova usluge pomoći u kući,
* pravo na potporu osobama starije životne dobi starije posebnim zaključkom gradonačelnika,
* pravo na sufinanciranje nabave ogrijeva
* sufinanciranje rada udruga umirovljenika i osoba s invaliditetom
* pomoć građanima i kućanstvima za odvoz otpada
* tekuće donacije Zakladi

II.

U Proračunu Grada Ivanca za 2022.g. - Programska djelatnost – Program socijalne skrbi i novčanih pomoći, u iznosu od 789.750,00 knizvršavat će se sukladno zakonskim propisima, općim i posebnim aktima Grada Ivanca, tijekom 2022. godine prema slijedećem:

|  |  |  |
| --- | --- | --- |
| MJERE I OPSEG SOCIJALNE SKRBI | Izvori financiranja | Visina sredstava / HRK |
| 1. Podmirenje dijela troškova stanovanja sukladno Zakonu o socijalnoj skrbi | Grad Ivanec | 45.000,00 |
| 2. Pravo na potporu za novorođeno dijete | Grad Ivanec | 185.000,00 |
| 3. Udruge umirovljenika i udruge osoba s invaliditetom | Grad Ivanec | 105.750,00 |
| 4. Potpora osobama starije životne dobi | Grad Ivanec | 200.000,00 |
| 5. Sufinanciranje nabave ogrjeva | Varaždinska županija | 40.000,00 |
| 6. Sufinanciranje maturalnih i đačkih putovanja | Grad Ivanec | 5.000,00 |
| 7. Pravo na podmirenje troškova usluge pomoći u kući | Grad Ivanec | 14.000,00 |
| 8. Jednokratne novčane pomoći – pomoć po pojedinačnim zahtjevima | Grad Ivanec | 30.000,00 |
| 9. Pomoć u naravi po pojedinačnim zahtjevima | Grad Ivanec | 30.000,00 |
| 10. Izravna dodjela sredstava udrugama | Grad Ivanec | 10.000,00 |
| 11. Pomoć građanima i kućanstvima za odvoz otpada | Grad Ivanec | 45.000,00 |
| 12. Tekuće donacije Zakladi | Grad Ivanec | 80.000,00 |
| UKUPNO: 789.750,00 | | |

III.

Izvršavanje sredstava iz točke II. ovog Programa vršiti će se sukladno Odluci o socijalnoj skrbi Grada Ivanca („Službeni vjesnik Varaždinske županije“ br.18/15, 36/18, 5/19), posebnim zakonskim propisima, općem aktu za izvršavanje proračuna Grada Ivanca za 2022. godinu i Pravilniku o ostvarivanju prava iz socijalne skrbi Grada Ivanca („Službeni vjesnik Varaždinske županije“ br. 32/15, 1/18, 13/19).

IV.

Ovaj Program javnih potreba u području socijalne skrbi objavit će se u Službenom vjesniku Varaždinske županije, a primjenjuje se od 1. siječnja 2022.

1. **Program javnih potreba u sportu Grada Ivanca za 2022. godinu**

I.

UVOD

Grad Ivanec financijskim sredstvima iz Proračuna sufinancira sportsku djelatnost. Programom javnih potreba u sportu Grad Ivanec iskazuje svoje opredjeljenje u ovoj djelatnosti, što je sukladno članku 76. stavak 1. Zakona o sportu.

Sportska djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama te načelima olimpijskog pokreta i pravilima sporta. Sport pridonosi zdravom životu građana, odgoju i obrazovanju i gospodarskom promicanju društva te je činitelj humanih odnosa među ljudima, što su uz promidžbu kroz sportske aktivnosti osnovni motivi za svaku modernu sredinu. Zajednica sportskih udruga, sukladno odredbama Zakona o sportu, predlaže programa javnih potreba u sportu.

Djelatnost Zajednica sportskih udruga definirana je Zakonom o sportu, a odnosi se na:

* usklađivanje aktivnosti svojih članova,
* poticanje i promicanje sporta u skladu s Nacionalnim programom sporta, osobito djece, mladeži, studenata i osoba s invaliditetom,
* objedinjavanje i usklađivanje programa sporta, te predlaganje programa javnih potreba u sportu i sudjelovanje u njegovu ostvarivanju,
* skrb o kategoriziranim sportašima,
* promicanje stručnog rada u sportu i
* sudjelovanje u skrbi o javnim sportskim građevinama.

II.

PROGRAMSKI CILJEVI

Programski ciljevi proizlaze iz trajnih opredjeljenja za razvoj sporta, pri čemu je sport sastavnicom razvoja moderne sredine. Ciljevi programa javnih potreba u sportu Grada Ivanca u skladu sa Strategijom razvoja sporta Grada Ivanca;

- ulaganje u razvoj mladih sportašaradi stvaranja široke kvalitetne osnove, kao uvjeta daljnjega napretka i očuvanja dostignute razine kvalitete sporta

**-** poticanje uključivanja u rekreaciju i sportšto većeg broja građana

- skrbiti o sportskim objektima na području grada

O provedbi programa javnih potreba i utrošku sredstava Zajednica sportskih udruga Grada Ivanca izvješćivat će Grad Ivanec u rokovima propisanim ovim Programom.

III.

Slijedom nabrojanih javnih potreba u sportu, javne potrebe u sportu za koje se sredstva osiguravaju iz proračuna Grada Ivanca su programi, odnosno aktivnosti, poslovi i djelatnosti od značaja za grad:

|  |  |  |
| --- | --- | --- |
| PROGRAMSKO PODRUČJE | IZNOS | IZVOR FINANCIRANJA |
| A.) SPORTSKE UDURGE I ZSUGI |  |  |
| 1. Natjecateljska skupina I. - rukomet, nogomet, košarka , odbojka | 525.000,00 | Proračun Grada Ivanca |
| 1. Natjecateljska skupina II. - borilački , trkački sportovi, tenis | 77.250,00 | Proračun Grada Ivanca |
| 1. Natjecateljska skupina III. kuglački, streljački, ribolov, adrenalinski sportovi | 52.500,00 | Proračun Grada Ivanca |
| 1. Sportska rekreacija | 45.000,00 | Proračun Grada Ivanca |
| 1. Funkcioniranje ZSUGI | 50.250,00 | Proračun Grada Ivanca |
| UKUPNO | 750.000,00 |  |
| B.) MANIFESTACIJE, ŠKOLSKI KLUBOVI I STRUČNI VODITELJ |  |  |
| 1. Sportske manifestacije | 25.000,00 | Proračun Grada Ivanca |
| 1. Manifestacije u sportskoj rekreaciji | 33.500,00 | Proračun Grada Ivanca |
| 1. Izravna dodjela | 25.000,00 | Proračun Grada Ivanca |
| 1. Stručni voditelj ZSUGI | 50.000,00 | Proračun Grada Ivanca |
| 1. Školski sportski klubovi | 10.000,00 | Proračun Grada Ivanca |
| UKUPNO | 143.500,00 |  |
| C.) NAJAM DVORANA I KAPITALNI PROJEKTI |  |  |
| 1. Najam i održavanje objekata za aktivnost sportskih društava | 220.000,00 | Proračun Grada Ivanca |
| 1. Rashodi za održavanje sportskih terena   NK Ivančica 66.200,00  NK Mladost 32.000,00 | 98.200,00 | Proračun Grada Ivanca |
| 1. Nogometno igralište Ivanec – adaptacija zgrade | 500.000,00 | Proračun Grada Ivanca |
| 1. Rekreacijski centar Lančić   - proračun Grada Ivanca 503.652,75  - Državni proračun 653.095,24  - EU sredstva 3.700.873,01 | 4.857.621,00 | Proračun Grada Ivanca/ Državni proračun/ EU sredstva |
| 1. Kapitalna donacija za nabavu opreme | 100.000,00 | Proračun Grada Ivanca |
| UKUPNO | 5.775.821,00 |  |
|  |  |  |
| SVEUKUPNO: | 6.669.321,00 |  |

IV.

SPORTSKE UDRUGE I ZSUGI

Za organizirani i natjecateljski sport u proračunu Grada Ivanca osiguravaju se sredstva u iznosu od 750.000,00 kuna.

Uvažavajući javne interese u sportu grada Ivanca, položaj i značaj sportskih klubova i udruga u promociji grada, a posebno cijeneći kvalitetu rada s mlađim uzrastom, a sve u cilju ostvarivanja odrednica Strategije razvoja sporta Grada Ivanca; klubovi i udruge organiziranog natjecateljskog sporta, a koje djeluju na području grada Ivanca, svrstane su u skupine i to:

Natjecateljska skupina I.

1. Rukometni klub "IVANČICA IVANEC" Ivanec
2. Srednjoškolski ženski rukometni klub Ivanec
3. Košarkaški klub "IVANČICA" Ivanec
4. Nogometni klub "IVANČICA" Ivanec
5. Nogometni klub "MLADOST" Margečan
6. Ženski odbojkaški klub Ivanec.

Natjecateljska skupina II:

1. Karate klub Ivanec
2. Teniski klub „Ivanec 97“ Ivanec

9. Taekwon-do klub "HWARANG" Ivanec

10. Trkački klub „Ivančica“ Ivanec

Natjecateljska skupina III:

11. Klub padobranskog jedrenja "LET" Ivanec

12. Športski streljački klub "JEDINSTVO" Ivanec

13. Športsko ribolovno društvo Ivanec

Rekreacijska skupina:

Rekreacijsku skupinu koju čine sportski klubovi i udruge na području grada Ivanca koji svoju sportsku aktivnost realiziraju kroz organizirana društva za sportsku rekreaciju i sportske klubove, koji nisu uključeni u natjecateljski pogon i sustav natjecanja svojih matičnih Saveza, a to su:

1. Hrvatsko planinarsko društvo "IVANČICA" Ivanec
2. Društvo za sportsku rekreaciju "IVANEC" Ivanec
3. Društvo za sportsku rekreaciju "SALINOVEC" Salinovec
4. Udruga za kulturu i sport "BEDENEC" Bedenec
5. Društvo za sportsku rekreaciju „Lančić-Knapić“ Ivanec
6. Planinarski klub Ivanec
7. Shito-ryu Shukokai Union Croatia.

SPORTSKI PROGRAMI I MANIFESTACIJE OD ZNAČAJA ZA GRAD

Za sportske manifestacije i programe od značaja za Grad Ivanec osiguravaju se sredstva u iznosu od 25.000,00 kuna.

ZA MANIFESTACIJE U SPORTSKOJ REKREACIJI

Za manifestacije u sportskoj rekreaciji od značaja promidžbu novog turističkog identiteta za Grada Ivanca te manifestacijama koje se ocjenjuju kao manifestacije od značaja za promociju grada i popularizaciju rekreacije kao načina života i općeg imidža grada, osiguravaju se sredstva u iznosu od 33.500,00 kuna.

ODRŽAVANJE SPORTSKIH TERENA

Za ostvarivanje ciljeva Programa potrebno je osigurati sredstva za održavanje terena za treninge i natjecanja.

Za održavanje sportskih terena isključivo u vlasništvu grada osiguravaju se sredstva:

* NK „Ivančica“ Ivanec – 66.200,00 kuna
* NK „Mladost“ Margečan – 32.000,00 kuna

NAJAM SPORTSKIH DVORANA

Za najam sportskih objekata na području grada Ivanca - sportske dvorane za potrebe održavanja treninga i natjecanja za sportske klubove i udruge s područja grada Ivanca osiguravaju se sredstva u visini od 220.000,00 kuna, sukladno zaključenim ugovorima između Zajednice sportskih udruga i vlasnika sportskih objekata.

ŠKOLSKI SPORTSKI KLUBOVI

Za tekuće donacije sportskim školskim klubovima u osnovnim i srednjoj školi na području grada Ivanca osigurano je 10.000,00 kuna za realizaciju sportskih programa.

STRUČNI VODITELJ ZSUGI

Za potrebe funkcioniranja Zajednice sportskih udruga osiguravaju se sredstva za stručnog voditelja u zajednici s ciljem što kvalitetnijeg i stručnog obavljanja poslova Zajednice, osmišljavanje i realizacija manifestacije u sportu a posebice u sportskoj rekreaciji, te popularizaciji sporta kao zdravog načina života.

ULAGANJE U SPORTSKE OBJEKTE U VLASNIŠTVU GRADA

Radi unapređivanja sportske infrastrukture u vlasništvu Grada Ivanca, te potrebe za stvaranjem preduvjeta sigurnosti sportaša, a prije svega djece i mladih sportaša, te stvaranja nužnih uvjeta za bavljenje sportskom aktivnošću, potrebno je nužno izvršiti dodatna ulaganja u građevine i opremu na sportskim objektima.

REKREACIJSKI CENTAR LANČIĆ – KNAPIĆ

Temeljem Idejnog rješenja Sportsko rekreacijskog centra i usuglašenog između Grada Ivanca, Mjesnog odbora Lančić – Knapić, te Športskog ribolovnog društva Ivanec i DŠR Lančić – Knapić u 2022. godini planira se prići izvođenju daljnjih pripremni radnji na projektu.

IZRAVNA DODJELA SREDSTAVA

Sredstava se dodjeljuju se bez objavljivanja javnog natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br. 26/15) u opravdanim i iznimnim slučajevima, a temeljem pozitivnog mišljenja Zajednice sportskih udruga grada Ivanca na predanu zamolbu. Po pozitivnom mišljenju Zajednice gradonačelnik donosi Zaključak o odobravanju financiranja te se s udrugom kao korisnikom financijskih sredstava sklapa ugovor o izravnoj dodjeli sredstava, što je u skladu s Uredbom i poštivanjem osnovnih standarda financiranja vezanih uz planiranje financijskih sredstava, ugovaranje, praćenje financiranja, javno objavljivanje i izvještavanje.

V.

Sredstva osigurana proračunom Grada Ivanca za 2022. godinu iz ovog Programa realizirati će se:

Djelatnost udruga iz natjecateljskih skupina kao i djelatnost Zajednice sportskih udruga Grada Ivanca, u ukupnom iznosu od 750.000,00 iz točke III.A) ovog Programa, prema skupinama koje su utvrđene navedenom točkom programa, doznačivat će se Zajednici sportskih udruga Grada Ivanca u jednakim mjesečnim iznosima, temeljem zaključenog Ugovora između Zajednice sportskih udruga grada Ivanca i Grada Ivanca.

Navedena dinamika može se mijenjati odlukom Upravnog odjela za lokalnu samoupravu, imovinu i javnu nabavu, na temelju opravdanog zahtjeva Zajednice, uvažavajući pritom posebne odredbe i zakonitosti izvršavanja gradskog proračuna.

Sredstava iz točke III.B. 6. iznosu od 25.000,00 za sportske manifestacije doznačivati će se Zajednici sportskih udruga Grada Ivanca. Sredstva se dodjeljuju posebnim zaključnog nadležnog upravnog tijela.

Sredstava iz točke III.B. 7. iznosu od 33.500,00 namijenjene za održavanje manifestacije u sportskoj rekreaciji dodjeljuju se posebnim zaključnog nadležnog upravnog tijela.

Sredstava iz točke III. B. 8. u iznosu 25.000,00 od za izravnu dodjelu sredstava prema posebnim propisima i odlukama Grada Ivanca, doznačivati će se temeljem dokumentiranog zahtjeva udruge i Zaključka nadležnog upravnog tijela.

Sredstava iz točke III. B. 9. u iznosu 50.000,00 od za stručnog voditelja doznačivati će se Zajednici sportskih udruga Grada Ivanca, temeljem dokumentiranog zahtjeva i Zaključka Zajednice sportskih udruga Grada Ivanca. Sredstva se dodjeljuju posebnim zaključnog nadležnog upravnog tijela.

Sredstava iz točke III. B. 10. u iznosu 10.000,00 od za školske sportske klubove doznačivati će se, temeljem dokumentiranog zahtjeva klubova. Sredstva se dodjeljuju posebnim zaključnog nadležnog upravnog tijela.

Sredstva iz točke III. C ovog Programa raspoređivati će nadležni Upravni odjel posebnim zaključcima, u skladu s ovim programom i općim aktima Grada. Nadležni upravni odjel može zatražiti mišljenje Zajednice sportskih udruga Grada Ivanca.

VI.

Zadužuje se Zajednica sportskih udruga Grada Ivanca za daljnji prijenos proračunskih sredstava sportskim udrugama i klubovima u skladu s točkom III. Programa a sve sukladno propisima koji propisuju financiranje projekata i programa udruga financijskom sredstvima iz javnih izvora, odnosno sukladno Ugovoru između Grada Ivanca i Zajednice sportskih udruga Grada Ivanca.

Zajednica sportskih udruga Grada Ivanca obvezuje se podnositi Gradonačelniku putem Upravnog odjela za lokalnu samoupravu, imovinu i javnu nabavu, polugodišnja izvješća o utrošku sredstava sukladno ugovorima o financiranju programa i projekata udruga iz djelatnosti sporta.

VII.

Ovaj Program objaviti će se u Službenom vjesniku Varaždinske županije, a primjenjuje se od 1. siječnja 2022. godine.

**TOČKA 3.**

**Odluka o izvršavanju Proračuna Grada Ivanca za 2022. godinu**

Otvorena je rasprava.

Predsjednik konstatira da po ovoj točki dnevnog reda nije bilo prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednik konstatira da je svih 15 vijećnika (14 nazočnih vijećnika u dvorani kao i 1 vijećnica videokonferencijskim putem pomoću aplikacije Teams) glasovalo „za“, te predsjednik konstatira da je jednoglasno donijeta

**Odluka o izvršavanju Proračuna Grada Ivanca za 2022. godinu**

I. OPĆE ODREDBE

Članak 1.

Ovom se Odlukom uređuje struktura prihoda i primitaka te rashoda i izdataka Proračuna Grada Ivanca, njegovo izvršavanje, opseg zaduživanja i jamstva, upravljanje dugom te imovinom, prava i obveze korisnika proračunskih sredstava, ovlasti Gradonačelnika u izvršavanju Proračuna te druga pitanja u izvršavanju Proračuna, u skladu sa Zakonom o proračunu („Narodne novine“ br. 87/08, 136/12, 15/15)- u daljnjem tekstu: Zakon i drugim propisima.

Članak 2.

Proračun se sastoji od Općeg i Posebnog dijela.

Opći dio proračuna se sastoji od Računa prihoda i rashoda, i Računa financiranja.

U Računu prihoda i rashoda iskazani su prihodi poslovanja, prihodi od prodaje nefinancijske imovine, te rashodi poslovanja, kao i rashodi za nabavu nefinancijske imovine.

U Računu financiranja iskazuju se primici financiranja i izdaci za financijsku imovinu i otplate zajmova.

Posebni dio sadrži raspored rashoda i izdataka prema ekonomskoj, organizacijskoj, programskoj, lokacijskoj i funkcijskoj klasifikaciji, izvorima financiranja, te po proračunskim korisnicima.

II. IZVRŠAVANJE PRORAČUNA

Članak 3.

Sredstva Proračuna osiguravaju se proračunskim korisnicima koji su u Posebnom dijelu Proračuna određeni za nositelje sredstava po pojedinim pozicijama.

Na temelju iznosa planiranih proračunom, korisnici izrađuju financijske planove za čitavu godinu.

Korisnici smiju proračunska sredstva koristiti samo za namjene koje su određene Proračunom i to do visine utvrđene u njegovu Posebnom dijelu i u skladu sa svojim godišnjim financijskim planovima i programima, a po dinamici utvrđenoj mjesečnim proračunskim odobrenjima, u skladu s raspoloživim sredstvima, a za ista podnose mjesečne zahtjeve nadležnom Upravnom odjelu.

Za preuzimanje obveze koja zahtijeva plaćanje u sljedećim godinama, korisnik mora dobiti suglasnost Gradonačelnika.

Visina obveze iz stavka 4. ovog članka ne smije biti veća od 20% naplaćenih vlastitih prihoda korisnika u godini koja prethodi godini u kojoj se obveza preuzima.

Članak 4.

Vlastiti prihodi koje korisnici ostvare obavljanjem osnovne i ostalih djelatnosti na tržištu ili temeljem posebnih propisa, iste koriste za namjene utvrđene financijskim planovima, te nemaju obavezu uplate tih sredstava u Proračun, uz obvezu planiranja i praćenja istih u Proračunu Grada Ivanca putem aplikacije posebno prilagođene za navedeno praćenje.

Korisnici su obvezni Upravnom odjelu za proračun, financije i gospodarstvo Grada Ivanca dostavljati mjesečne izvještaje o ostvarenim i utrošenim prihodima iz stavka 1. ovog članka, a isti se dostavljaju 20 dana po isteku mjeseca za koji se podnose.

Članak 5.

Korisnici proračunskih sredstava dužni su do 10. u mjesecu po proteku svakog kvartala Upravnom odjelu za proračun, financije i gospodarstvo Grada Ivanca dostavljati financijske izvještaje za razdoblja 01. siječnja do 31. ožujka, 01. siječnja do 30. lipnja i 01. siječnja do 30. rujna.

Korisnici proračunskih sredstava u obvezi su izraditi godišnja financijska izvješća za tekuću godinu i dostaviti ga Upravnom odjelu za proračun, financije i gospodarstvo Grada Ivanca do 31. siječnja naredne godine.

Članak 6.

Za planiranje i izvršavanje Proračuna Gradonačelnik je odgovoran Gradskom vijeću.

Nalogodavac i odgovorna osoba za izvršavanje Proračuna je Gradonačelnik.

Za potrebe likvidnosti proračuna koriste se sredstva posebnih namjena do potrebe njihova trošenja u skladu s njihovom namjenom.

Namjenska sredstva iz stavka 3. ovog članka u izvršenju rashoda zbog kojih su i propisana, namiriti će se na teret ostalih prihoda poslovanja.

Pročelnici Upravnih odjela, te čelnici pravnih osoba koji su korisnici Proračuna, odgovorni su za planiranje i izvršavanje, zakonitost, svrhovitost, učinkovitost i za ekonomično raspolaganje raspoređenim sredstvima u Proračunu.

Upravni odjeli odgovorni su za prikupljanje i naplatu prihoda na računu Proračuna u skladu sa zakonima i propisima donesenim na temelju zakona te za izvršavanje svih rashoda sukladno namjenama i iznosima utvrđenim u Posebnom dijelu Proračuna.

Pravne osobe – proračunski korisnici odgovorne su za naplatu prihoda i primitaka u okviru svoje nadležnosti te za izvršavanje svih rashoda u skladu s odobrenim namjenama.

Članak 7.

Rashodi proračuna mogu se izvršavati do iznosa planiranih, odnosno ostvarenih u prihodnoj strani proračuna.

Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Pročelnici Upravnih odjela te čelnik pravne osobe proračunskog korisnika, odnosno osoba na koju je to pravo preneseno, mora prije isplate provjeriti i potvrditi potpisom pravni temelj i visinu obveze koja proizlazi iz knjigovodstvene isprave.

Članak 8.

Sredstva za aktivnosti i projekte koja se izvršavaju kao subvencije, donacije i pomoći pojedinom korisniku, raspoređuju se zaključkom Gradonačelnika, ukoliko krajnji korisnik ili način korištenja sredstva nije utvrđen samim Proračunom, odnosno drugim aktom Gradskog vijeća.

Rashodi planirani kao novčana naknada učenicima kod polaska u prvi razred osnovne škole s područja Grada Ivanca isplaćivati će se u iznosu od 700,00 kuna, uz podnošenje zahtjeva te po zaključku nadležnog upravnog tijela.

Rashodi planirani kao novčana naknada učenicima s područja Grada Ivanca, od drugog do osmog razreda osnovne škole za radne bilježnice i likovne mape isplaćivati će se u iznosima utvrđenim zaključkom nadležnog upravnog tijela.

Članak 9.

Nagrade učenicima osnovnih i srednje škole s područja grada Ivanca za postignute rezultate na županijskim i državnim natjecanjima tijekom školske godine isplatiti će se po kriterijima i na način određen posebnim zaključkom Gradonačelnika, a u skladu sa sredstvima planiranima u Proračunu.

Gradonačelnik može posebnom odlukom nagraditi građane grada Ivanca koji svojim djelovanjem u području sporta, kulture, znanosti, umjetnosti i slično postignu značajan uspjeh na međunarodnoj razini.

Članak 10.

Hitni i nepredviđeni izdaci, te izdaci za neplanirane ili nedovoljno planirane izdatke, koji se pojave tijekom proračunske godine, podmiruju se iz nepredviđenih rashoda do visine proračunske zalihe utvrđene godišnjim proračunom.

Sredstva proračunske zalihe mogu iznositi najviše 0,5% proračunskih prihoda bez primitaka.

U Proračunu su planirana sredstva proračunske zalihe u iznosu od 100.000,00 kuna.

O korištenju sredstava proračunske zalihe odlučuje Gradonačelnik.

Gradonačelnik je obvezan izvijestiti Gradsko vijeće o korištenju proračunske zalihe.

Članak 11.

Ukoliko tijekom godine dođe do znatnije neusklađenosti planiranih prihoda i/ili primitaka i rashoda i/ili izdataka Proračuna, Gradonačelnik može poduzeti mjere za uravnoteženje, u skladu sa Zakonom.

Ako se primjenom privremenih mjera ne uravnoteži Proračun, njegovo uravnoteženje, odnosno preraspodjelu sredstava između upravnih tijela odnosno proračunskih korisnika, utvrditi će Gradsko vijeće izmjenama i dopunama Proračuna.

Članak 12.

Na prijedlog pročelnika upravnih tijela, gradonačelnik može odobriti preraspodjelu sredstava na proračunskim stavkama unutar pojedinog razdjela i između pojedinih razdjela s time da umanjenje pojedine stavke ne može biti veće od 5% sredstava utvrđenih na stavci donesenoj od strane Gradskog vijeća koja se umanjuje.

Proračunska sredstva mogu se preraspodijeliti između Računa prihoda i rashoda i Računa financiranja.

O izvršenoj preraspodjeli sredstava iz prethodnog stavka, gradonačelnik izvještava Gradsko vijeće u sklopu Polugodišnjeg i Godišnjeg izvještaja o izvršenju Proračuna.

Članak 13.

Plaćanje predujma moguće je samo iznimno i na temelju prethodne suglasnosti Gradonačelnika.

Iznimno od stavka 1. ovog članka, moguće su isplate predujma do 10.000,00 kuna.

Članak 14.

Postupak nabavke investicijskih dobara i usluga mora se obavljati u skladu sa zakonskim propisima o postupku nabave roba i usluga i ustupanju radova.

Članak 15.

Financijski dijelovi posebnih programa javnih potreba koji se donose uz Proračun, izvršavat će se na način i u iznosima utvrđenim tim programima.

Zbog izuzetnih okolnosti i opravdanih razloga programi javnih potreba mogu se izvršavati i u iznosima drugačijim od planiranih, sukladno Izmjenama i dopunama Proračuna ili prema posebnom zaključku Gradonačelnika.

Članak 16.

Sredstva namijenjena financiranju dobrovoljnog vatrogastva realizirati će se putem gradske Vatrogasne zajednice, kroz jednake mjesečne donacije.

Raspored sredstava vatrogastva donosi gradska Vatrogasna zajednica uz suglasnost Gradonačelnika, u skladu sa raspoloživim sredstvima.

Članak 17.

Sredstva namijenjena razvoju turizma planirana u posebnom dijelu proračuna realizirati će se putem Turističke zajednice, temeljem pojedinačnih zahtjeva koje odlukom odobrava Gradonačelnik, a u skladu sa dostavljenim financijskim panom i planom rada.

Članak 18.

Raspodjela sredstava udrugama i drugim korisnicima proračunskih sredstava, kao i način predlaganja financiranja njihovih aktivnosti, odnosno programa, te obvezu izvještavanja o odobrenim sredstvima i njihovom utrošku izvršavati će se sukladno posebnim propisima.

Članak 19.

Upravni odjel za proračun, financije i gospodarstvo ima pravo nadzora nad financijskim, materijalnim i računovodstvenim poslovanjem proračunskih korisnika te nad zakonitošću i namjenskom uporabom proračunskih sredstava.

Proračunski korisnici obvezni su dati sve potrebite podatke, isprave i izvješća koja se od njih zatraže.

Ako se prilikom vršenja proračunskog nadzora utvrdi da su sredstva bila korištena protivno zakonu ili Proračunu, izvijestiti će se Gradonačelnik Grada Ivanca i poduzeti sve dozvoljene mjere da se nadoknade tako utrošena sredstva ili će se privremeno obustaviti isplata sredstava na stavki s kojih su sredstva bila nenamjenski utrošena.

Članak 20.

Višak prihoda koji je nastao na kraju proračunske godine zbog tehničkih i drugih nemogućnosti izvršenja preuzetih obveza ili većeg priliva sredstava od planiranog i raspoređenog, rasporedit će prilikom donošenja Godišnjeg obračuna Proračuna odlukom Gradskog vijeća.

U slučaju nastanka proračunskog manjka, kod donošenja Godišnjeg obračuna Proračuna odlukom Gradskog vijeća utvrditi će se način njegovog pokrića.

Članak 21.

Gradonačelnik može na zahtjev dužnika odgoditi plaćanje ili odobriti obročnu otplatu duga kada za to postoji opravdani razlog, a postupak provodi nadležni Upravni odjel.

Naplata duga iz stavka 1. ovog članka može se odgoditi do najviše 6 mjeseci, a obročna otplata duga može se odobriti u obrocima i to do najviše dvanaest mjesečnih obroka, s time da u opravdanim slučajevima to može biti i više od dvanaest mjesečnih rata, uz minimalni iznos mjesečne rate od 100,00 kuna.

Članak 22.

Osim Zakonom propisanih slučajeva otpisa potraživanja, Gradonačelnik može otpisati ili djelomično otpisati potraživanje i u slijedećim slučajevima: ako bi troškovi naplate potraživanja bili u nesrazmjeru s visinom potraživanja, naročito ako je glavni dug podmiren, na dužnikov zahtjev može se otpisati zatezna kamata, ali samo ako je podmirena glavnica duga i eventualni troškovi ovršnog postupka.

Članak 23.

Dugoročno zaduživanje Grada Ivanca na teret Proračuna odobrava svojom Odlukom Gradsko vijeće na prijedlog Gradonačelnika, samo za investiciju koja se financira iz proračuna, a u skladu sa Zakonom o proračunu.

Grad se može kratkoročno zadužiti najduže do dvanaest (12) mjeseci za premošćivanje jaza nastalog zbog različite dinamike priljeva sredstava (naplate potraživanja) i dospijeća obveza.

Članak 24.

Ustanova i trgovačko društvo čiji je osnivač, odnosno većinski vlasnik Grad, može se dugoročno zadužiti samo za investiciju, te uz suglasnost Gradonačelnika, a iznos tog zaduženja uključuje se u opseg mogućeg zaduženja Grada.

Članak 25.

Ukupna obveza Grada Ivanca na dan 31.12.2022. godine po osnovi dugoročnog vlastitog zaduženja, izdanih suglasnosti za zaduženja ustanova i trgovačkih društava čiji je osnivač očekuje se u iznosu od 6.481.000,00 kuna.

Članak 26.

Upravni odjel za proračun, financije i gospodarstvo podnosi Gradonačelniku tromjesečne izvještaje o izvršenju Proračuna.

Godišnji i polugodišnji izvještaj o izvršenju Proračuna dostavlja se Gradonačelniku i Gradskom vijeću u rokovima propisanim Zakonom.

III.ZAVRŠNA ODREDBA

Članak 27.

Ova Odluka objaviti će se u „Službenom vjesniku Varaždinske županije“, a primjenjuje se od 1. siječnja 2022. godine.

Predsjednik Vijeća konstatira da je u 20,27 sati sjednicu napustio vijećnik Nikola Sedlar pa je u dvorani nazočno 13 vijećnika te videokonferencijskim putem pomoću aplikacije Teams 1 vijećnik, što znači da je sjednici nazočno ukupno 14 vijećnika.

**TOČKA 4.**

**Odluka o donošenju Strategije upravljanja imovinom Grada Ivanca za razdoblje 2021. – 2027. godine**

Otvorena je rasprava.

Predsjednik konstatira da po ovoj točki dnevnog reda nije bilo prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednik konstatira da je svih 14 vijećnika (13 nazočnih vijećnika u dvorani kao i 1 vijećnica videokonferencijskim putem pomoću aplikacije Teams) glasovalo „za“, te predsjednik konstatira da je jednoglasno donijeta

**O D L U K A**

**o donošenju Strategije upravljanja imovinom Grada Ivanca**

**za razdoblje 2021.-2027.**

Članak 1.

Donosi se Strategija upravljanja imovinom Grada Ivanca za razdoblje 2021.- 2027.

Članak 2.


Cilj donošenja Strategije upravljanja imovinom Grada Ivanca za razdoblje 2021.-2027. je očuvanje imovine u vlasništvu Grada Ivanca te učinkovito i transparentno korištenje imovine u vlasništvu Grada Ivanca.

Članak 3.

Strategija upravljanja imovinom Grada Ivanca za razdoblje 2021.-2027. sastavni je dio ove Odluke.

Članak 4.

Ova Odluka stupa na snagu osmog dana od dana objave u „Službenom vjesniku Varaždinske županije“.



**REPUBLIKA HRVATSKA**

**VARAŽDINSKA ŽUPANIJA**

**GRAD IVANEC**

**STRATEGIJA UPRAVLJANJA IMOVINOM**

**GRADA IVANCA ZA RAZDOBLJE**

**2021.-2027. GODINE**

# SADRŽAJ

[1. UVOD 83](#_Toc57292005)

[2. VAŽEĆI NORMATIVNI I INSTITUCIONALNI OKVIR 87](#_Toc57292006)

[2.1. Zakoni i drugi propisi 87](#_Toc57292007)

[2.2. Akti Grada Ivanca 88](#_Toc57292008)

[3. OPĆENITO O GRADU 89](#_Toc57292009)

[4. ANALIZA POSTOJEĆEG STANJA UPRAVLJANJA I RASPOLAGANJA IMOVINOM U VLASNIŠTVU GRADA 91](#_Toc57292010)

[4.1. Analiza upravljanja imovinom u obliku pokretnina 91](#_Toc57292011)

[4.2. Analiza upravljanja imovinom u obliku dionica i poslovnih udjela 92](#_Toc57292012)

[4.3. Analiza upravljanja nekretninama 93](#_Toc57292013)

[4.3.1. Analiza upravljanja poslovnim prostorima 95](#_Toc57292014)

[4.3.2. Analiza upravljanja stanovima 97](#_Toc57292015)

[4.3.3. Analiza upravljanja zemljištem 97](#_Toc57292016)

[4.3.4. Analiza neprocijenjenih nekretnina 99](#_Toc57292017)

[4.4. Analiza upravljanja komunalnom infrastrukturom 100](#_Toc57292018)

[4.4.1. Nerazvrstane ceste 100](#_Toc57292019)

[4.4.2. Javne prometne površine na kojima nije dopušten promet motornih vozila 101](#_Toc57292020)

[4.4.3. Javna parkirališta 101](#_Toc57292021)

[4.4.4. Javne (zelene) površine 102](#_Toc57292022)

[4.4.5. Građevine i uređaji javne namjene 102](#_Toc57292023)

[4.4.6. Javna rasvjeta 102](#_Toc57292024)

[4.4.7. Groblja i krematoriji na grobljima 103](#_Toc57292025)

[4.5. Ostali oblici imovine 104](#_Toc57292026)

[4.6. Vođenje evidencija o imovini 105](#_Toc57292027)

[4.7. Povrat imovine 105](#_Toc57292028)

[4.9. Izvještavanje o imovini 106](#_Toc57292029)

[5. VIZIJA, CILJEVI I SMJERNICE UPRAVLJANJA IMOVINOM U RAZDOBLJU OD 2021. DO 2027. GODINE 106](#_Toc57292030)

[5.1. Vizija 106](#_Toc57292031)

[5.2. Strateški cilj 107](#_Toc57292032)

[5.3. Posebni ciljevi 107](#_Toc57292033)

[5.4. Smjernice za ostvarivanje posebnih ciljeva 111](#_Toc57292034)

[6. ZAKLJUČAK 113](#_Toc57292035)

# UVOD

Strategija upravljanja imovinom Grada Ivanca za razdoblje 2021.-2027. godine (u daljnjem tekstu: Strategija) donosi se za potrebe Grada Ivanca.

Strategija određuje dugoročne ciljeve i smjernice za upravljanje i raspolaganje imovinom u vlasništvu Grada Ivanca. Strategijom se želi osigurati ekonomski svrhovito, učinkovito i transparentno upravljanje imovinom Grada Ivanca, uz očuvanje i pronalaženje optimalnih rješenja za Grad pri upravljanju i raspolaganju imovinom.

Učinkovito upravljanje imovinom Grada Ivanca treba pridonijeti što boljem iskorištenju imovine kao i kvalitetnije upravljanje. Potrebno je provesti sveobuhvatnu analizu i procjenu tržišne vrijednosti nekretnina Grada, što predstavlja uvjet za izradu snimke i ocjene realnog stanja i vrijednosti tog dijela imovine.

Na izradu i donošenje Strategije na odgovarajući način se primjenjuju pravila o upravljanju i raspolaganju imovinom u vlasništvu Republike Hrvatske. Stoga se ova Strategija oslanja na Zakon o upravljanju državnom imovinom (NN, broj 52/18), Strategiju upravljanja državnom imovinom za razdoblje 2019. – 2025. (NN, 96/19) te na odredbe i načela koja su propisana za upravljanje i raspolaganje državnom imovinom.

Upravljanje gradskom imovinom općenito podrazumijeva sve sustavne i koordinirane aktivnosti kojima Grad Ivanec optimalno i održivo upravlja svojom imovinom pažnjom dobrog i savjesnog gospodara.

Raspolaganje imovinom, u zakonskom smislu, podrazumijeva sklapanje pravnih poslova čija je posljedica prijenos, otuđenje ili ograničenje prava vlasništva u korist druge pravne ili fizičke osobe, kao što su prodaja, darovanje, osnivanje prava građenja, osnivanje prava služnosti, zakup, najam, razvrgnuće suvlasničkih zajednica, zamjena, koncesija, osnivanje prava zaloga na imovini ili na drugi način te davanje na uporabu imovine.

Upravljanje i raspolaganje imovinom temelji se na načelima javnosti, predvidljivosti, ekonomičnosti i odgovornosti:

1. Načelo javnosti – osigurava se propisivanjem preglednih pravila i kriterija upravljanja imovinom u aktima Grada te njihovom javnom objavom, određivanjem ciljeva upravljanja imovinom u Strategiji upravljanja imovinom i Godišnjem planu upravljanja imovinom, redovitim upoznavanjem javnosti s aktivnostima tijela koja upravljaju imovinom i javnom objavom odluka o upravljanju imovinom,
2. Načelo predvidljivosti – osigurava jednak i predvidljiv način raspolaganja imovinom u istim ili sličnim slučajevima,
3. Načelo ekonomičnosti – imovinom se upravlja sukladno načelu ekonomičnosti radi ostvarivanja gospodarskih, infrastrukturnih, socijalnih i drugih ciljeva,
4. Načelo odgovornosti – osigurava se propisivanjem ovlasti i dužnosti pojedinih nositelja funkcija upravljanja i raspolaganja imovinom, nadzorom nad upravljanjem imovinom, izvješćivanjem o postignutim ciljevima i učincima upravljanja imovinom i poduzimanjem mjera protiv nositelja funkcija koji ne postupaju sukladno propisima.

U upravljanju imovinom Grad Ivanec treba postupati kao dobar gospodar, što prije svega podrazumijeva izradu sveobuhvatnog popisa svih nekretnina u njegovom vlasništvu, s utvrđenim stanjem u kojem se nekretnine nalaze i određenom tržišnom vrijednosti, kao i utvrđivanje važnosti određenih nekretnina za Grad te sagledavanje troškova i prihoda od nekretnina, radi učinkovitog korištenja.


Odluke o upravljanju nekretninama treba temeljiti na najvećem mogućem ekonomskom učinku, a nekretnine treba primarno klasificirati na aktivne i neaktivne, tj. na one s kojima će se Grad koristiti za vlastite potrebe ili davati na korištenje drugima i na ostale nekretnine kojima će Grad raspolagati prema smjernicama iz Strategije.


Kako bi se uspješno proveo postupak upravljanja i raspolaganja imovinom kroz izradu Strategije upravljanja imovinom Grada Ivanca, formirano je tijelo za izradu Strategije upravljanja imovinom.

Temeljno tijelo je Gradonačelnik Grada Ivanca. Gradonačelnik, uz suradnju sa zaposlenicima Grada, odnosno imenovanom radnom skupinom, odgovoran je za izradu Strategije upravljanja imovinom, te za praćenje i evaluaciju istog.

Radna skupina uključuje zaposlenike unutar gradskih odjela i organizacija kojima je zadatak savjetovanje, predlaganje i usmjeravanje izrade Strategije kroz konstruktivne radionice.

U svrhu strateškog planiranja donesena je Odluka o osnivanju i imenovanju članova radne skupine za izradu Strategije upravljanja imovinom. Kao prilog nadalje u ovom dokumentu je dana navedena Odluka.





# VAŽEĆI NORMATIVNI I INSTITUCIONALNI OKVIR

## 2.1. Zakoni i drugi propisi

U vezi s nekretninama u primjeni je više zakonskih i podzakonskih propisa. Grad Ivanec je u poziciji imatelja vlastite imovine kojom se upravlja u skladu sa sustavom državne imovine pa je bitno pri upravljanju nekretninama uzeti u obzir i propise koji se odnose na državnu imovinu. Najznačajniji propisi koji uređuju stjecanje, upravljanje, raspolaganje i korištenje nekretnina su sljedeći:

* Zakon o upravljanju državnom imovinom („Narodne novine” broj 52/18)
* Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15-pročišćeni tekst i 94/17-ispravak pročišćenog teksta)
* Zakon o zemljišnim knjigama („Narodne novine” broj 63/19)
* Zakon o prostornom uređenju („Narodne novine” broj 153/13, 65/17, 114/18, 39/19, 98/19)
* Zakon o gradnji („Narodne novine” broj 153/13, 20/17, 39/19, 125/19)
* Zakon o najmu stanova („Narodne novine” broj 91/96, 48/98, 66/98, 22/06, 68/18, 105/20)
* Zakon o prodaji stanova na kojima postoji stanarsko pravo („Narodne novine“ broj 43/92, 69/92, 87/92, 25/93, 26/93, 48/93, 2/94, 44/94, 47/94, 58/95, 103/95, 11/96, 76/96, 111/96, 11/97, 103/97, 119/97, 68/98, 163/98, 22/99, 96/99, 120/00, 94/01, 78/02)
* Zakon o obveznim odnosima („Narodne novine“ broj 35/05, 41/08, 125/11, 78/15, 29/18)
* Zakon o postupanju s nezakonito izgrađenim zgradama („Narodne novine“ broj 86/12, 143/13, 65/17, 14/19)
* Zakon o zaštiti i očuvanju kulturnih dobara („Narodne novine“ broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21)
* Zakon o državnoj izmjeri i katastru nekretnina („Narodne novine” broj 112/18)
* Zakon o zakupu i kupoprodaji poslovnog prostora („Narodne novine” broj 125/11, 64/15, 112/18)
* Zakon o procjeni vrijednosti nekretnina („Narodne novine” broj 78/15)
* Zakon o izvlaštenju i određivanju naknade („Narodne novine” broj 74/14, 69/17, 98/19)
* Zakon o lokalnoj i područnoj (regionalnoj) samoupravi („Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)
* Zakon o uređivanju imovinskopravnih odnosa u svrhu izgradnje infrastrukturnih građevina („Narodne novine” broj 80/11)
* Zakon o komunalnom gospodarstvu („Narodne novine“ broj 68/18, 110/18, 32/20)
* Zakon o poljoprivrednom zemljištu („Narodne novine“, br. 20/18, 115/18, 98/19)
* Zakon o cestama („Narodne novine” broj 84/11, 22/13, 54/13, 148/13, 92/14, 110/19)
* Zakon o javno-privatnom partnerstvu („Narodne novine” broj 78/12, 152/14, 114/18)
* Zakon o koncesijama („Narodne novine” broj 69/17, 107/20)
* Zakon o naknadi za imovinu oduzetu za vrijeme jugoslavenske komunističke vladavine („Narodne novine” broj 92/96, 39/99, 42/99, 92/99, 43/00, 131/00, 27/01, 34/01, 65/01, 118/01, 80/02, 81/02, 98/19)
* Zakon o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19)
* Zakon o proračunu („Narodne novine” broj 87/08, 136/12, 15/15)
* Zakon o fiskalnoj odgovornosti („Narodne novine” broj 111/18)
* Zakon o Središnjem registru državne imovine („Narodne novine“ broj 112/18)
* Uredba o Središnjem registru državne imovine („Narodne novine“ broj 3/20)
* Pravilnik o održavanju građevina („Narodne novine“ broj 122/14, 98/19)
* Pravilnik o povezivanju zemljišne knjige i knjige položenih ugovora i o upisu vlasništva posebnog dijela nekretnine (etažnog vlasništva) („Narodne novine” broj 121/13, 61/18)
* Pravilnik o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17,28/17, 112/18, 126/19, 145/20, 32/21)
* Pravilnik o proračunskom računovodstvu i računskom planu („Narodne novine” broj 124/14, 115/15, 87/16, 3/18, 126/19, 108/20)

## 2.2. Akti Grada Ivanca

Radi uspješnog provođenja postupka upravljanja imovinom, Grad Ivanec posjeduje niz važnih dokumenata (Pravilnika, Odluka) koji služe kao podloga/dokaz o raspolaganju imovinom, a to su sljedeći:

* Statut Grada Ivanca („Službeni vjesnik Varaždinske županije“, broj 21/09, 12/13, 23/13 - pročišćeni tekst, 8/20, 15/21, 38/21 - pročišćeni tekst)
* Odluka o upravljanju i raspolaganju imovinom u vlasništvu Grada Ivanca („Službeni vjesnik Varaždinske županije“, broj 21/21)
* Odluka o zakupu i kupoprodaji poslovnog prostora u vlasništvu Grada Ivanca („Službeni vjesnik Varaždinske županije“, broj 60/17)
* Odluka o načinu davanja u zakup poslovnih prostora Poduzetničkog inkubatora I. KLASA: 372-03-19-30/02, URBROJ: 2186/12-02/02-19-1, 30.07.2019.
* Pravilnik o načinu korištenja društvenih domova i društvene infrastrukture KLASA: 943-01/15-01/63, URBROJ: 2186/12-02-02/15-02 od 25.09.2015.
* Odluka o nerazvrstanim cestama („Službeni vjesnik Varaždinske županije“, broj. 44/11, 34A/12, 12/13, 50/16)
* Odluka o upravljanju grobljima („Službeni vjesnik Varaždinske županije“, broj 4/00, 45/09, 5/15, 13/17, 29/20)
* Odluka o načinu davanja u zakup poslovnih prostora Poduzetničkog inkubatora I.
* Procedura upravljanja i raspolaganja nekretninama u vlasništvu Grada Ivanca
* Drugi interni akti i pojedinačne odluke tijela Grada Ivanca vezani uz upravljanje i raspolaganje imovinom koji se objavljuju u službenom glasilu i na mrežnim stranicama.

# OPĆENITO O GRADU

Grad Ivanec je jedinica lokalne samouprave na području utvrđenom Zakonom o područjima županija, gradova i općina u Republici Hrvatskoj. Sjedište Grada Ivanca je u Ivancu, Trg hrvatskih ivanovaca 9b.

Grad Ivanec se nalazi se u zapadnom dijelu Varaždinske županije i zauzima južni dio mikroregije nazvane Gornjim porječjem rijeke Bednje. Zauzima sjeverne padine središnjeg dijela Ivančice, pripadajuće pribrežje i dio doline rijeke Bednje.

Područje grada Ivanca nalazi se između dva jaka europska cestovna pravca, Zagreb – Varaždin – Budimpešta i Zagreb – Krapina – Maribor – Graz. Ova dva pravca su preko Ivanca spojeni magistralnim cestovnim pravcem Varaždin – Ivanec – Sv. Križ Začretje.

Područje grada Ivanec obuhvaća 29 naselja: Bedenec, Cerje Tužno, Gačice, Gečkovec, Horvatsko, Ivanec, Ivanečka Željeznica, Ivanečki Vrhovec, Ivanečko Naselje, Jerovec, Kaniža, Knapić, Lančić, Lovrečan, Lukavec, Margečan, Osečka, Pece, Prigorec, Punikve, Radovan, Ribić Breg, Salinovec, Seljanec, Stažnjevec, Škriljevec, Vitešinec, Vuglovec i Željeznica.

Prema indeksu razvijenosti Grad Ivanec pripada 6. razvojnoj skupini jedinica lokalne samouprave s indeksom razvijenosti 102,687 što Grad svrstava u treću četvrtinu iznadprosječno rangiranih jedinica lokalne samouprave[[1]](#footnote-1)

*Tablica 1. Opći podaci o Gradu*

|  |  |
| --- | --- |
| **GRAD IVANEC** | |
| **Županija** | Varaždinska županija |
| **Broj stanovnika** | 13.758 (Popis stanovništva iz 2011. godine) |
| **Površina** | 94,7 km2 (7,51% ukupne površine Varaždinske županije) |
| **Sjedište Grada** | Ivanec |
| **Gradonačelnik** | Milorad Batinić, dipl.ing. |
| **Adresa** | Trg hrvatskih ivanovaca 9B, 42240 Ivanec |
| **Matični broj** | 2691167 |
| **OIB** | 84121580205 |
| **IBAN** | HR9723600001815600004 |
| **Web stranica** | www.ivanec.hr |
| **E - mail** | grad@ivanec.hr |
| **Telefon** | 042/ 404-870 |
| **Telefaks** | 042/781-103 |

*Izvor:* [*www.dzs.hr*](http://www.dzs.hr)*; https://Ivanec.hr*

Grad Ivanec je samostalan u odlučivanju u poslovima iz samoupravnog djelokruga u skladu s Ustavom Republike Hrvatske i zakonom, te podliježe samo nadzoru rada i akata tijela Grada Ivanca.

Grad Ivanec u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima, i to osobito poslove koji se odnose na:

* + uređenje naselja i stanovanje,
  + prostorno i urbanističko planiranje,
  + komunalno gospodarstvo,
  + brigu o djeci,
  + socijalnu skrb,
  + primarnu zdravstvenu zaštitu,
  + odgoj i osnovno obrazovanje,
  + kulturu, tjelesnu kulturu i sport,
  + zaštitu potrošača,
  + zaštitu i unapređenje prirodnog okoliša,
  + protupožarnu i civilnu zaštitu,
  + promet na svom području te
  + ostale poslove sukladno posebnim zakonima.

Sve pokretne i nepokretne stvari te imovinska prava koja pripadaju Gradu Ivancu čine imovinu Grada Ivanca. Grad svojom imovinom mora upravljati, koristiti se i raspolagati pažnjom dobrog gospodara.

Imovinom Grada Ivanca u skladu sa zakonom i Statutom Grada Ivanca, upravlja gradonačelnik Grada Ivanca. Imovinom Grada Ivanca raspolažu, u skladu sa zakonom i ovim Grada Ivanca, gradonačelnik Grada Ivanca i Gradsko vijeće Grada Ivanca.

# ANALIZA POSTOJEĆEG STANJA UPRAVLJANJA I RASPOLAGANJA IMOVINOM U VLASNIŠTVU GRADA

## 4.1. Analiza upravljanja imovinom u obliku pokretnina

Pokretnine u svom vlasništvu Grad može prodati na temelju javnog natječaja ili izravnom pogodbom, ovisno o procijenjenoj vrijednosti pojedine pokretnine, odnosno ukupnoj vrijednosti pokretnina kojima se raspolaže kao cjelinom.

Neovisno o načinu prodaje, Grad može prodati pokretnine u svom vlasništvu samo uz naknadu koja odgovara tržišnoj vrijednosti predmetnih pokretnina utvrđenoj sukladno prema odredbama Odluke o upravljanju i raspolaganju imovinom u vlasništvu Grada Ivanca.

Javni natječaj se provodi u onim slučajevima kada procijenjena vrijednost pokretnina prelazi iznos od 70.000,00 kuna. Gradonačelnik može odlučiti da se, ovisno o okolnostima svakog konkretnog slučaja, napose kada postoji više zainteresiranih, javni natječaj provodi i u onim slučajevima kada vrijednost pokretnina ne prelazi spomenuti iznos.

Pokretnine u vlasništvu Grada mogu se darovati pravnim i fizičkim osobama, ako to darovanje ima humanitarni karakter, odnosno ako je isto dano u kulturne, znanstvene, obrazovne, socijalne, zdravstvene ili druge svrhe koje su u općem interesu građana.

Grad Ivanec može stjecati pokretnine kupnjom, prihvatom dara, stjecanjem u ovršnom postupku, kao i na svaki drugi zakonom propisan način.

Grad Ivanec može stjecati pokretnine kupnjom na temelju provedenog postupka javne nabave, uređenog mjerodavnim zakonskim propisima i internim aktima Grada.

Grad Ivanec može stjecati pokretnine prihvatom dara od Republike Hrvatske, drugih jedinica lokalne i područne (regionalne) samouprave, pravnih osoba u njihovom isključivom ili pretežitom vlasništvu, kao i svih drugih pravnih i/ili fizičkih osoba.

**Službena vozila**

Službena vozila u vlasništvu Grada Ivanca koriste se za obavljanje službenih poslova i putovanja unutar i izvan područja grada. Grad Ivanec ima u svom vlasništvu 3 službena automobila te jedno službeno kombi vozilo za potrebe udruge.

## 4.2. Analiza upravljanja imovinom u obliku dionica i poslovnih udjela

Upravljanje dionicama i poslovnim udjelima u trgovačkim društvima podrazumijeva posjedovanje, stjecanje i raspolaganje dionicama i poslovnim udjelima te ostvarivanje svih upravljačkih i imovinskih prava koja pripadaju dioničarima ili članovima društva sukladno propisima koji uređuju trgovačka društva

Dionice u vlasništvu Grada mogu se prodati:

* javnim natječajem,
* ponudom dionica na uređenom tržištu kapitala,
* prihvatom ponude u postupku preuzimanja dioničkih društava,
* prijenosom dionica manjinskih dioničara,
* neposrednom prodajom,
* povećanjem temeljnog kapitala društva i na drugi zakonom propisan način.

Prodaja dionica može se provesti i kombinacijom više načina prodaje.

Grad Ivanec može stjecati dionice kupnjom, pretvaranjem potraživanja u temeljni kapital društva u postupcima predstečajne nagodbe, odnosno stečaja, stjecanjem u ovršnom postupku, dokapitalizacijom, odnosno na svaki drugi zakonom propisani način. Grad Ivanec može stjecati dionice kupnjom, ako za stjecanje točno određenih dionica postoji javni interes. Mišljenje o postojanju javnog interesa daje Povjerenstvo.

Poslovni udjeli u vlasništvu Grada mogu se prodati:

* javnim natječajem,
* neposrednom prodajom i
* na drugi zakonom propisan način.

Prodaja poslovnih udjela može se provesti i kombinacijom više načina prodaje.

Grad Ivanec može stjecati poslovne udjele kupnjom, pretvaranjem potraživanja u temeljni kapital društva u postupcima predstečajne nagodbe, odnosno stečaja, stjecanjem u ovršnom postupku, dokapitalizacijom, odnosno na svaki drugi zakonom propisani način.

Grad Ivanec ima udjele u vlasništvu sljedećih trgovačkih društava:

*Tablica 2. Popis trgovačkih društava u kojima Grad Ivanec ima poslovni udio*

|  |  |  |  |  |
| --- | --- | --- | --- | --- |
| **Red. br.** | **Opći podaci o poduzeću/ trgovačkom društvu** | | | **Poslovni udio** |
| **Naziv** | **Adresa** | **OIB** | **%** |
| 1. | IVKOM d.d. | Vladimira Nazora 96/b, Ivanec | 31407797858 | 58,57% |
| 2. | IVKOM-VODE d.o.o. | Vladimira Nazora 96/b, Ivanec | 91920869215 | 58,57% |
| 3. | ČISTOĆA d.o.o. Varaždin | Ognjena Price 13, Varaždin | 02371889218 | 4,63% |
| 4. | VARKOM d.d. Varaždin | Trg Bana Jelačića 15, Varaždin | 39048902955 | 4,63 % |
| 5. | POSLOVNA ZONA IVANEC d.o.o. | Trg hrvatskih ivanovaca 9b, Ivanec | 87283813100 | 100% |

*Izvor: Grad Ivanec; Sudski registar; Službene web stranice trgovačkih društava*

Osim trgovačkih društava u kojima ima poslovnih udio, treba spomenuti da je Grad Ivanec osnivač sljedećih ustanova:

1. Gradska knjižnica i čitaonica „Gustav Krklec“ Ivanec
2. Dječji vrtić Ivančice
3. Pučko otvoreno učilište Đuro Arnold Ivanec
4. Muzej planinarstva

## 4.3. Analiza upravljanja nekretninama

Člankom 48. Zakona o lokalnoj i područnoj (regionalnoj) samoupravi propisano je da vrijednostima nekretnina iznad 0,5% prihoda bez primitaka iz prethodne godine raspolaže Gradsko vijeće, a ispod iznosa 0,5% Gradonačelnik Grada Ivanca.

Sve aktivnosti upravljanja i raspolaganja nekretninama moraju se odvijati sukladno važećim zakonima i biti usmjerene tome da doprinose najboljim rezultatima.

Smatra se da je upravljanje nekretninama u vlasništvu Grada u interesu i cilju općeg gospodarskog i socijalnog napretka njegovih građana, ako se nekretninama upravlja radi izgradnje vjerskih objekata, predškolskih ustanova, školskih ustanova, ustanova iz oblasti kulture i zdravstva, športskih objekata, objekata komunalne infrastrukture te drugih objekata čija iz izgradnja doprinosi unaprjeđenju gospodarskih i socijalnih uvjeta života na području Grada.

Za upravljanje i raspolaganje nekretninama u vlasništvu Grada, nadležno je upravno tijelo sukladno Odluci o upravnim tijelima Grada Ivanca, vodeći pri istom računa o odrednicama Strategije upravljanja imovinom Grada Ivanca i pripadajućim godišnjim planovima upravljanja imovinom.

Grad može prodati nekretnine u svom vlasništvu na temelju javnog natječaja i uz naknadu koja odgovara tržišnoj vrijednosti nekretnine, osim u slučajevima kada je mjerodavnim zakonskim propisima ili Odlukom o upravljanju i raspolaganju imovinom u vlasništvu Grada Ivanca izričito drukčije određeno.

Nekretnine u vlasništvu Grada Ivanca mogu se prodati po tržišnoj vrijednosti bez provedbe javnog natječaja (izravnom pogodbom) samo iznimno, u slučajevima predviđenim zakonom.

* kada pravo vlasništvo na nekretninama u vlasništvu Grad stječe Republika Hrvatska, jedinice lokalne i područne (regionalne) samouprave te pravne osobe u isključivom ili pretežitom vlasništvu Republike Hrvatske, odnosno u isključivom ili pretežitom vlasništvu jedinica lokalne i područne (regionalne) samouprave), ako je to u interesu i cilju općeg gospodarskog i socijalnog napretka Grada
* dio neizgrađenog zemljišta potrebnog za formiranje neizgrađene građevne čestice u skladu s urbanističkim planom uređenje ili detaljnim planom uređenja, ako taj dio ne prelazi 50% površine planirane građevne čestice
* osobi kojoj je dio tog zemljišta potreban za formiranje neizgrađene građevne čestice u skladu s lokacijskom dozvolom ili detaljnim planom uređenja, ako taj dio ne prelazi 20% površine planirane građevne čestice
* osobi koja je na zemljištu u svom vlasništvu, bez građevinske dozvole ili drugog odgovarajućeg akta nadležnog tijela državne uprave, izgradila građevinu u skladu s detaljnim planom uređenja ili lokacijskom dozvolom, a nedostaje joj do 20% površine planirane građevne čestice, pod uvjetom da se obveže da će u roku od jedne godine od dana sklapanja kupoprodajnog ugovora ishoditi građevinsku dozvolu
* radi razvrgnuća suvlasničke zajednice isplatom ukoliko je suvlasnički dio Grad manji od ½ dijela,
* u ostalim slučajevima propisanim posebnim propisima.

Nekretnine u vlasništvu Grada mogu se darovati Republici Hrvatskoj, drugim jedinicama lokalne i područne (regionalne) samouprave te pravnim osobama u vlasništvu ili pretežitom vlasništvu Republike Hrvatske, odnosno pravnim osobama u vlasništvu ili pretežitom vlasništvu jedinica lokalne i područne (regionalne) samouprave, ako je to u interesu i cilju općeg gospodarskog i socijalnog napretka građana. Nekretnine se mogu darovati i drugim fizičkim ili pravnim osobama ako je to propisano posebnim zakonom.

Nekretnine u vlasništvu Grada mogu se zamijeniti s nekretninama u vlasništvu drugih fizičkih i/ili pravnih osoba, odnosno iznimno, kada Grad ima poseban interes da stekne točno određene nekretnine, izravnom pogodbom.

Suvlasnička zajednica između Grada Ivanca i drugih fizičkih i/ili pravnih osoba na nekretninama, razvrgnut će se geometrijskom diobom nekretnine, uvijek kada je to moguće.

Grad Ivanec može stjecati nekretnine kupnjom, prihvatom dara, zamjenom, razvrgnućem suvlasničke zajednice, izvlaštenjem, stjecanjem vlasništva nad ošasnom imovinom i na svaki drugi način propisan zakonom.

### 4.3.1. Analiza upravljanja poslovnim prostorima

Poslovni prostori su, prema odredbama Zakona o zakupu i kupoprodaji poslovnog prostora („Narodne novine“, br. 125/11,64/15, 112/18), poslovne zgrade, poslovne prostorije, garaže i garažna mjesta.

Odlukom o zakupu i kupoprodaji poslovnog prostora u vlasništvu Grada Ivanca uređuje se zasnivanje i prestanak zakupa poslovnog prostora te međusobna prava i obveze zakupodavca i zakupnika, kao i kupoprodaja poslovnog prostora u vlasništvu Grada Ivanca sadašnjem zakupniku, odnosno sadašnjem korisniku. Poslovnim prostorom sukladno odredbama ove Odluke upravlja gradonačelnik Grada Ivanca.

Poslovni prostor u vlasništvu Grada daje se u zakup putem javnog natječaja. Zakup poslovnog prostora zasniva se ugovorom o zakupu.

*Tablica 3. Popis poslovnih prostora u vlasništvu Grada Ivanca danih na korištenje/u zakup*

|  |  |  |  |  |
| --- | --- | --- | --- | --- |
| **Red. br.** | **Naziv/opis jedinice imovine**  **(poslovnog prostora)** | **Adresa** | **Površina**  **(m2)** | **Iznos mjesečne**  **zakupnine**  **(kn)** |
| 1. | Poslovni prostor koji se sastoji od knjižničko-čitaoničkog prostora, kancelacije i sanitarnog čvora | Ivanec, Ak. Ladislava Šabana 3 – izgrađeno na k.č.br. 582 k.o. Ivanec – nalazi se u prizemlju | neto korisna površina 230 m2 | korištenje bez naknade (zaključen sporazum) |
| 2. | Poslovne prostorije | Ivanec, Vladimira Nazora 46 – izgrađeno na k.č.br. 340/1 k.o. Ivanec | ukupna površina 237 m2 | korištenje bez naknade (zaključen sporazum) |
| 3. | Poslovna zgrada | Ivanec, Trg hrvatskih ivanovaca 4 – objekt izgrađen na k.č.br. 842 k.o. Ivanec | ukupna površina 173 m2 | korištenje bez naknade (zaključen sporazum) |

*Izvor: Grad Ivanec*

Odlukom o načinu davanja u zakup poslovnih prostora Poduzetničkog inkubatora I. uređuje se korištenje poslovnih prostora u Poduzetničkom inkubatoru I. na adresu Ivanec, Vladimira Nazora 6/II, a ponajprije kategorije korisnika, uvjeti i način korištenja poslovnih prostora, pravo na korištenje inkubatora, visina i način plaćanja naknade za korištenje prostora inkubatora, trajanje zakupa i olakšice za korisnike inkubatora, postupak dojele poslovnih prostora inkubatora te ostale odredbe.

Inkubator se sastoji od poslovnih prostora dostupnih za poduzetnike (3 ureda za inkubaciju te za poduzetnike početnike za uredske i administrativne poslove u neproizvodnim djelatnostima kako slijedi:

* Ured I. površine 20,50m2
* Ured II. površine 20,35m2
* Ured III. površine 17,90m2

Pravilnikom o načinu korištenja Društvenih domova i ostale društvene infrastrukture u vlasništvu Grada Ivanca uređuju se uvjeti i način korištenja Društvenih domova i ostale društvene infrastrukture u vlasništvu Grada Ivanca.

### 4.3.2. Analiza upravljanja stanovima

Stanom se, prema Zakonu o najmu stanova („Narodne novine“, broj: 91/96, 48/98, 66/98, 22/06, 68/18, 105/20), smatra skup prostorija namijenjenih za stanovanje s prijeko potrebnim sporednim prostorijama koje čine jednu zatvorenu građevinsku cjelinu i imaju poseban ulaz. Također, ostale prostorije u zgradi koje najmoprimac koristi, (garaže, praonica rublja, sušionica rublja i slično) mogu biti predmet ugovora o najmu stana, a za njihovo korištenje se plaća posebna naknada.

Odlukom o uvjetima i mjerilima za davanje u najam stanova u vlasništvu Grada Ivanca predviđeni su uvjeti i mjerila za davanje gradskih stanova u najam, postupak i tijela za davanje stanova u najam, prava i obveze ugovornih strana, obvezni dijelovi ugovora o najmu te načini prestanka ugovora o najmu stana.

Grad Ivanec je vlasnik jednog stana, te je sukladno Odluci o uvjetima i mjerilima za davanje u najam stanova u vlasništvu Grada Ivanca i Zaključka o utvrđivanju slobodno ugovorene najamnine za stanove u vlasništvu Grada Ivanca zaključio ugovor o najmu s jednim najmoprimcem.

Grad Ivanec ima u vlasništvu nekoliko stambenih objekata – kuća, koje je naslijedio u ostavinskim postupcima kao „ošasnu“ imovinu za koje se kontinuirano raspisuju natječaji za prodaju.

### 4.3.3. Analiza upravljanja zemljištem

Građevinsko zemljište je, prema odredbama Zakona o prostornom uređenju („Narodne novine“, br. 153/13, 65/17, 114/18, 39/19, 98/19) zemljište unutar granica građevinskog područja te zemljište izvan građevinskog područja obuhvaćeno građevnom česticom na kojoj je izgrađena građevina.

Građevinsko zemljište označava izgrađeno ili neizgrađeno zemljište koje je dokumentima prostornog uređenja predviđeno za izgradnju građevine ili za drugi način i oblik korištenja ili uređenja, a nalazi se unutar građevinskog područja Grada Ivanca.

Poljoprivrednim zemljištem, u smislu Zakona o poljoprivrednom zemljištu („Narodne novine“, br. 20/18, 115/18, 98/19), smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji.

Poljoprivredno zemljište označava neizgrađeno zemljište izvan građevinskog područja Grada Ivanca, kultivirano ili nekultivirano, pod uvjetom da je Grad Ivanec nositelj prava vlasništva ili izvanknjižni vlasnik ili pošteni, zakoniti i istiniti posjednik ili barem pošteni i samostalni posjednik toga zemljišta te zemljište unutar građevinskog područja do privođenja konačnoj namjeni.

S obzirom na sve veći broj zapuštenih i neobrađenih poljoprivrednih površina, a s ciljem njihova ponovnog stavljanja u funkciju poljoprivredne proizvodnje, Grad Ivanec pozvao je sve privatne vlasnike takvih zemljišta s administrativnog područja grada na dostavu podataka za izradu baze poljoprivrednih zemljišta. Baza, koja je javno dostupna na službenoj web stranici Grada Ivanca, omogućuje vlasnicima poljoprivrednih zemljišta da:

* oglase svoje površine s ciljem prodaje i/ili najma
* s druge strane, zainteresirani kupci ili najmoprimci na jednom mjestu dobivaju pregled svih takvih dostupnih parcela.

U portfelju nekretnina u vlasništvu Grada Ivanca važan udio čine građevinska i poljoprivredna zemljišta koja predstavljaju velik potencijal za investicije i ostvarivanje ekonomskog rasta.

Za što učinkovitije upravljanje i raspolaganje zemljištem u vlasništvu Grada Ivanca podrazumijeva se provođenje postupaka stavljanja zemljišta u funkciju: prodajom, osnivanjem prava građenja i prava služnosti, rješavanjem zahtjeva razvrgnuća suvlasničke zajednice na zemljištu u vlasništvu Republike Hrvatske, grada i drugih osoba, zatim provođenjem postupaka osnivanja založnog prava, davanjem u zakup zemljišta, ako upravljanje i raspolaganje njima nije u nadležnosti nekog drugog tijela.

Neizgrađeno građevinsko zemljište, koje se, sukladno mjerodavnim zakonskim propisima, mora održavati pogodnim za poljoprivrednu proizvodnju i u tu svrhu koristiti do izvršnosti akta kojim se odobrava građenje, kao i poljoprivredno zemljište u svom vlasništvu, Grad može dati u zakup pravnim i fizičkim osobama u svrhu privremenog korištenja tog zemljišta za poljoprivrednu proizvodnju.

Pravnim i fizičkim osobama se u zakup može dati i ostalo neizgrađeno građevinsko zemljište, koje je sukladno prostorno planskoj dokumentaciji namijenjeno za građenje građevina ili uređenje površina javne namjene, a koje se može koristiti i u druge gospodarske svrhe, različite od poljoprivredne proizvodnje.

Zemljište se može dodijeliti sve do njegovog privođenja namjeni određenoj dokumentom prostornog uređenja, odnosno lokacijskom dozvolom. Na zemljištu koje je predmet zakupa nije dozvoljena izgradnja građevine niti izvođenje drugih radova za koje je potrebno ishoditi rješenje o uvjetima građenja, lokacijsku dozvolu i/li bilo koji drugi akt kojim se odobrava građenje.

Iznimno, na zemljištu koje se daje u zakup radi korištenja zemljišta za postavu infrastrukturnih objekata, uređaja i opreme; radi uređenja i korištenja zemljišta kao parkirališnog prostora i radi uređenja i korištenja zemljišta za prodajnu namjenu, otvoreni skladišni prostor i slične namjene, dozvoljeno je izvođenje građevinskih radova koji su nužni radi privođenja namjeni koja je svrha zakupa. Ako je predmet zakupa dio zemljišne čestice, poseban uvjet javnog natječaja je izrada skice izmjere

(iskolčenja) po ovlaštenom geodetu.

Zemljište u vlasništvu Grada daje se u zakup putem javnog natječaja. Natječaj se provodi odgovarajućom primjenom odredbi Odluke o upravljanju i raspolaganju imovinom u vlasništvu Grada Ivanca o provođenju natječaja za prodaju nekretnina. Odluku o davanju u zakup donosi gradonačelnik. Ugovorom o zakupu zemljišta detaljno se uređuju međusobna prava i obveze ugovornih strana.

Pravo stvarne služnosti na nekretninama u vlasništvu Grada može se osnovati između Grada i stjecatelja prava stvarne služnosti ako se kumulativno ispune sljedeći uvjeti:

* ako je to nužno za bolje i korisnije gospodarenje povlasnom nekretninom,
* ako se time bitno ne ograničava korištenje poslužne nekretnine koja je u vlasništvu Grada,
* ako se aktom o zasnivanju služnosti, odredi isplata naknade za služnost

Pravo građenja na nekretninama u vlasništvu Grada Ivanca osniva se putem javnog natječaja. Iznimno, pravo građenja se može osnovati neposrednom pogodbom, u slučajevima propisanima posebnim zakonom odnosno odlukom nadležnog Gradskog tijela.

Osnivanje založnog prava (hipoteke) pravnim poslom (dobrovoljno založno pravo) na nekretninama u vlasništvu Grada može se dozvoliti iznimno ako je to u izravnom interesu Grada. Pod interesom Grada smatra se i interes trgovačkih društava, ustanova i drugih pravnih osoba u vlasništvu ili pretežitom vlasništvu Grada.

### 4.3.4. Analiza neprocijenjenih nekretnina

Procjena vrijednosti nekretnina u Republici Hrvatskoj regulirana je Zakonom o procjeni vrijednosti nekretnina („Narodne novine“, broj 78/15) koji je donesen 03. srpnja 2015. godine, a na snazi je od 25. srpnja 2015. godine.

Zakon se isključivo bavi tržišnom vrijednosti nekretnina koja se procjenjuje pomoću tri metode i sedam postupaka, a propisan je i način na koji se prikupljaju podatci koje procjenitelji dobiju primjenjujući propisanu metodologiju, te potom evaluiraju i dalje koriste. U slučaju povrede Zakona propisani su nadzor i sankcije. Procjenu vrijednosti nekretnine mogu vršiti jedino ovlaštene osobe: stalni sudski vještaci i stalni sudski procjenitelji.

Grad Ivanec će vršiti procjenu nekretnina u trenutku kada se za to ukaže potreba odnosno kod ažuriranja popisa i vrijednosti imovine. Ukoliko se ukaže potreba za davanje u zakup ili prodaju nekretnine tada će se provesti procjena koju će obavljati ovlašteni sudski vještak s kojim je sklopljen okvirni ugovor za izradu elaborata o procjeni tržišne vrijednosti nekretnina ili pojedinačni ugovor. Sadržaj i oblik elaborata mora se izraditi sukladno zakonskim propisima i aktima te uputama iz ugovora sklopljenog s izabranim sudskim vještakom.

## 4.4. Analiza upravljanja komunalnom infrastrukturom

Prema članku 59. Zakona o komunalnom gospodarstvu (''Narodne novine'' 68/18, 110/18, 32/20) komunalna infrastruktura jesu:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

Osim gore navedenih građevina, predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti.

Programima održavanja i izgradnje komunalne infrastrukture na području Grada Ivanca u skladu s predvidivim sredstvima i izvorima financiranja, određuju se radovi na održavanju i izgradnji objekata i uređaja komunalne infrastrukture.

### 4.4.1. Nerazvrstane ceste

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o cestama i drugim propisima, a koje nisu razvrstane kao javne ceste.

Nerazvrstana cesta na području grada je javno dobro u općoj uporabi u vlasništvu Grada.

Nerazvrstana cesta se ne može otuđiti iz vlasništva Grada niti se na njoj mogu stjecati stvarna prava, osim prava služnosti i prava građenja radi građenja građevina sukladno odluci Gradonačelnika Grada Ivanca, pod uvjetom da ne ometaju odvijanje prometa i održavanje nerazvrstane ceste.

Odlukom o nerazvrstanim cestama („Službeni vjesnik Varaždinske županije“, broj. 44/11, 34A/12, 12/13, 50/16) uređuje se upravljanje, građenje i održavanje nerazvrstanih cesta; vrsta, opseg i rokovi izvođenja radova redovitog i izvanrednog održavanja nerazvrstanih cesta te kontrola i nadzor nad izvođenjem tih radova; financiranje nerazvrstanih cesta; njihova zaštita te nadzor i kaznene odredbe.

Građenje i rekonstrukcija nerazvrstanih cesta obavlja se sukladno godišnjem Programu gradnje objekata i uređaja komunalne infrastrukture kojeg donosi Gradsko vijeće Grada Ivanca, a na temelju tehničke dokumentacije, propisa o gradnji i prostornih planova.

Nerazvrstane ceste održavaju se na temelju godišnjeg Programa održavanja komunalne infrastrukture kojeg donosi Gradsko vijeće Grada Ivanca.

Trgovačkom društvu Ivkom d.d. Ivanec povjereno je obavljanje komunalne djelatnosti održavanja nerazvrstanih cesta.

Grad Ivanec vodi evidenciju o nerazvrstanim cestama – popis nerazvrstanih cesta Grada Ivanca koja čini dodatak Odluci o nerazvrstanim cestama.

### 4.4.2. Javne prometne površine na kojima nije dopušten promet motornih vozila

Javne prometne površine na kojima nije dopušten promet motornim vozilima su trgovi, pločnici, javni prolazi, javne stube, prečaci, šetališta, uređene plaže, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste.

Javne prometne površine moraju biti uređene i održavane na način da osiguravaju normalno i sigurno funkcioniranje prometa.

Pod održavanjem javnih površina na kojima nije dopušten promet motornih vozila podrazumijeva se održavanje i popravci tih površina kojima se osigurava njihova funkcionalna ispravnost.

Trgovačkom društvu Ivkom d.d. Ivanec povjereno je obavljanje komunalne djelatnosti održavanja javnih površina na kojima nije dopušten promet motornim vozilima.

### 4.4.3. Javna parkirališta

Javna parkirališta su uređene javne površine koje se koriste za parkiranje motornih vozila i/ili drugih cestovnih vozila s pripadajućom opremom na zemljištu u vlasništvu jedinice lokalne samouprave.

Na području Grada Ivanca obavljaju se uslužna komunalna djelatnost usluge parkiranja na uređenim javnim površinama.

Pod uslugama parkiranja na uređenim javnim površinama i u javnim garažama podrazumijeva se upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave

Trgovačkom društvu Ivkom d.d. Ivanec povjereno je obavljanje komunalne djelatnosti usluge parkiranja na uređenim javnim površinama.

### 

### 4.4.4. Javne (zelene) površine

Javne zelene površine su parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni športski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i sl.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Trgovačkom društvu Ivkom d.d. Ivanec povjereno je obavljanje komunalne djelatnosti održavanja javnih zelenih površina.

### 4.4.5. Građevine i uređaji javne namjene

Građevine i uređaji javne namjene su nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja.

Pod održavanjem građevina i uređaja javne namjene podrazumijeva se održavanje, popravci i čišćenje tih građevina, uređaja i predmeta.

Trgovačkom društvu Ivkom d.d. Ivanec povjereno je obavljanje komunalne djelatnosti održavanja građevina, uređaja i predmeta javne namjene iz nadležnosti Grada.

### 4.4.6. Javna rasvjeta

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Javne prometne površine, nogostupi i drugi glavni putovi u javnim zelenim površinama moraju biti osvijetljeni.

Objekti, uređaji i oprema što služe osvjetljavanju javnih površina moraju biti izgrađeni i održavani u skladu s propisima o sigurnosti prometa i suvremenom svjetlosnom tehnikom te moraju biti funkcionalno i estetski oblikovani.

Objekti, uređaji i oprema javne rasvjete moraju se redovito održavati. Pod održavanjem javne rasvjete podrazumijeva se upravljanje i održavanje instalacija javne rasvjete, uključujući podmirivanje troškova električne energije, za rasvjetljavanje površina javne namjene

Odlukom o komunalnim djelatnostima poslovi održavanja javne rasvjete povjereni su trgovačkom društvu Ivkom d.d. Ivanec. Ivkom će navedene poslove preuzeti i početi obavljati po isteku Ugovora sa obrtom Elektro Golub, vl. Stjepan Golub, koji na području Grada Ivanca trenutno obavlja te poslove.

Radovi na sustavu javne rasvjete izvode se da bi sustav bio u potpunoj funkcionalnosti. Redovito održavanje izvršava se tijekom cijele godine po potrebi.

### 4.4.7. Groblja i krematoriji na grobljima

Groblja i krematoriji su ograđeni prostori zemljišta na kojem se nalaze grobna mjesta, prostori i zgrade za obavljanje ispraćaja i pokopa umrlih (građevine mrtvačnica i krematorija, dvorane za izlaganje na odru, prostorije za ispraćaj umrlih s potrebnom opremom i uređajima), pješačke staze te uređaji, predmeti i oprema na površinama groblja, sukladno posebnim propisima o grobljima.

Pod uređenjem groblja podrazumijeva se obnova i rekonstrukcija te izgradnja komunalne infrastrukture kao što su glavne staze, staze, ograde, komunalni objekti i uređaji (klupe, posude za otpad, česme za vodu), nadstrešnice te hortikulturno uređenje zelenih površina za svako groblje u vlasništvu Grada Ivanca (Ivanec, Radovan, Margečan i Prigorec) posebno.

**Groblje Ivanec** nalazi se unutar obuhvata prostornog plana, na čkbr. 11554, 1578, 1579, 1580, 1581, 12939, 12937 k.o. Ivanec korisne tlocrtne površine postojećeg groblja od cca 1,93 ha (starog dijela groblja). Gradsko groblje Ivanec (stari dio groblja) sastoji se od slijedećih grobnih polja - polje 1a, 1b, 2a, 2b, 2c, 3, 4, 5, 6, 7a, 7b, 7c.

Groblje Ivanec – novi dio groblja nalazi se unutar obuhvata prostornog plana na česticama čkbr. 12936, 12935 i 12933 k.o. Ivanec.

**Groblje Radovan** nalazi se unutar obuhvata prostornog plana, na čkbr. 2245 k.o. Radovan korisne tlocrtne površine postojećeg groblja od cca 6900 m2 te parkirališta od 1800 m2. Groblje Radovan sastoji se od slijedećih grobnih polja - polje 1, 2, 3, 4, 5, 6, 7.

**Groblje Margečan** nalazi se unutar obuhvata prostornog plana, na čkbr. 1145/1, 1130, 1131/1, 1129, 1128, 4170/2, 4171/1, 1126/4, 1125/1, 1125/2, 1127/1 k.o. Radovan korisne tlocrtne površine postojećeg groblja od cca 9700 m2. Groblje Margečan sastoji se od sljedećih grobnih polja - polje 1, 2, 3 i 4

**Groblje Prigorec** nalazi se unutar obuhvata prostornog plana, na čkbr. 12189, 12188, 12187 k.o. Ivanec korisne tlocrtne površine postojećeg groblja od cca 2500 m2.

Odlukom o upravljanju grobljima („Službeni vjesnik Varaždinske županije“, broj 4/00, 45/09, 5/15, 13/17, 29/20) uređuje se upravljanje grobljima i obavljanje komunalne djelatnosti održavanja groblja na području Grada Ivanca, a posebice:

* način i uvjeti upravljanja grobljima,
* mjerila i način dodjeljivanja i ustupanja grobnih mjesta na korištenje, vremenski razmaci ukopa i popunjenja grobnih mjesta, te način ukopa nepoznatih osoba,
* održavanje i uređivanje groblja te uklanjanje otpada,
* uvjeti i mjerila za plaćanje naknade kod dodjele grobnih mjesta i godišnje naknade za korištenje grobnog mjesta,
* način i uvjeti korištenja groblja.

Trgovačkom društvu Ivkom d.d. Ivanec povjereno je obavljanje komunalne djelatnosti održavanja groblja.

## 4.5. Ostali oblici imovine

Ostale oblike imovine čine:

* nematerijalna imovina (projekti i elaborati),
* materijalna imovina (IT oprema, namještaj, uredska oprema i sl.),
* sitan inventar (inventar vrijednosti do 3.500,00 kn),
* nefinancijska imovina u pripremi,
* novac u blagajni i banci,
* potraživanja,
* zajmovi,
* udjeli u glavnici,
* obveze.

Sva se imovina upisuje u odgovarajuće knjige osnovnih sredstava i sitnog inventara po kontima i amortizacijskim grupama sa naznačenom nabavnom i knjižnom vrijednosti. Jednom godišnje radi se inventura imovine i usklađuje se vrijednost.

## 4.6. Vođenje evidencija o imovini

Uspostavljanje ispravne baze podataka i popisa imovine lokalne samouprave iznimno je važan prvi korak u uspostavi djelotvornog sustava upravljanja imovinom. Detaljna baza podataka omogućit će lokalnoj samoupravi nadzor i analizu nekretnina i portfelja, kao i razvoj i primjenu strateškog plana za upravljanje različitim vrstama imovine.

Nadležno upravno tijelo Grada Ivanca dužno je voditi evidenciju o nekretninama u vlasništvu Grada, poduzimati odgovarajuće radnje i mjere radi sređivanja zemljišnoknjižnog stanja nekretnina te druge potrebne mjere radi zaštite imovinskih prava Grada.

Nadležno upravno tijelo Grada Ivanca dužno je voditi ažurnu evidenciju o naplati prihoda s osnova davanja nekretnina u vlasništvu Grada u najam, zakup ili po bilo kojoj drugoj osnovi, na korištenje i upravljanje trećim osobama.

Grad Ivanec je uspostavio bazu podataka i popisao svu imovinu, što je prvi i najvažniji korak u uspostavi djelotvornog sustava upravljanja imovinom. Detaljna baza podataka omogućava nadzor i analizu nekretnina te osigurava transparentnost u radu.

Grad Ivanec je sukladno kategorizaciji prema članku 59., a na temelju članka 63. Zakona o komunalnom gospodarstvu (''Narodne novine'' 68/18, 110/18, 32/20) ustrojio i vodi evidenciju komunalne infrastrukture na području Grada Ivanca.

Jedna od pretpostavki učinkovitog upravljanja i raspolaganja imovinom je uspostava registra nekretnina kojim će se ostvariti transparentnost u upravljanju imovinom. Grad Ivanec ima ustrojen registar nekretnina te se isti ovisno o promjenama, redovito ažurira/nadopunjuje.

Registri su dostupni na web stranicama Grada Ivanca:

<https://www.ivanec.hr/dokumenti/42-dokumenti/212-pravo-na-pristup-informacijama>

## 4.7. Povrat imovine

Zakonom o naknadi za imovinu oduzetu za vrijeme jugoslavenske komunističke vladavine uređuju se uvjeti i postupak naknade za imovinu koja je prijašnjim vlasnicima oduzeta od strane jugoslavenske komunističke vlasti, a koja je prenesena u općenarodnu imovinu, državno, društveno ili zadružno vlasništvo konfiskacijom, nacionalizacijom, agrarnom reformom i drugim propisima i načinima navedenim u ovom Zakonu.

Naknada za imovinu oduzetu prijašnjim vlasnicima u smislu ovoga Zakona u načelu je isplata u novcu ili vrijednosnim papirima (dionice ili udjeli i obveznice), a iznimno u naravi.

Grad Ivanec je identificirao dvije jedinice imovine za koje je pokrenut postupak naknade (povrata) oduzete imovine sukladno Zakonu o naknadi za imovinu oduzetu za vrijeme jugoslavenske komunističke vladavine („Narodne novine“ br. 92/96, 39/99, 42/99, 92/99, 43/00, 131/00, 27/01, 34/01, 65/01, 118/01, 80/02, 81/02, 98/19).

## 4.9. Izvještavanje o imovini

Preporuka za primjenu postupka izvještavanja o imovini je sljedeća:

* uvesti oblik godišnjeg izvještaja o imovini lokalne samouprave

Kao jedan od dokumenata upravljanja i raspolaganja imovinom, uz Strategiju upravljanja imovinom je i Godišnji plan upravljanja imovinom kojim se određuju kratkoročni ciljevi i smjernice upravljanja i raspolaganja te provedbene mjere u svrhu provođenja Strategije.

Godišnji plan upravljanja imovinom donosit će se do 30. studenog tekuće godine za sljedeću godinu.

# VIZIJA, CILJEVI I SMJERNICE UPRAVLJANJA IMOVINOM U RAZDOBLJU OD 2021. DO 2027. GODINE

## 5.1. Vizija

Vizija Grada Ivanca je sustavno, razvidno, optimalno i dugoročno održivo upravljanje imovinom u vlasništvu Grada Ivanca, temeljeno na načelima odgovornosti, javnosti, ekonomičnosti i predvidljivosti, koje je u službi postizanja gospodarskih, infrastrukturnih i drugih strateških razvojnih ciljeva i zaštite interesa Grada Ivanca, sa svrhom očuvanja imovine i njene važnosti za život i rad postojećih i budućih naraštaja.

## 5.2. Strateški cilj

Strateški cilj je, prema članku 2. Zakona o sustavu strateškog planiranja i upravljanja razvojem Republike Hrvatske dugoročni, odnosno srednjoročni cilj kojim se izravno podupire ostvarenje razvojnog smjera. Strateški cilj predstavlja prijelaz vizije u zadane okvire djelovanja, odnosno strateški cilj treba operacionalizirati strateško usmjerenje, uz racionalnu uporabu raspoloživih resursa.

Ovom Strategijom definiraju se pristup i nove polazne osnove za gospodarenje i upravljanje imovinom u vlasništvu Grada Ivanca kroz jedan ključni, dugoročni strateški cilj:

* **održivo, ekonomično i transparentno upravljanje i raspolaganje imovinom u vlasništvu Grada Ivanca**

**5.3. Posebni ciljevi**

U razdoblju od 2021. do 2027. godine određuju sljedeći posebni ciljevi:

* učinkovito upravljanje nekretninama u vlasništvu Grada Ivanca
* učinkovito upravljanje vlasničkim udjelima u trgovačkim društvima
* vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Grad Ivanec
* nekretnine dovesti u stanje imovinsko-pravne, prostorno-planske i funkcionalno-tržišne sposobnosti
* normativno urediti upravljanje i raspolaganje svim pojavnim oblicima nekretnina

**Posebni cilj: Učinkovito upravljanje nekretninama u vlasništvu Grada Ivanca**

Nekretnine u vlasništvu Grada Ivanca su kapital kojim treba raspolagati u svrhu ostvarivanja socijalnog, kulturnog i obrazovnog napretka i očuvanja za buduće generacije. Nekretnine u vlasništvu Grada jedan su od važnih resursa gospodarskog razvoja i moraju se odgovorno stavljati u uporabu od strane svih imatelja, upravitelja i korisnika nekretnina i ovlaštenih tijela za rješavanje prostorne problematike.

Mora se dati važnost ekonomskoj utemeljenosti predloženih pravnih poslova s nekretninama. Svaka odluka o upravljanju nekretninama u vlasništvu Grada Ivanca mora se temeljiti i na najvećem mogućem ekonomskom učinku.

Sve aktivnosti upravljanja i raspolaganja nekretninama moraju se odvijati sukladno važećim zakonima i biti usmjerene tome da doprinose najboljim rezultatima.

|  |  |  |  |
| --- | --- | --- | --- |
| **Poseban cilj upravljanja imovinom** | **Mjere - skup povezanih projekata i aktivnosti kojim se ostvaruje poseban cilj** | **Pokazatelji ishoda za poseban cilj upravljanja imovinom** | **Pokazatelji učinka za strateški cilj upravljanja imovinom** |
| Učinkovito upravljanje nekretninama u vlasništvu Grada Ivanca | Smanjenje portfelja nekretnina kojima upravlja Grad putem prodaje | Optimalno i održivo upravljanje imovinom s ciljem smanjenja troškova te povećanja prihoda | Jačanje konkurentnosti gospodarstva Grada Ivanca |
| Aktivacija neiskorištene i neaktivne gradske imovine | Ostvarivanje infrastrukturnih, socijalnih i drugih javnih ciljeva. |

**Posebni cilj: Učinkovito upravljanje vlasničkim udjelima u trgovačkim društvima**

Trgovačka društva u kojima Grad Ivanec ima vlasnički udio, vrlo su važna za zapošljavanje te znatno pridonose cjelokupnoj gospodarskoj aktivnosti, posebno stoga što pružaju usluge od javnog interesa s osobinama javnog dobra.

Podizanje kvalitete upravljanja u trgovačkim društvima presudno je važno za osiguravanje njihova pozitivnog doprinosa cjelokupnoj ekonomskoj učinkovitosti i konkurentnosti Grada Ivanca. Potrebno je kontinuirano vršiti kontrolu nad trgovačkim društvima u kojima Grad ima vlasnički udio, kako bi ta društva poslovala ekonomski opravdano i prema zakonskim odredbama.

|  |  |  |  |
| --- | --- | --- | --- |
| **Poseban cilj upravljanja imovinom** | **Mjere - skup povezanih projekata i aktivnosti kojim se ostvaruje poseban cilj** | **Pokazatelji ishoda za poseban cilj upravljanja imovinom** | **Pokazatelji učinka za strateški cilj upravljanja imovinom** |
| Učinkovito upravljanje vlasničkim udjelima u trgovačkim društvima | Vršiti kontrolu nad trgovačkim društvima u kojima Grad ima vlasnički udio te  prikupljati i pregledavati izvješća o poslovanju trgovačkih društava | Povećanje razine transparentnosti i javnosti upravljanja trgovačkim društvima u (su)vlasništvu | Jačanje konkurentnosti gospodarstva Grada Ivanca |
| Ostvarivanje infrastrukturnih, socijalnih i drugih javnih ciljeva. |

**Posebni cilj: Vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Grad Ivanec**

Sveobuhvatna interna evidencija pojavnih oblika imovine kojom upravlja Grad Ivanec infrastrukturna je pretpostavka učinkovitog upravljanja imovinom, budući da se donošenje odluka o uporabi imovine treba zasnivati na prikupljanim i obrađenim pravodobnim i vjerodostojnim podatcima o cjelokupnoj imovini i s njome povezanim obvezama.

Ustrojavanje registra imovine Grada Ivanca, važan je iskorak u uspostavljanju učinkovitijeg i transparentnijeg upravljanja imovinom. Važna je smjernica Strategije je konstantno ažuriranje postojećeg registra imovine, kako bi se pružio vjerodostojan uvid u opseg i strukturu imovine u vlasništvu Grada Ivanca.

|  |  |  |  |
| --- | --- | --- | --- |
| **Poseban cilj upravljanja imovinom** | **Mjere - skup povezanih projekata i aktivnosti kojim se ostvaruje poseban cilj** | **Pokazatelji ishoda za poseban cilj upravljanja imovinom** | **Pokazatelji učinka za strateški cilj upravljanja imovinom** |
| Vođenje, razvoj i unaprjeđenje sveobuhvatne interne evidencije pojavnih oblika imovine kojom upravlja Grad Ivanec | Funkcionalna uspostava evidencije gradske imovine | Učinkovitost i transparentnost u upravljanju imovinom te  bolji nadzor nad stanjem imovine | Jačanje konkurentnosti gospodarstva Grada Ivanca |
| Ostvarivanje infrastrukturnih, socijalnih i drugih javnih ciljeva. |

**Posebni cilj: Nekretnine dovesti u stanje imovinsko-pravne, prostorno-planske i funkcionalno-tržišne sposobnosti**

Temelj učinkovitog upravljanja nekretninama jesu uređeni imovinskopravni odnosi. Cilj je nekretnine dovesti u stanje imovinskopravne, prostorno-planske i funkcionalno-tržišne sposobnosti.

Potrebno je nastaviti s aktivnostima sređivanja zemljišnoknjižnog stanja, voditi brigu o interesima Grada Ivanca kao vlasnika nekretnina prilikom izrade prostorno planske dokumentacije te procjenu potencijala imovine Grada Ivanca zasnivati na snimanju, popisu i ocjeni realnog stanja te uspostaviti jedinstven sustav i kriterije u procjeni vrijednosti pojedinog oblika imovine kako bi se što transparentnije odredila njezina vrijednost.

|  |  |  |  |
| --- | --- | --- | --- |
| **Poseban cilj upravljanja imovinom** | **Mjere - skup povezanih projekata i aktivnosti kojim se ostvaruje poseban cilj** | **Pokazatelji ishoda za poseban cilj upravljanja imovinom** | **Pokazatelji učinka za strateški cilj upravljanja imovinom** |
| Nekretnine dovesti u stanje imovinsko-pravne, prostorno-planske i funkcionalno-tržišne sposobnosti | Provođenje aktivnosti rješavanja imovinskopravnih odnosa | Učinkovito upravljanje nekretninama na temelju uređenih imovinskopravnih odnosa | Jačanje konkurentnosti gospodarstva Grada Ivanca |
| Procjena potencijala imovine Grada Ivanca - Snimanje, popis i ocjena realnog stanja imovine | Uspostavljen jedinstven sustav i kriteriji u procjeni vrijednosti pojedinog oblika imovine | Ostvarivanje infrastrukturnih, socijalnih i drugih javnih ciljeva. |

**Posebni cilj: Normativno urediti upravljanje i raspolaganje svim pojavnim oblicima nekretnina**

Kako bi nekretnine bile u funkciji gospodarskog razvoja lokalne jedinice i koristile se za ostvarivanja ciljeva iz samoupravnog djelokruga, poželjno je uvjete i način upravljanja i raspolaganja nekretninama urediti planskim dokumentima.

To se može postići donošenjem Strategije upravljanja imovinom, kojom se definiraju dugoročni ciljevi i smjernice upravljanja i raspolaganja imovinom, uvažavajući gospodarske i razvojne interese lokalne jedinice i donošenjem godišnjih planova upravljanja imovinom koji sadrže kratkoročne ciljeve i smjernice upravljanja i raspolaganja imovinom i mjere u vezi s provedbom Strategije.

Na temelju navedenih dokumenata, i uz pridržavanje zakona i drugih propisa, unutarnjim aktima mogu se urediti načini, ovlasti, procedure i kriteriji za upravljanje i raspolaganje pojedinim vrstama nekretnina. S tim u svezi, potrebno je donositi opće i pojedinačne akte glede upravljanja imovinom.

|  |  |  |  |
| --- | --- | --- | --- |
| **Poseban cilj upravljanja imovinom** | **Mjere - skup povezanih projekata i aktivnosti kojim se ostvaruje poseban cilj** | **Pokazatelji ishoda za poseban cilj upravljanja imovinom** | **Pokazatelji učinka za strateški cilj upravljanja imovinom** |
| Normativno urediti upravljanje i raspolaganje svim pojavnim oblicima nekretnina | Izmjene i dopune važećih strateških akata te izrada novih strateških akata upravljanja imovinom | Unaprjeđen normativni okvir za učinkovito upravljanje gradskom imovinom | Jačanje konkurentnosti gospodarstva Grada Ivanca |
| Donositi opće i pojedinačne akte glede upravljanja imovinom | Ostvarivanje infrastrukturnih, socijalnih i drugih javnih ciljeva. |

## 5.4. Smjernice za ostvarivanje posebnih ciljeva

Prikaz smjernica za ostvarenje posebnih ciljeva u razdoblju od 2021. do 2027. godine:

* konstantno ažuriranje postojećeg registra imovine,
* neprestani rad na detektiranju i uknjižbi jedinica imovine u vlasništvu Grada Ivanca koje do sada nisu bile evidentirane kao gradska imovina,
* usklađivati podatke u zemljišnim knjigama sa podacima u katastru radi utvrđivanja stvarnog stanja na terenu,
* povezivanje evidentiranih nekretnina sa saznanjima o obuhvatu, statusu i njihovoj namjeni u odnosu na važeće dokumente prostornog uređenja,
* voditi brigu o interesima Grada Ivanca kao vlasnika nekretnina prilikom izrade prostorno planske dokumentacije,
* težiti da što veći dio nekretnina bude aktiviran te tako povećati prihode Proračuna i ostvariti veću djelotvornost,
* stjecati vlasništvo nekretnina namijenjenim za gradnju komunalne infrastrukture,
* rješavati imovinsko-pravne odnose na nekretninama, kao osnovni preduvjet realizacije investicijskih projekata,
* odluke o upravljanju nekretninama u vlasništvu Grada Ivanca temeljiti na najvećem mogućem ekonomskom učinku i održivom razvoju,
* popisati sve nekretnine na kojima postoji suvlasništvo i gdje god je to moguće, zamijeniti suvlasničke omjere na pojedinim nekretninama ili provesti razvrgnuće suvlasničke zajednice,
* poduzimanje aktivnosti da se zemljište koje je prostornim planom predviđeno za gradnju uređuje i priprema za izgradnju te da se njime dalje upravlja i raspolaže sukladno zakonskim odredbama i proračunskim sredstvima Grada,
* upisati sve nerazvrstane ceste kao javno dobro u općoj uporabi i kao neotuđivo vlasništvo Grada Ivanca,
* vršiti kontrolu nad trgovačkim društvima u kojima Grad Ivanec ima poslovni udio, kako bi ta društva poslovala ekonomski opravdano i prema zakonskim odredbama,
* pojedinačno ocjenjivanje ekonomske koristi imovine,
* procjenjivanje imovine te njeno iskazivanje u knjigovodstvu Grada Ivanca,
* procjenu potencijala imovine Grada Ivanca zasnivati na snimanju, popisu i ocjeni realnog stanja,
* uspostaviti jedinstven sustav i kriterije u procjeni vrijednosti pojedinog oblika imovine, kako bi se što transparentnije odredila njezina vrijednost,
* utvrditi namjenu nekretnina s kojima Grad Ivanec upravlja i raspolaže te ustrojiti evidenciju o ostvarenim prihodima i rashodima od upravljanja i raspolaganja nekretninama po svakoj jedinici nekretnine, kako bi se mogla utvrditi i pratiti učinkovitost upravljanja i raspolaganja nekretninama,
* za nekretnine koje nisu u funkciji, poduzeti aktivnosti za stavljanje istih u funkciju prema utvrđenoj namjeni,
* u proračunu osigurati sredstva za plaćanje svih režijskih troškova te za investicijsko održavanje objekata u vlasništvu Grada, kako bi se priveli svrsi i bili prikladniji za korištenje,
* na racionalan i učinkovit način upravljati poslovnim prostorima na način da oni prostori koji su potrebni Gradu budu stavljeni u funkciju koja će služiti racionalnijem i učinkovitijem funkcioniranju, dok svi drugi prostori moraju biti ponuđeni na tržištu, bilo u formi najma, odnosno zakupa, bilo u formi njihove prodaje javnim natječajem,
* poduzeti aktivnosti za naplatu potraživanja vezanih uz zakup poslovnih prostora te aktivnije pratiti istek roka zaključenih ugovora i pravodobno poduzimati radnje u vezi s produljenjem ugovora o zakupu odnosno provedbi natječaja za zakup,
* sredstva ostvarena prodajom i najmom stanova u vlasništvu Grada koristiti za gradnju, odnosno kupnju stanova, investicijsko i tekuće održavanje stanova, te podmirivanje obveza Grada u svezi s vlasništvom i korištenjem stanova i nekretnina u vlasništvu Grada,
* propisati procedure kojima treba urediti poslove upravljanja i raspolaganja te ovlasti i nadležnosti zaposlenika te unaprijediti sustav unutarnjih kontrola pri upravljanju i raspolaganju nekretninama,
* redovito pregledavati imovinu radi nadgledanja i planiranja održavanja,
* pratiti koristi i učinke od upravljanja imovinom,
* donositi opće i pojedinačne akte glede upravljanja imovinom,
* na službenoj web stranici omogućiti pristup dokumentima upravljanja i raspolaganja imovinom u vlasništvu Grada Ivanca,
* kontinuirano procjenjivati učinke propisa kojima se uređuju svi pojavni oblici imovine u vlasništvu Grada Ivanca,
* čuvanje zapisa o nekretninama,
* zabrana prodaje osobito vrijednih i povijesno važnih nekretnina,
* kontinuirano pratiti zakonske i podzakonske akte koji se odnose na raspolaganje i upravljanje imovinom.

# ZAKLJUČAK

Strategija upravljanja imovinom je dugoročni akt koji je u službi postizanja gospodarskih, infrastrukturnih i drugih strateških razvojnih ciljeva i zaštite interesa Grada Ivanca, sa svrhom očuvanja imovine i njene važnosti za život i rad postojećih i budućih naraštaja.

Imovinu u vlasništvu Grada Ivanca karakterizira bogatstvo i raznolikost oblika, ali ponajviše razvojni potencijal koji treba biti usmjeren prema strateškim razvojnim prioritetima Grada.

Upravljanje gradskom imovinom podrazumijeva donošenje odluka o njenom racionalnom korištenju i alokaciji generiranih učinaka od njene uporabe tj. korištenja namijenjenim općem dobru, uvažavajući načela dobrog gospodarstvenika i najbolje prakse.

Uspješna implementacija svih posebnih ciljeva i smjernica za ostvarivanje posebnih ciljeva doprinijet će realizaciji strateškog cilja čiji su pokazatelji učinka jačanje konkurentnosti gospodarstva Grada Ivanca te ostvarivanje infrastrukturnih, socijalnih i drugih javnih ciljeva.

Zaključno je važno istaknuti kako gradsko vlasništvo osigurava kontrolu nad prirodnim bogatstvima, kulturnom i drugom baštinom, trgovačkim društvima od posebnog interesa, nekretninama od investicijskog značaja, kao i drugim pojavnim oblicima imovine, odnosno resursima u vlasništvu Grada Ivanca te kako je Strategija upravljanja imovinom za razdoblje 2021.-2027. usmjerena ka sustavnom, razvidnom, optimalnom i dugoročno održivom upravljanju imovinom, temeljenom na načelima odgovornosti, javnosti, ekonomičnosti i predvidljivosti.

**TOČKA 5.**

**Odluka o raspodjeli sredstava za redovito financiranje političkih stranaka**

**za 2022. godinu**

Otvorena je rasprava.

Predsjednik konstatira da po ovoj točki dnevnog reda nije bilo prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednik konstatira da je svih 14 vijećnika (13 nazočnih vijećnika u dvorani kao i 1 vijećnica videokonferencijskim putem pomoću aplikacije Teams) glasovalo „za“, te predsjednik konstatira da je jednoglasno donijeta

# O D L U K A

# o raspodjeli sredstava za redovito financiranje političkih stranaka

# za 2022. godinu

**Članak 1.**

Ovom se Odlukom raspoređuju sredstva za redovito financiranje političkih stranaka i članova izabranih s liste grupe birača (u daljnjem tekstu: nezavisni vijećnici) zastupljenih u Gradskom vijeću Grada Ivanca (u daljnjem tekstu: Gradsko vijeće), koja su osigurana u Proračunu Grada Ivanca za 2022. godinu.

Riječi i pojmovi koji se koriste u ovoj Odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

Za svakog člana Gradskog vijeća utvrđuje se jednaki iznos sredstava tako da pojedinoj političkoj stranci pripadaju sredstva razmjerno broju njezinih članova Gradskog vijeća prema konačnim rezultatima izbora.

Za svakog člana Gradskog vijeća utvrđuje se iznos sredstava od 7.709,33 kuna.

Za svakoga člana predstavničkog tijela jedinice lokalne samouprave podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu predstavničkog tijela jedinice lokalne samouprave, odnosno iznos sredstava od 786,67 kuna.

**Članak 3.**

S obzirom na broj članova u predstavničkom tijelu, odnosno Gradskom vijeću, političkim strankama i nezavisnim vijećnicima raspoređuju se sredstva osigurana u Proračunu Grada Ivanca za 2022. godinu na način utvrđen u članku 2. ove Odluke u slijedećim iznosima:

|  |  |  |  |
| --- | --- | --- | --- |
| Naziv političke stranke | Broj vijećnika | Podzastupljeni spol | Iznos u kunama |
| Hrvatska demokratska zajednica – HDZ | 4 | 1 | 31.623,99 |
| Socijaldemokratska partija – SDP | 2 | 0 | 15.418,66 |
| Hrvatska narodna stranka – HNS | 1 | 0 | 7.709,33 |
| Hrvatska stranka umirovljenika - HSU | 1 | 0 | 7.709,33 |
| Narodna stranka - REFORMISTI | 1 | 1 | 8.496,00 |
| Nezavisni vijećnik Antun Babić | 1 | 0 | 7.709,33 |
| Nezavisni vijećnik Josip Grđan | 1 | 0 | 7.709,33 |
| Nezavisni vijećnik Miroslav Rohtek | 1 | 0 | 7.709,33 |
| Nezavisni vijećnik Ivan Sedlar | 1 | 0 | 7.709,33 |
| Nezavisni vijećnik Goran Spasojević | 1 | 0 | 7.709,33 |
| Nezavisna vijećnica Božica Mudri | 1 | 1 | 8.496,00 |
| UKUPNO | 15 | 3 | 117.999,96 |

**Članak 4.**

Raspoređena sredstva iz članka 3. ove Odluke doznačit će se na žiro račun političkim strankama, odnosno na poseban račun nezavisnog vijećnika, tromjesečno u jednakim iznosima iz sredstava Proračuna Grada Ivanca za 2022. godinu, pozicija Tekuće donacije političkim strankama.

**Članak 5.**

Stupanjem na snagu ove Odluke prestaje važiti Odluka o raspodjeli sredstva za redovito financiranje političkih stranaka za 2021. godinu (Službeni vjesnik Varaždinske županije br.60/21).

**Članak 6.**

Ova Odluka stupa na snagu osmog dana od dana objave u Službenom vjesniku Varaždinske županije, a primjenjuje se od 01.01.2022. godine.

**TOČKA 6.**

**Analiza stanja sustava civilne zaštite na području grada Ivanca za 2021. godinu**

Otvorena je rasprava.

Predsjednik konstatira da po ovoj točki dnevnog reda nije bilo prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednik konstatira da je svih 14 vijećnika (13 nazočnih vijećnika u dvorani kao i 1 vijećnica videokonferencijskim putem pomoću aplikacije Teams) glasovalo „za“, te predsjednik konstatira da je jednoglasno donijeta

**ANALIZA STANJA**

**sustava civilne zaštite na području grada Ivanca za 2021. godinu**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Ivanec obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja **godišnju analizu stanja** i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Na temelju Smjernica za organizaciju i razvoj sustava civilne zaštite Grada Ivanca za razdoblje od 2020. do 2023. godine („Službeni vjesnik Varaždinske županije“, broj 83/19) i Plana razvoja sustava civilne zaštite na području Grada Ivanca za 2021. godinu („Službeni vjesnik Varaždinske županije“, broj 91/20) u 2021. godini usvojeni su sljedeći akti:

* **Plan vježbi civilne zaštite Grada Ivanca za 2021. godinu,** KLASA: 810-01/21-01/03, URBROJ: 2186/12-02/03-21-2, od dana 14. siječnja 2021. godine,
* **Odluka o postupku izrade Procjene rizika od velikih nesreća za Grad Ivanec i osnivanju Radne skupine za izradu Procjene rizika od velikih nesreća za Grad Ivanec**, KLASA: 810-01/21-01/08, URBROJ: 2186/12-02/03-21-1, od dana 19. veljače 2021. godine,
* **Odluka o donošenju Procjene rizika od velikih nesreća za Grad Ivanec,** KLASA: 810-01/21-01/09 URBROJ: 2186/12-02/03-21-9, od dana 15. ožujka 2021. godine,
* **Odluka o osnivanju i imenovanju načelnika, zamjenika načelnika i članova Stožera civilne zaštite Grada Ivanca,** KLASA: 810-01/21-01/12, URBROJ: 2186/12-02/03-21-11, od dana 01. srpnja 2021. Godine,
* **Poslovnik o radu Stožera civilne zaštite Grada Ivanca,** KLASA: 810-01/21-01/14, URBROJ: 2186/12-02/03-21-1, od dana 12. srpnja 2021. godine.

Planom vježbi civilne zaštite Grada Ivanca za 2021. godinu, utvrđeno je organiziranje i provođenje združene vježbe operativnih snaga sustava civilne zaštite Grada Ivanca u 2021. godini. S obzirom na epidemiološku situaciju u protekloj godini uzrokovanu pandemijom virusa COVID 19, Vježba civilne zaštite Grada Ivanca nije održana radi očuvanja zdravlja i sigurnosti mještana, sudionika i posjetitelja.

# VAŽNIJE SASTAVNICE SUSTAVA CIVILNE ZAŠTITE GRADA IVANCA I NJIHOVO STANJE

## PROCJENA RIZIKA OD VELIKIH NESREĆA

Gradsko vijeće Grada Ivanca je na svojoj 46. sjednici održanoj 15. ožujka 2021. godine, donijelo Odluku o donošenju Procjene rizika od velikih nesreća za Grad Ivanec („Službeni vjesnik Varaždinske županije“, broj 21/21).

Procjenu rizika od velikih nesreća izradila je Radna skupina osnovana Odlukom gradonačelnika o postupku izrade procjene rizika od velikih nesreća za Grad Ivanec i osnivanju radne skupine za izradu procjene rizika od velikih nesreća za Grad Ivanec, KLASA: 810-01/21-01/08, URBROJ: 2186/12-02/03-21-1, od dana 19. veljače 2021. godine.

Procjena rizika od velikih nesreća za Grad Ivanec izrađena je sukladno Smjernicama za izradu Procjene rizika od velikih nesreća na području Varaždinske županije („Službeni vjesnik Varaždinske županije“, broj 73/16).

## PLANSKI DOKUMENTI U PODRUČJU CIVILNE ZAŠTITE

### Plan djelovanja civilne zaštite

Gradonačelnik Grada Ivanca je dana 24. prosinca 2018. godine donio Odluku o donošenju Plana djelovanja civilne zaštite Grada Ivanca („Službeni vjesnik Varaždinske županije“, broj 5/19).

Plan djelovanja je operativni dokument prvenstveno namijenjen za potrebe djelovanja Stožera civilne zaštite Grada Ivanca kao stručnog, operativnog i koordinativnog tijela za provođenje mjera i aktivnosti civilne zaštite u velikim nesrećama. Osim toga, Plan obuhvaća način djelovanja ostalih operativnih snaga sustava civilne zaštite.

## VOĐENJE EVIDENCIJE PRIPADNIKA OPERATIVNIH SNAGA SUSTAVA CIVILNE ZAŠTITE

Mjere i aktivnosti u sustavu civilne zaštite na području grada Ivanca provode sljedeće operativne snage sustava civilne zaštite:

* Stožer civilne zaštite,
* Vatrogasna zajednica Grada Ivanca,
* Gradsko društvo Crvenog križa Ivanec,
* HGSS – Stanica Varaždin,
* povjerenici civilne zaštite i njihovi zamjenici,
* koordinatori na lokaciji,
* pravne osobe u sustavu civilne zaštite,
* udruge.

Sukladno Pravilniku o vođenju evidencija pripadnika operativnih snaga sustava civilne zaštite („Narodne novine”, broj 75/16), ustrojena je evidencija vlastitih pripadnika za operativne snage sustava civilne zaštite Grada Ivanca za:

* članove Stožera civilne zaštite,
* povjerenike i zamjenike povjerenika civilne zaštite,
* pravne osobe od interesa za sustav civilne zaštite,
* koordinatore na lokaciji.

Podaci o pripadnicima operativnih snaga sustava civilne zaštite Grada Ivanca kontinuirano se ažuriraju u planskim dokumentima.

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE GRADA IVANCA

Stožer civilne zaštite Grada Ivanca osnovan je Odlukom gradonačelnika o osnivanju i imenovanju načelnika, zamjenika načelnika i članova Stožera civilne zaštite Grada Ivanca („Službeni vjesnik Varaždinske županije“, broj 56/21). Stožer civilne zaštite Grada Ivanca sastoji se od načelnika Stožera, zamjenika načelnika Stožera i 7 članova.

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na svom području, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Radom stožera civilne zaštite Grada Ivanca rukovodi načelnik Stožera, a kada se proglasi velika nesreća, rukovođenje preuzima gradonačelnik.

Način rada Stožera civilne zaštite uređen je Poslovnikom o načinu rada Stožera civilne zaštite Grada Ivanca (KLASA: 810-01/21-01/14, URBROJ: 2186/12-02/03-21-1, od dana 12. srpnja 2021. godine).

Stožer civilne zaštite Grada Ivanca upoznat je sa *Zakonom,* podzakonskim aktima, načinom djelovanja sustava civilne zaštite, načelima sustava civilne zaštite i sl.

Mobilizacija Stožera civilne zaštite Grada Ivanca provodi se sukladno Shemi mobilizacije Stožera civilne zaštite Grada Ivanca („Službeni vjesnik Varaždinske županije“, broj 79/18).

Stožer civilne zaštite Grada Ivanca tijekom 2021. godine, održao je jednu sjednicu na kojoj je razmatrana epidemiološka situacija na području grada te su analizirane Odluke Stožera civilne zaštite Republike Hrvatske i preporuke Hrvatskog zavoda za javno zdravstvo.

## VATROGASNA ZAJEDNICA GRADA IVANCA

Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva.

Na području grada Ivanca djeluje Vatrogasna zajednica Grada Ivanca u koju je udruženo 6 dobrovoljnih vatrogasnih društava: DVD Ivanec, DVD Salinovec, DVD Margečan, DVD Radovan, DVD Gačice, DVD Bedenec.

Kadrovska popunjenost dobrovoljnih vatrogasnih društava koje djeluju na području grada Ivanca prikazana je u sljedećoj tablici:

Tablica 4. Kadrovska popunjenost: VZG Ivanec

|  |  |
| --- | --- |
| DVD | BROJ OPERATIVNIH VATROGASACA |
| DVD Ivanec | 26 |
| DVD Bedenec | 13 |
| DVD Gačice | 15 |
| DVD Margečan | 14 |
| DVD Radovan | 16 |
| DVD Salinovec | 12 |

Izvor: VZG Ivanec

Od osnovne opreme za djelovanje u slučaju velikih nesreća i katastrofa, Vatrogasna zajednica Grada Ivanca raspolažu sa:

Tablica 5. Popis vozila: VZG Ivanec

|  |  |
| --- | --- |
| VRSTA VOZILA | BROJ VOZILA |
| Zapovjedno vozilo | 1 |
| Navalno vozilo | 5 |
| Autocisterna | 2 |
| Autoljestva | 1 |
| Tehničko vozilo | 1 |
| Šumsko vozilo | 2 |
| Kombi vozilo | 6 |
| Autoprikolica do 750 kg | 1 |

Izvor: VZG Ivanec

Tablica 6. Popis opreme: VZG Ivanec

| NAZIV OPREME | KOLIČINA |
| --- | --- |
| Hidraulički alati za tehničke intervencije (Š,R,C) | 1 kmpl |
| Hidraulički baterijski alati za tehničke intervencije | 1 kmpl |
| Pneumatski jastuci za podizanje tereta | 2 seta |
| Motorna pila za drvo | 11 kom |
| Motorna rezačica za beton | 1 kom |
| Baterijska sabljasta pila (lisičji rep) | 1 kom |
| EBC alat za rezanje (rezanje kisikom) | 1 kom |
| Sustav za komunikaciju: |  |
| TETRA stabilna | 1 kom |
| TETRA prijenosna | 5 kom |
| Stabilna analogna | 2 kom |
| Mobilna – kolska analogna | 5 kom |
| Prijenosna – analogna | 31 kom |
| Spašavanje s visina i dubina: |  |
| Oprema za spašavanje s visina i dubina (alpinistička) | 4 kmpl |
| Ljestve prislanjače | 3 kom |
| Ljestve rastegače | 8 kom |
| Ljestve sastavljače | 2 kom |
| Ljestve kukače | 4 kom |
| Agregati za proizvodnju električne struje: |  |
| Agregat za proizvodnju el. struje 3 kW – mobilni | 1 kom |
| Agregat za proizvodnju el. struje 4.5 kW – mobilni | 1 kom |
| Agregat za proizvodnju el. struje 5 kW – mobilni | 4 kom |
| Agregat za proizvodnju el. struje 6.4 kW – mobilni | 2 kom |
| Agregat za proizvodnju el. struje 14 kW – mobilni | 1 kom |
| Aparati za zaštitu dišnih organa: |  |
| Aparati za zaštitu dišnih organa | 25 kmpl |
| Zamjenske boce | 20 kom |
| Banka zraka 50 lit – mobilna | 1 kom |
| Kompresor za punjene boca za zrak – stacionarni | 1 kom |
| Sustav za osvjetljenje: |  |
| Rasvjetni stup na vozilima | 2 kom |
| Reflektori – prijenosni | 3 kom |
| Ručne svjetiljke |  |
| Transport unesrećenih: |  |
| Koritasta nosila | 1 kom |
| Spinalna daska | 1 kom |
| Sklopiva nosila | 5 kom |
| Sklopiva nosila „Scoop“ | 2 kom |
| Sklapajuća sjedeća nosila | 1 kom |
| Obrana od poplava: |  |
| Motorna pumpa za ispumpavanje vode | 11+2 kom |
| Električna potopna pumpa za ispumpavanje vode | 8 kom |
| Podizanje tereta: |  |
| Dizalica za podizanje tereta 3 t | 1 kom |
| Dizalica za podizanje tereta 4 t | 1 kom |
| Dizalica za podizanje tereta 6 t | 1 kom |
| Dizalica za podizanje tereta 12 t | 3 kom |
| Dizalica za podizanje tereta 14 t | 1 kom |
| Dizalica za podizanje tereta 15 t | 1 kom |
| Lančana dizalica za podizanje tereta | 1 kom |
| Trake, gurtne sa zatezačem | 10 kom |
| Mehaničko vitlo na vozilima | 3 kom |
| Eksplozimetar | 3 kom |
| Termovizijska kamera | 1 kom |
| Dron sa IC kamerom | 1 kom |

Izvor: VZG Ivanec

Značajne aktivnosti Vatrogasne zajednice Grada Ivanca provedene u 2021. godini (vezane uz civilnu zaštitu – osposobljavanje i dr.) uključuju:

* posjeti obrazovnim ustanovama:
  + predavanje učenicima područne škole u Margečanu i Gačicama,
  + posjet Dječjem vrtiću „Ivančice“ Ivanec,
* uvježbavanje i odrađivanje taktičkih zadataka operativnih vatrogasaca u matičnim društvima,
* osposobljavanje za navođenje zrakoplova – 2 člana,
* radionica „Spašavanje u prometu 2021“ – 2 člana,
* započelo osposobljavanje za vatrogasnog časnika – 2 člana,
* započelo osposobljavanje za vatrogasca – 19 članova.

Kao i prethodne 2020. godine aktivnosti, druženja i okupljanja Vatrogasne zajednice Grada Ivanca svedena su na minimum, a sve u svrhu suzbijanja širenja pandemije uzrokovani virusom SARS-CoV-2, te njezinim infiltriranjem u operativni dio vatrogasnih postrojbi.

## GRADSKO DRUŠTVO CRVENOG KRIŽA IVANEC

Sukladno Zakonu o Hrvatskom Crvenom križu („Narodne novine“, broj 71/10), a u dijelu poslova zaštite i spašavanja, Hrvatski Crveni križ nadležan je za sljedeće poslove/javna ovlaštenja:

* organizira i vodi Službu traženja, te aktivnosti obnavljanja obiteljskih veza članova obitelji razdvojenih uslijed katastrofa, migracija i drugih situacija koje zahtijevaju humanitarno djelovanje,
* traži, prima i raspoređuje humanitarnu pomoć u izvanrednim situacijama,
* ustrojava, obučava i oprema ekipe za akcije pomoći u zemlji i inozemstvu u slučaju nesreća, sukoba, situacija nasilja itd.

Gradsko društvo Crvenog križa Ivanec ima zaposlene 3 djelatnice na neodređeno vrijeme i 1 djelatnika na određeno.

Gradsko društvo Crvenog križa Ivanec u slučaju velikih nesreća i katastrofa raspolaže sljedećim materijalno – tehničkim sredstvima:

* službeno vozilo Škoda Roomster – 1 kom,
* službeno vozilo Dacia Duster – 1 kom,
* torbice prve pomoći – 11 kom,
* vreće za spavanje – 24 kom,
* deke – 54 kom,
* gumene čizme – 110 kom,
* Gri sport planinarska obuća – 73 kom,
* jakne – 13 kom,
* prsluci – 80 kom,
* Motorola-komunikacijska veza – 2 kom,
* razna odjeća – 45 kom,
* kabanice HCK – 50 kom,
* šatorsko krilo – 17 kom,
* šator – 1 kom,
* mobilni telefon – 3 kom,
* isušivač veliki – 1 kom,
* isušivač mali – 1 kom,
* krevet (poljski) – 5 kom,
* termo torbe – 4 kom,
* pneumatski pištolj – 2 kom,
* trenirke – 6 kom,
* papuče – 16 kom,
* prostirka HCK – 10 kom,
* termofolija – 20 kom,
* madrac novi – 4 kom,
* invalidska hodalica – 2 kom.
* invalidska kolica – 4 kom,
* radne rukavice – 5 kom.

Aktivnosti Gradskog društvo Crvenog križa Ivanec u 2021. godine uključuju:

* nabavku opreme,
* održan osnovni stupanj edukacije volontera,
* 1 djelatnik educiran je za koordinatora volontera.

## HGSS – STANICA VARAŽDIN

Operativne snage Hrvatske gorske službe spašavanja temeljna su operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje njihovog djelovanja. Rad Hrvatske gorske službe spašavanja definiran je Zakonom o Hrvatskoj gorskoj službi spašavanja („Narodne novine“, broj 79/06 i 110/15).

Hrvatska gorska služba spašavanja je dobrovoljna i neprofitna humanitarna služba javnog karaktera. Specijalizirana je za spašavanje na planinama, stijenama, speleološkim objektima i drugim nepristupačnim mjestima kada pri spašavanju treba primijeniti posebno stručno znanje i upotrijebiti opremu za spašavanje u planinama.

HGSS – Stanica Varaždin ima ukupno 25 članova: 10 gorskih spašavatelja, 11 pripravnika, 3 pričuvna člana, 1 suradnik.

HGSS – Stanica Varaždin raspolaže sa sljedećom opremom:

* gorske nosiljke Mariner, nosila za speleo-spašavanje – 3 kom,
* UT nosila – 2 kom,
* nosila na napuhavanje (ujedno i odmorište-bivak za alpiniste) – 2 kom,
* vakuum – madraci,
* službena vozila – 1 osobno, 1 putničko-kombi vozilo, 1 terensko vozilo,
* aluminijski čamac i pripadajuća prikolica za cestovni prijevoz,
* užad – statička i dinamička užeta za spašavanje iz stijena, speleoloških objekata, ruševina i sl.
* tehničke sprave za rad s užetom i kretanje po užetu.
* akumulatorska bušilica – 3 kom
* akumulatorska brusilica,
* motorna pila,
* radio uređaji – 5 kom,
* radio uređaja Motorola Tetra – 5 kom,
* GPS uređaji – 13 kom,
* komplet (suha odijela, kacige, prsluci) za spašavanje iz vode – 5 kom,
* skije (10 navlaka – cucki) za turno skijanje – 10 pari,
* cepini – 5 kom,
* dereze – 5 kom,
* zimska nosiljka (Akija),
* lavinski primopredajnik – 5 kom,
* sonda – 5 kom,
* lopata za snijeg,
* medicinska oprema: medicinski interventni ruksaci, osobna oprema za pružanje prve pomoći, imobilizacijske udlage, imobilizacijska daska, AED defibrilator, imobilizacijske sprave tipa KED, blue-splint udlage, medicinski kisik.

HGSS – Stanica Varaždin je tijekom 2021. godine, provodila je i sudjelovala u sljedećim aktivnostima:

* redovni sastanci članova jednom mjesečno (prva srijeda u mjesecu, prostorije oružarstva na lokaciji DVD Biškupec),
* obavezne srijede (2 puta mjesečno) rad na tehnikama i opremom radi boljeg snalaženja u realnim situacijama na terenu,
* održavanje spremnosti članova na terenu (prva pomoć u neurbanim i teško dostupnim područjima, turno skijanje, zimske tehnike – lavine, sondiranja, lociranje pomoću predajnika, digitalna kartografija, rad sa GPS uređajima, speleo-spašavanje, ljetne tehnike),
* 12 odrađenih akcija spašavanja, potraga,
* 26 dežurstava na sportskim i drugim događajima, uključujući dežurstva u Petrinji,
* obučavanje i priprema staničnih kandidata za pristupanje tehničkim tečajevima za obuku HGSS-a
* tečaj spašavanja u ljetnim uvjetima (1 član završio tečaj),
* tečaj prve pomoći u neurbanim i teško dostupnim područjima (2 člana završila tečaj),
* tečaj spašavanja u zimskim uvjetima (1 član završio tečaj),
* osnovni tečaj speleospašavanja (2 člana završila tečaj),
* ispit za zvanje gorskog spašavatelja (1 član položio ispit),
* dežurstva na sportskim i planinarskim događajima,
  + trail utrka Crazy Hil – Ludbreg,
  + 24 sata Ivanščice,
  + 3. Lidl Varaždin trail,
  + Lucky trail Trakošćan,
  + natjecanje u paraglidingu u lipnju i rujnu,
  + brdski maraton „Ivanec-Novi Marof“,
  + MTB utrka Beretinec XC,
  + Gačice trail,
  + Ravna gora trail,
  + Brdska utrka „Transverzala Ivanščice“,
  + Utrka u spustu na divljim vodama KKK Varteks,
  + Planinarski pohodi,
* dežurstvo u NP Paklenica tijekom turističko-penjačke sezone,
* predavanja i vježbe na ljetnoj alpinističkoj školi PK Vertikal,
* predavanja i vježbe na planinarskim školama MIV-a i Ravne Gore,
* predavanja i vježbe na speleološkoj školi SU „Kraševski zviri“ Ivanec,
* suradnja i predavanja na osnovnim školama koje se uključile u rad malih planinara uz planinarska društva Ravna Gora i MIV.

## POVJERENICI CIVILNE ZAŠTITE I NJIHOVI ZAMJENICI

Odlukom gradonačelnika o imenovanju povjerenika civilne zaštite i njihovih zamjenika („Službeni vjesnik Varaždinske županije“ broj 75/18), za područje Grada Ivanca imenovana su 52 povjerenika civilne zaštite i 52 zamjenika povjerenika civilne zaštite.

Temeljem članka 22. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“, broj 69/16), s kandidatima za povjerenike civilne zaštite i njihove zamjenike proveden je Intervju, pri čemu su isti dali suglasnost za imenovanje povjerenika i zamjenika povjerenika.

Povjerenici civilne zaštite i njihovi zamjenici:

* sudjeluju u pripremanju građana za osobnu i uzajamnu zaštitu te usklađuju provođenje mjera osobne i uzajamne zaštite,
* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanja u sustavu civilne zaštite,
* sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,
* organiziraju zaštitu i spašavanje pripadnika ranjivih skupina,
* provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavješćuju inspekciju civilne zaštite.

## KOORDINATORI NA LOKACIJI

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Odlukom načelnika Stožera civilne zaštite o imenovanju koordinatora na lokaciji Grada Ivanca (KLASA: 810-01/18-01/04, URBROJ:2186/12-02/02-18-2, od dana 15. listopada 2018. godine), imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije.

Načelnik nadležnog Stožera civilne zaštite koordinatora određuje i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa stožerom tijekom trajanja poduzimanja mjera i aktivnosti na otklanjanju posljedica izvanrednog događaja.

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite Grada Ivanca („Službeni vjesnik Varaždinske županije“, broj 34/19), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* MIPCRO d.o.o., Dr. Adalberta Georgijevića 3, 42240 Ivanec,
* Ivkom d.d., Vladimira Nazora 96b, 42240 Ivanec,
* Veterinarska stanica Ivanec, Varaždinska 15, 42240 Ivanec,
* Srednja škola Ivanec, Eugena Kumičića 7, 42240 Ivanec,
* Osnovna škola „Ivana Kukuljevića Sakcinskog Ivanec“, Akademika Ladislava Šabana 17, 42240 Ivanec,
* Osnovna škola „Metela Ožegovića“ Radovan, Varaždinska 14, 42242 Radovan,
* SOLIDA d.o.o., Trg hrvatskih Ivanovaca 9, 42240 Ivanec.

Pravne osobe od interesa za civilnu zaštitu raspolažu sa svim potrebnim materijalno- tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i Planu djelovanja civilne zaštite jedinice lokalne samouprave.

Na području grada Ivanca djeluju udruge građana koje su sa svojim snagama i opremom kojom raspolažu od značaja za sustav civilne zaštite:

* LU „Jelen“ Ivanec,
* LU „ Šumski zec“ Margečan.

Udruge samostalno provode osposobljavanje svojih članova i sudjeluju u osposobljavanju i vježbama s drugim operativnim snagama sustava civilne zaštite.

# OSTALI SUDIONICI SUSTAVA CIVILNE ZAŠTITE

U slučaju katastrofalnih posljedica, osim analizom navedenih odgovornih i upravljačkih te operativnih kapaciteta, u sanaciju posljedica prijetnje se uključuju redovne gotove snage –

pravne osobe, koje postupaju prema vlastitim operativnim planovima, odnosno:

* Zavod za hitnu medicinu Varaždinske županije,
* Zavod za javno zdravstvo Varaždinske županije,
* Policijska uprava varaždinska – PP Ivanec,
* Centar za socijalnu skrb Ivanec,
* MUP, Ravnateljstvo civilne zaštite, Područni ured civilne zaštite Varaždin,
* Hrvatske ceste d.o.o., PJ Varaždin,
* PZC Varaždin d.d.,
* Hrvatske vode , VGO Varaždin,
* Hrvatske šume d.o.o. Šumarija Ivanec,
* HEP ODS d.o.o. – Elektra Varaždin, TJ Ivanec,
* Hrvatska poljoprivredno-šumarska savjetodavna služba, Podružnica Varaždin i dr.

# KAPACITETI ZA ZBRINJAVANJE I DRUGI OBJEKTI ZA SKLANJANJE

Zbrinjavanje stanovništva na području grada Ivanca provesti će se u sportskim dvoranama Osnovne škole „Ivan Kukuljević Sakcinski“ u Ivancu, Osnovne škole „Metel Ožegović“ u Radovanu te Srednje škole Ivanec.

Na području grada Ivanca nalaze se 2 skloništa osnovne zaštite. Sklonište osnovne zaštite nalazi se u zgradi Općinskog suda na adresi Mirka Maleza 1, 42240 Ivanec. Smještajni kapacitet navedenog skloništa je 95 osoba. Sklonište osnovne zaštite nalazi se i u Caritasovom domu za stare i nemoćne osobe „Sv.Ivan Krstitelj“ na adresi Kukuljevićeva 8, 42240 Ivanec. Kapacitet skloništa je 100 osoba.

# ANALIZA FINANCIRANJA SUSTAVA CIVILNE ZAŠTITE U 2021. GODINI

Tijekom 2021. godine na operativne snage sustava civilne zaštite Grada Ivanca i njihovo djelovanje utrošena su sljedeća financija sredstva:

* VZG Ivanec: 670.000,00 kn,
* HGSS – Stanica Varaždin: 22.000,00 kn,
* GDCK Ivanec: 235.907,55 kn,
* Udruge: 5.130,00 kn,
* Civilna zaštita: 75.000,00 kn,
* Kapitalne donacije VZG Ivanec za opremanje svih DVD-a: 100.000,00 kn,
* Kapitalne donacije DVD Ivanec za prostor: 300.000,00 kn,
* Kapitalne donacije DVD Radovan za vozilo: 180.000,00 kn.

# ZAKLJUČAK

*Zakonom* se uređuje sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite.

Razmatrajući stanje sustava civilne zaštite na području grada Ivanca uvažavajući navedeno stanje operativnih snaga, može se konstatirati:

1. Grad Ivanec ima usvojenu Procjenu rizika od velikih nesreća. Procjena rizika predstavlja temelj izrade planskih dokumenta u području civilne zaštite.
2. Grad Ivanec ima ustrojen Stožer civilne zaštite. Stožer civilne zaštite pravodobno obavlja sve svoje zadaće, razmata problematiku te vrši pripreme za moguće ugroze na području grada.
3. Vatrogasne postrojbe odgovaraju na sve zadaće u protupožarnoj zaštiti, ali i ostalim ugrozama te su se kao gotova snaga uvijek spremna uključiti u zaštitu i spašavanje stanovništva i imovine. S ciljem podizanja operativne spremnosti pripadnika vatrogasnih postrojbi potrebno je kontinuirano provoditi osposobljavanje i usavršavanje istih te pristupiti nabavci nove opreme i sredstava kao i održavanju postojeće.
4. Crveni križ je respektabilan subjekt koji osigurava trajnu i dobru pripremljenost svojih članova za djelovanje u slučaju katastrofa. Da bi njihova aktivnost i spremnost bila na još većoj razini potrebno je sustavno nastaviti s ulaganjem u pripremu i opremanje ekipa za brzo reagiranje na katastrofe i otklanjanje posljedica katastrofe.
5. Hrvatska gorska služba spašavanja svojim aktivnostima spašavanja, kao i preventivnim i edukacijskim programima doprinosi sigurnosti ljudi i imovine. Takvi programi, ali i oprema zahtijevaju stalno ulaganje, kako bi se razina spremnosti povećala.
6. Povjerenici civilne zaštite i njihovi zamjenici upoznati su s obvezama koje trebaju poduzeti u slučaju provođenja mjera civilne zaštite.
7. Pravne osobe od interesa za civilnu zaštitu raspolažu sa svim potrebnim materijalno – tehničkim sredstvima za sudjelovanje u mjerama i aktivnostima otklanjanja posljedica velikih nesreća i katastrofa te sa smještajnim kapacitetima za privremeno zbrinjavanje ugroženog stanovništva.
8. Koordinator na lokaciji procjenjuje nastalu situaciju i njezine posljedice na terenu te u suradnji sa Stožerom usklađuje djelovanje operativnih snaga sustava civilne zaštite.
9. U Proračunu Grada Ivanca osiguravaju su financijska sredstva koja omogućavaju ravnomjerni razvoj sustava civilne zaštite.

Uvažavajući navedeno stanje operativnih snaga, može se zaključiti da trenutno ustrojeni sustav civilne zaštite Grada Ivanca omogućava izvršavanje zadaća u sustavu civilne zaštite.

**TOČKA 7.**

**Plan razvoja sustava civilne zaštite na području grada Ivanca za 2022. godinu s trogodišnjim financijskim učincima**

Otvorena je rasprava.

Predsjednik konstatira da je prijavu za raspravu pod ovom točkom dnevnog reda podnio vijećnik Mihael Slunjski.

Mihael Slunjski: U kojoj je trenutno fazi projekt za izgradnju garaže za navalno vozilo DVD-a Radovan, te ukoliko taj projekt ne prođe na natječaju za europska sredstva da li se Grad sprema financijski uključiti u suradnji s Vatrogasnom zajednicom u rješavanje ovog problema.

Milorad Batinić: Mogu samo ponoviti ono što sam rekao i zadnji put po pitanju statusa projekta vatrogasne garaže, to je kandidirao DVD Radovan. Projekt nije zauzeo neku optimalnu poziciju da bi mogao ući u daljnje razmatranje, kvalitativno vrednovanje, da li će proći, pitanje je. Ukoliko projekt ne prođe, naime u dogovoru s predstavnicima Vatrogasne zajednice i kad smo kandidirali taj projekt, DVD Radovan se obvezao da će sam iznaći sredstva za participaciju u realizaciji projekta. Vatrogasnoj zajednici doznačujemo 100 tisuća kuna godišnje raspoloživa sredstva. Vjerujem se da će iznaći mogućnosti i sredstva da riješe problem i garaže u Radovanu.

Predsjednik konstatira više nema prijavljenih za raspravu, zaključuje raspravu te se prelazi na glasanje.

Nakon provedenog glasanja predsjednik konstatira da je svih 14 vijećnika (13 nazočnih vijećnika u dvorani kao i 1 vijećnica videokonferencijskim putem pomoću aplikacije Teams) glasovalo „za“, te predsjednik konstatira da je jednoglasno donijet

**PLAN RAZVOJA**

**sustava civilne zaštite na području grada Ivanca za 2022. godinu**

**s trogodišnjim financijskim učincima**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Grad Ivanec obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20) (u daljnjem tekstu: *Zakon*), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Planom razvoja sustava civilne zaštite na području grada Ivanca implementiraju se ciljevi postavljeni Smjernicama za organizaciju i razvoj sustava civilne zaštite Grada Ivanca za razdoblje od 2020. do 2023. godine („Službeni vjesnik Varaždinske županije“, broj 83/19).

# PLANSKI DOKUMENTI

Popis planskih dokumenata i odluka u području civilne zaštite, koje je Grad Ivanec obavezan izraditi i usvojiti u 2022. godini navedeni je u sljedećoj tablici.

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Odluka o određivanju pravnih osoba od interesa za sustav civilne zaštite | Gradonačelnik | Grad Ivanec | ožujak 2022. | Gradsko vijeće |
| Odluka o imenovanju koordinatora na lokaciji | Gradonačelnik | Grad Ivanec | ožujak 2022. | Načelnik Stožera civilne zaštite |
| Plan djelovanja civilne zaštite | Gradonačelnik | Grad Ivanec | ožujak 2022. | Gradonačelnik |
| Analiza stanja sustava civilne zaštite za 2022. godinu | Gradonačelnik | Grad Ivanec | prosinac 2022. | Gradsko vijeće |
| Godišnji plan razvoja sustava civilne zaštite za 2023. godinu | Gradonačelnik | Grad Ivanec | prosinac 2022. | Gradsko vijeće |
| Plan vježbi civilne zaštite za 2023. | Gradonačelnik | Grad Ivanec | prosinac 2022. | Gradonačelnik |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe | Gradonačelnik |

Tablica 7. Popis planskih dokumenata i odluka za izradu u 2022. godini

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Mjere i aktivnosti u sustavu civilne zaštite na području grada Ivanca provode sljedeće operativne snage sustava civilne zaštite:

* Stožer civilne zaštite,
* Vatrogasna zajednica Grada Ivanca,
* Gradsko društvo Crvenog križa Ivanec,
* HGSS – Stanica Varaždin,
* povjerenici civilne zaštite i njihovi zamjenici,
* koordinatori na lokaciji,
* pravne osobe u sustavu civilne zaštite,
* udruge.

Grad Ivanec sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite .

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Grad Ivanec dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Varaždinskoj županiji.

*Nositelj i izrađivač*: Grad Ivanec

*Rok dostave podataka*: prema roku određenom od strane Varaždinske županije

Kontakt podatke operativnih snaga sustava civilne zaštite Grada Ivanca (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

# OPERATIVNE SNAGE SUSTAVA CIVILNE ZAŠTITE

## STOŽER CIVILNE ZAŠTITE

Stožer civilne zaštite Grada Ivanca osnovan je Odlukom gradonačelnika o osnivanju i imenovanju načelnika, zamjenika načelnika i članova Stožera civilne zaštite Grada Ivanca („Službeni vjesnik Varaždinske županije“, broj 56/21). Stožer civilne zaštite Grada Ivanca sastoji se od načelnika Stožera, zamjenika načelnika Stožera i 7 članova.

Stožer civilne zaštite Grada Ivanca potrebno je:

* upoznati s Revizijom Procjene rizika od velikih nesreća

*Nositelj*: Grad Ivanec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: ožujak 2022. godine

* upoznati s Planom djelovanja civilne zaštite

*Nositelj*: Grad Ivanec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: rujan 2022. godine

Za članove Stožera civilne zaštite Grada Ivanca koji se još nisu osposobili sukladno *Zakonu* potrebno je provesti osposobljavanje.

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od dana imenovanja

## VATROGASNA ZAJEDNICA GRADA IVANCA

## 

Na području grada Ivanca djeluje Vatrogasna zajednica Grada Ivanca u koju je udruženo 6 dobrovoljnih vatrogasnih društava: DVD Ivanec, DVD Salinovec, DVD Margečan, DVD Radovan, DVD Gačice, DVD Bedenec.

U cilju spremnosti i brzog djelovanja u 2022. godini, Vatrogasna zajednica Grada Ivanca planira provoditi sljedeće aktivnosti:

* osposobljavanja i školovanja:
  + osposobljavanja za zvanja u vatrogastvu: vatrogasac, vatrogasac I. klase, vatrogasni dočasnik, vatrogasni dočasnik I. klase, vatrogasni časnik, vatrogasni časnik I. klase,
  + osposobljavanje vatrogasaca za vođenje i zapovijedanje prilikom većih intervencija (VIZ),
  + polaganje stručnog ispita za vatrogasce s posebnim ovlastima i odgovornostima,
  + piloti bespilotne letjelice – drona,
  + aparati za zaštitu dišnih organa,
  + spašavanje pri tehničkim intervencijama,
  + spašavanje iz ruševina,
  + gašenje šumskih požara i prijevoz helikopterom,
  + gašenje i spašavanje u zatvorenom prostoru,
  + strojar,
  + radionice pripadnika vatrogasnih postrojbi, policije i HGSS-a vezano uz traganja i spašavanja,
  + radionica vatrogasnih postrojbi i policije na temu osiguranje mjesta prometne nesreće,
* odrađivanje vježba i taktičkih zadataka
  + održavanje taktičkih zadataka i vježbi evakuacije i spašavanja u osnovnim i područnim školama na području grada Ivanca,
  + održavanje taktičkih zadataka kod pravnih osoba na području grada Ivanca,
  + združena vježba na „Ivančici“ (VZG Ivanec i VZ Krapinsko-zagorske županije),
* ostale preventivne aktivnosti
  + suradnja s medijima i promoviranje vatrogastva,
  + edukacija mladih – vrtići, osnovne i srednja škola.

*Vrijeme planiranih aktivnosti*: tijekom cijele godine ovisno o situaciji s koronavirusom, tečajevi i osposobljavanja su predviđena za proljeće i jesen, taktički zadaci i vježbe za ljeto

*Predviđena sredstva*: cca 50.000,00 kuna (za osposobljavanje i školovanje)

Oprema koja nedostaje, a bila bi nužna u provođenju akcija civilne zaštite:

* prijenosni reflektor (rasvjetni stup) za osvjetljivanje mjesta intervencije (5 kom),
* ručne svjetiljke (30 kom),
* vitlo za tehničko vozilo,
* TETRA prijenosna radio stanica (8 kom),
* spinalna daska (6 kom),
* prijenosni monitor za gašenje,
* podupirači na izvlačenje (min 10 kom),
* oplate (min 20 kom).

## GRADSKO DRUŠTVO CRVENOG KRIŽA IVANEC

Gradsko društvo crvenog križa Ivanec u cilju spremnosti za angažiranjem u provođenju mjera civilne zaštite u 2022. godini planira:

* nabavka opreme
* razvoj Tima podrške,
* osnivanje Interventnog tima i opremanje istog,
* edukacija i uvježbavanje volontera za pripremu i djelovanje u katastrofama.

*Vrijeme planiranih aktivnosti*: tijekom 2022. godine

*Predviđena sredstva*: oko 30.000,00 kuna

Gradskom društvu Crvenog križa Ivanec prvenstveno nedostaje adekvatan skladišni prostor. Od opreme koja bi bila nužna u provođenju mjera civilne zaštite, nedostaje:

* agregat 5 KW − 1 kom,
* ručne svjetiljke – 10 kom,
* kacige – 8 kom,
* radiostanice – 6 kom,
* reflektori mali i veliki – 2 kom.

## HGSS – STANICA VARAŽDIN

Hrvatska gorska služba spašavanja – Stanica Varaždin u cilju spremnosti za angažiranjem u provođenju mjera civilne zaštite u 2022. godini planira provoditi:

* uključivanje novih suradnika u rad Stanice,
* vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa,
* priprema staničnih kandidata za pristupanje ispitu za gorskog spašavatelja te tehničkim tečajevima za obuku HGSS-a,
* redovna dežurstva na sportskim događajima u prirodi,
* pokazne vježbe spremnosti i tehnika,
* sudjelovanje na tečajevima od interesa za HGSS: planinarske škole, alpinističke škole, speleo škole - predavanja, prevencija, pokazne vježbe,
* predavanja i pokazne vježbe u sklopu raznih manifestacija i projekata od interesa za aktivnost HGSS-a
* rad na mogućnostima financiranja, kao i samom pronalaženju adekvatnog prostora za rad Stanice (HGSS – Stanica Varaždin još uvijek nema vlastiti proctor, već je u najmu kod DVD-a Biškupec).

Potrebe HGSS – Stanice Varaždin u svrhu povećanja operativnosti i učinkovitosti uključuju:

* adekvatan prostor za skladištenje opreme, održavanje sastanaka, održavanje internih edukacija i vježbi,
* povećanje proračuna – sredstava jedinica lokalne samouprave,
* nabava još jednog terenskog vozila,
* prodaja osobnog vozila (Škoda Roomster) zbog dotrajalosti,
* nabava dodatnih GPS uređaja snalaženje u prostoru i za potražne akcije,
* nabava razne tehnička oprema, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći,
* financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije (poželjno je i sudjelovanje na tečajevima gorskih službi spašavanja u drugim zemljama, što je trenutno nemoguće zbog nedostatka financija)
* tekući troškovi održavanja i registracija vozila, troškovi putovanja i goriva, troškovi hrane i/ili smještaja na vježbama, akcijama i dežurstvima

## POVJERENICI CIVILNE ZAŠTITE I NJIHOVI ZAMJENICI

Odlukom gradonačelnika o imenovanju povjerenika civilne zaštite i njihovih zamjenika („Službeni vjesnik Varaždinske županije“ broj 75/18), za područje grada Ivanca imenovana su 52 povjerenika civilne zaštite i 52 zamjenika povjerenika civilne zaštite.

Povjerenike civilne zaštite Grada Ivanca i njihove zamjenike potrebno je:

* upoznati s Revizijom Procjene rizika od velikih nesreća

*Nositelj*: Grad Ivanec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2022. godine

* upoznati s Planom djelovanja civilne zaštite

*Nositelj*: Grad Ivanec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: rujan 2022. godine

## KOORDINATORI NA LOKACIJI

Odlukom načelnika Stožera civilne zaštite o imenovanju koordinatora na lokaciji Grada Ivanca (KLASA: 810-01/18-01/04, URBROJ:2186/12-02/02-18-2, od dana 15. listopada 2018. godine), imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije.

Načelnik Stožera civilne zaštite Grada Ivanca će u skladu s Revizijom Procjene rizika od velikih nesreća imenovati koordinatore na lokaciji sukladno obrađenim rizicima.

*Nositelj*: Grad Ivanec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: ožujak 2022. godine

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od interesa za sustav civilne zaštite Grada Ivanca („Službeni vjesnik Varaždinske županije“, broj 34/19), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* MIPCRO d.o.o., Dr. Adalberta Georgijevića 3, 42240 Ivanec,
* Ivkom d.d., Vladimira Nazora 96b, 42240 Ivanec,
* Veterinarska stanica Ivanec, Varaždinska 15, 42240 Ivanec,
* Srednja škola Ivanec, Eugena Kumičića 7, 42240 Ivanec,
* Osnovna škola „Ivana Kukuljevića Sakcinskog Ivanec“, Akademika Ladislava Šabana 17, 42240 Ivanec,
* Osnovna škola „Metela Ožegovića“ Radovan, Varaždinska 14, 42242 Radovan,
* SOLIDA d.o.o., Trg hrvatskih Ivanovaca 9, 42240 Ivanec.

Grad Ivanec će nakon donošenja Revizije Procjene rizika od velikih nesreća, a po dobivenoj suglasnosti Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin donijeti novu Odluku o određivanju pravnih osoba od interesa za sustav civilne zaštite.

*Nositelj*: Grad Ivanec

*Izvršitelj*: Gradsko vijeće Grada Ivanca

*Rok*: ožujak 2022. godine

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“, broj 66/21), pravne osobe koje su Odlukom Gradskog vijeća određene od interesa za sustav civilne zaštite dužne su izraditi Operativni plan civilne zaštite. Operativnim planom pravne osobe razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

## UDRUGE

Na području grada Ivanca djeluju udruge građana koje su sa svojim snagama i opremom kojom raspolažu od značaja za sustav civilne zaštite:

* LU „Jelen“ Ivanec,
* LU „ Šumski zec“ Margečan.

Udruge imaju obavezu dostaviti Gradu Ivancu sljedeće: kontakt podatke o odgovornoj osobi, broj operativnih članova, podatke o raspoloživim materijalno- tehničkim, sredstvima i spremnosti za operativno djelovanje.

*Rok*: kontinuirano tijekom 2022. godine.

# SUSTAV UZBUNJIVANJA GRAĐANA

U organizaciji civilne zaštite na području grada Ivanca, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području grada.

Izvršitelji: Operateri (vlasnici objekata s opasnim tvarima), MUP, VZG Ivanec i Grad Ivanec.

# FINANCIRANJE SUSTAVA CIVILNE ZAŠTITE

Sukladno *Zakonu*, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Prema tome, u Proračunu Grada Ivanca za 2022. godinu, u skladu s ostalim posebnim propisima, implementirat će se sljedeće stavke:

**Tablica 8. Financijska sredstva predviđena za provođenja zadaća civilne zaštite za trogodišnje razdoblje**

| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2022. GODINU S PROJEKCIJOM ZA 2023. I 2024. GODINU** | | |
| --- | --- | --- | --- |
| **2022.** | **2023.** | **2024.** |
| VZG Ivanec | 670.000,00 | 670.000,00 | 670.000,00 |
| GDCK Ivanec | 235.907,55 | 235.907,55 | 235.907,55 |
| HGSS – Stanica  Varaždin | 22.000,00 | 22.000,00 | 22.000,00 |
| Civilna zaštita | 35.000,00 | 35.000,00 | 35.000,00 |
| Udruge | 5.500,00 | 5.500,00 | 5.500,00 |
| **UKUPNO** | **968.407,55** | **968.407,55** | **968.407,55** |

# ZAKLJUČAK

Donošenjem *Zakona* i zakonskih akata proizlaze zadaće i okvirna dinamika provođenja poslova u sustavu civilne zaštite Grada Ivanca.

U 2022. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Ivanca i to posebice sljedećim aktivnostima:

* ažuriranjem postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama usustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

Sve točke dnevnog reda su obrađene pa predsjednik zaključuje rad sjednice.

Povodom nadolazećih blagdana čestitke svim vijećnicima, njihovim obiteljima te građankama i građanima Grada Ivanca uputili su predsjednik Gradskog vijeća Dalibor Patekar te gradonačelnik Milorad Batinić.

Dalibor Patekar pozdravlja i zahvaljuje vijećnici Božici Mudri na sudjelovala u radu ove sjednice preko platforme Teams.

Vijećnica Božica Mudri sve pozdravlja te upućuje čestitke za Božić i Novu Godinu..

Dovršeno u 20,34 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

Dalibor Patekar

1. Ministarstvo regionalnoga razvoja i fondova Europske unije - Vrijednosti indeksa razvijenosti i pokazatelja za izračun indeksa razvijenosti 2018. [↑](#footnote-ref-1)